
PROCEMIUM 



Alias (1) ostendi qualis fuerit Ecclesiae africanae 
status, cum, Augustino duce et auctore, paganos et 
haereticos adeo feliciter impugnabat, ut nullus chris- 
tianae religionis hostis Africae episcopis resistere 
posse videretur. Equidem praepotens erat Ecclesia 
illa, praepotentes et ejus ministri quibus aliquid pe- 
tentibus proconsules qui Carthagine erant, et ipse 
imperator romanus submissam aurem praebebant. 
Litterati etiam homines nihil magis sibi honori esse 
ducebant, quam si Augustinus secum commercium 
per litteras aut de quibusdam quaestionibus ad phi- 
losophiam et ad theologiam spectantibus colloquium 
instituere vellet. Nec mirum, cum nulla esset in Afri- 
ca magistratuum aliorumve imperatoris ministro- 
rum auctoritas quae episcoporum auctoritate praeva- 
leret ; quam ii disciplina et mira inter se concordia, 



(1) Vide : La Situation religieuse de VAfrique romaine depuis la fin du 
IV' siecle jusqtCd 1'invasion des Vandales (Paris, Alcan, 1897), 

continuoque cum Romae episcopis et aliis orbis ter- 
rarum christianae religionis assertoribus commercio 
assecuti erant. 

Haec satis sint, ne postremas Ecclesiae africanae 
calamitates potissimum narraturus, in ejus felicitate 
et gloria adumbranda immorari videar. 

Nullus exstitit populus, qui celerius quam Afri 
fortunam et libertatem amiserit. Apud historiarum 
scriptores videre est gentes regnaque primum debi- 
litata et labefactata, denique, deflcientibus paulatim 
viribus, corruentia. Dissimilis quidem Africae ruina. 
Cum illa provincia « quieta et pacata (1) », ut aitVic- 
tor, luxu splendidissima, omnibus maritimis terre- 
nisque deliciis abundabat, tum, futura nemine refor- 
midante aut prospiciente, ex illo fortunae fastigio, 
intra paucos dies, in ornnia calamitatum et aerum- 
narum genera delapsa est ; cumque, devictis haere- 
ticis non solum Ecclesiae sed ipsi Africae infensissi- 
mis, Ecclesia africana se postea ab omni intestino 
malo tutam fore sperabat, ecce subito occurrit ex 
Hiapania Vandalus hostis, omnium Germanorum 
crudelissimus, Africamque in suam ditionem redigit, 
et per centum annos, ut ita dicam, pedibus procul- 
cat. Tantisigiturvulneribus, ea tempestate, confossa 
est Ecclesia, ut diu, vel post expulsos a Belisario 
Vandalos, afflicta jacuerit, nihilque aliud, resurgens 
sub Byzantinorumdominatione, recuperaverit, quam 
pristini splendoris umbram. 

(1) Vict. Vit., I, 1. 

Istas Afrorum vices posteris tradidit Victor, vici 
Vitensis in Byzacena siti episcopus. Quanquam ejus 
historia cuivis uberrimam illam persecutionum ma- 
teriam exploranti brevior et quasi in compendium 
redacta videtur, affirmare tamen ausim nullum illo- 
rum temporum, quinti et sexti saeculi, scriptorem, 
explicasse quot et quanta mala devictis gentibus 
Ariani intulerint. Quam crudeliter isti in Gallia se 
gesserint ex quibusdam Gregorii Turonensis et Sido- 
nii Apollinaris locis carptim cognovimus ; peculia- 
rem autem librum scripsit Victor Vitensis, ne ulla 
res a Vandalis perpetrata ignota remaneret. Itaque 
quemadmodum sancti Augustini scriptis Africae 
gloria, sic Victoris libro clades in mentem revoca- 
tur. Non parvi igitur momenti est ille liber, seu 
rerum in Africa, quinto saeculo, gestarum, seu la- 
bentis romame linguae historiam considerare velis. 
Itaque de flde Victori adhibenda, deque ejus latini- 
tate ab illo ciceronianae aetatis emendato et perpo- 
lito sermone tam diversa et in deterius labente, 
quantum in me fuit, disserui. Equidem fateor me 
in hanc indagationem libentissime incubuisse, quia 
Victoris Vitensis opusculum apud nostrates juvenes 
rerum antiquitus gestarum aut latini sermonis stu- 
diosos plane ignotum est ; quod tamen quondam 
magno in honore fuisse testantur satis multi codices 
editionesque, de quibus hic pauca dicere interest. 

Septimo decimo saeculo, asservati sunt in biblio- 
theca colbertina tres codices manuscripti quos ex- 



— 40 - 

cussit Ruinartus, quorum unus hodie ut Parisinus 
(2015) designatur in nationali bibliotheca; decimo 
saeculo fiiit scriptus. Caeteri paulo recentiores sunt. 
Alium in manibus habuit Ruinartus, in monasterio 
sancti Martini a Campis ordinis Cluniacensis asser- 
vatum et duodecimo saeculo exaratum. Omnes hi 
codices integram continebant Victoris historiam. 
Tres denique alii codices a Ruinarto citantur qui- 
bus titulus erat Passio sancti Eugenii et qui solum 
Hunerici facta referebant. 

Nuper Victoris codices manuscriptos diligentis- 
sime Halmius et Petschenigius (1) perscrutati sunt, 
quos recensebo : 1° Bambergensis* (saec. ix) quem 
ut optimae notae Petschenigius laudat ; 2° Vindobo- 
nensis* (saec. x). In his habetur etiam Pauli historia, 
ex quo colligendum est eos ex eodem archetypo 
provenisse, quorum librorum consensum non parvi 
pretii esse existimo ; 3° Berolinensis (saec. xn) ; 
4° Bruxellensis (saec. x) ; 5° Bernensis* (saec. x, Pest- 
chenig.; saec. xi, Halm.) ; 6° Admontensis* (in Styria) 
(saec. xn); 7° Abrincensis* (saec. xn); 8° Monacensis* 
(saec. xn) ; 9° Cremifanensis* (in Austria) (saec. xn) ; 
10° Vindobonensis* (alter) (saec. xi); 11° Parisinus*, 
olim Colbertinus (saec. x) ; 12° his addendus est 
codex Laudunensis (2), qui solum Notitiam civita- 



(I) Monumenta Germaniae historica. Auct. antiquissimorum, t. III, pars 
prior. Vict. Vit. historia ; recensuit Car. Halm. — Corp. script. ecclesiasti- 
carum, vol. VII. Vict. Vit. historia ex recensione Michaelis Petschenig. — 
Hoc signo* designantur codices quibus usus est Petschenigius. 

(•2) V. Catalogue des manuscrits des bibliotheques publiques des departo 
ments, t. I, p. 97. 

tum et provinciarum et Librum fidei Hunerico obla- 
tum habet. 

Sexto decimo sseculo Victoris historia, sub Victoris 
Uticensis nomine, edita est ; sed sseculo sequenti, 
doctissimi viri Baluzius et Chiffletius, historiam vero 
auctori, Victori patrice Vitensis episcopo restitue- 
runt. Fuere plures hujus libri editiones quae tem- 
porum ordine sunt recensendae : 

1<> Editio princeps Parisina a Jano Parvo (Jehan 
Petit), sseculo xn impressa, qua apparatum criticum 
se onerasse Halmius fatetur (1). 

2° Editio Beati Rhenani (Basilese, anno 1535), 
falso ut editio princeps diu habita. 

3° Editio Reinhardi Lorichii (Coloniae Agrippinae, 
1537). 

4° Altera ejusdem (Basileae, 1541, apud Bartholo- 
maeum Westhemerum). 

5° Editio Francisci Balduini, jurisconsulti qui in 
historiam Ecclesiae africanse illustrandam summam 
curam impendit. (Vid. Dupin. : Monumenta vetera 
adDonastitarumhistoriampertinentia, Parisiis, 1700, 
in-folio). Haec Victoris Vitensis editio commentario 
exornata Parisiis in lucem prodiit, anno 1569. 

6° Editio Margarinii Bignii (Margarin de la Bigne) 
in Bibliotheca Patrum (in-folio, Parisiis, 1576), quse 
plures tomos habet et in plerisque bibliothecis pu- 
blicis nunc exstat. 

7° Editio Francisci Chiffletii (Divione, 1664). 

(1) Opere citato (pnuiatio, ix). 

8° Editio Theodorici Ruinarti in sua historia per- 
secutionis vandalicae (Parisiis, 1694). 

9° Altera ejusdem (Venetiis, 1732). Ruinarti edi- 
tionem iterum exhibuit Mignius, in suo Patrologiae 
latinae cursu completo (Parisiis, 1862, t. LVIII, col. 
180, sq.). 

Antequam illa Ruinarti editio in lucem prodiit, 
Victoris liber in Anglorum et Italorum linguam 
translatus est ; eum quoque in Gallicum sermonem 
verterunt Franciscus BelleforestuS (Francjois de Bel- 
leforest) (Parisiis, anno 1563), et Arnaldus Andyllius 
(Arnaud d'Andilly) (Parisiis, anno 1664). 

Attamen, quanquam Ruinartus optime de viris 
rerum africanarum peritis meritus est, ejus editio 
mendisnonvacat. Nimisenim indulsit consuetudini 
codicum manuscriptorum textum corrigendi, prae- 
sertim in locis ubi a grammaticorum regulis auctor 
recedere videbatur. In hoc vitium aliquoties incidit 
Halmius, non satis codicibus manuscriptis flsus. 
Propterea, accuratissimam Petschenigii editionem 
potissimum secutus sum quae Victoris et Afrorum 
styli imaginem, meaquidem sententia, optimerefert. 



Ita Victoris texto in pristinum statum a doctissimis 
Germaniae viris restituto, restabat ut de ipsius Vic- 
toris vandalicam persecutionem enarrantis laudibus 
etvitiis, deque ejus stylo disputatio, quantumres si- 
neret, absoluta institueretur. 

Hanc ego perflcere aggressus sum. Itaque hunc 

libellum in duas partes divisi. In priore, quae mala 
Vandali Africae christianis intulerint, qualis fldes 
Victori illa narranti adhibenda sit, quam parum 
historiae scribendae regulis fuerit attentus, ostendere 
mihi proposui. In posteriore, quae ad latinitatem per- 
tinent latius explicavi, quia, ut Victoris styli certa no- 
titia fieret, multa ex ejus et aliorum auctorum libris 
exempla excerpenda et annotanda erant. Quod si 
quidam prioremhujus libri partemjejunam, alteram 
autem fusiorem ducent, agnoscant velim minus 
quid Victor dicatquamquo modoiddicat interesse. 

In priore parte, ut certius de Victoris auctoritate 
agerem, argumenta ex quinti saeculi historiarum 
scriptoribus hausi ; in posteriore, auctores cum bonae 
tum lapsae latinitatis citavi, qui, in quibusdam locis, 
eodem fere quo Victor dicendi genere usi sunt, 
quorum nomina, cum permulta sint, hic recensere 
supervacaneum mihi visum est. 

Denique, multum mihi profuere doctissimorum 
nostrae aetatis grammaticorum libri, et imprimis 
Ferd. Antonii in Universitate tolosana latinarum 
litterarum professoris, cui me multum debere liben- 
tissime profiteor. 

INDEX NOTARUM 

QUiE AD CODICES MANUSCRIPTOS £T EDITIONES PERTINENT 



a) B = cod. Bambergensis. 

V = cod. Vindobonensis (saec. x). 

C = cod. Cremifanensis. 

W = cod. Vindobonensis (saec. xi). 

M = cod. Monacensis. 

s = cod. Admontensis. 

a = cod. Abrincensis. 

P = cod. Parisinus. 

b) H = Halmii editio. 
Petsch. = Petschenigii editio. 
Ru = Ruinarti editio. 



PARS PRIOR 



QUALIS HISTORIARUM SCRIPTOR VICTOR EXSTITERIT 



CAPUT PRIMUM 

QUAE MALA AFRIC/E CHRISTIANIS INTULERINT GENSERICUS 
ET HUNERICUS, NARRANTE VICTORE VITENSI 

Neminem eorum qui res gestas Vandalorum vel 
cursim legerunt, ignorare credo quo eventu pulsi, 
Africam , post vexatas Gallias et Hispaniam , illi 
petiverint. Longum quidem et supervacuum esset 
simultates quas inter se Aetius et Bonifacius ege- 
runt, exponere, et crimina quibus apud Placidiam 
dux comitem insecutus est ; post quae, sua dignitate 
spoliatus et Romam revocatus Bonifacius, parere 
noluit, atque ut adversus Aetium et Placidiam sese 
tueretur, ad Vandalorum auxilium spectans, eos in 
Africam arcessivit. 

Vix Africae littore potiti, Barbari nihil aliud in 
animo habuere quam ut omnem regionem depopu- 
larentur. Hominibus non magis pepercere quam bes- 
tiis, atque in agros late vastandos ita irruerunt ut 

nihil usquam ad edendum incolae possent invenire. 
Privatorum quoque domos, aedes ad Dei cultum 
reservatas, monasteria coemeteriaque igne ferroque 
subvertebant, presbyteros et praesertim episcopos et 
nobilissimum quemque, suadente divitiarum siti, 
exagitabant, ut sibi si quid auri haberent, condo- 
narent. Senes violabant, infantesque a materno sinu 
raptos in terram projiciebant. Quis denique possit 
dicere quo illorum crudelitas processerit ? Quae non 
poterant expugnare oppida, congestis necatae multi- 
tudinis cadaveribus circumdabant, ut oppidi incolae 
peste pariter et fame interirent (1). 

Mox capta est a Genserico Hipporegiorum civitas 
(430) atque, post novem annos ipsa Carthago, locu- 
pletissimis provinciis, Byzacena et Zeugitana etparte 
Numidiae, Vandalorum imperio adjectis. Tunc in 
civitatum primates et in episcopos, ut antea, dux 
vandalus iram exercuit, ita ut difficile esset enar- 
rare quot senatores in servitutem redegerit aut in 
exsilium miserit. Satis sit de Quodvultdeo, Cartha- 
ginis episcopo, et de plurimis illius urbis presbyte- 
ris quos de sedibus suis et domibus expulit, mentio- 
nem facere. ^Edes sacras quoque sibi arrogavit, et, 
ne quid usquam christianae religionis vestigium ocu- 
lis occurreret, honores qui solent in publico mortuis 
reddi, vel funebres cantus, vetuit. Immo ut episco- 
pis ad populum in Ecclesia loquentibus silentium 
imponeret, eorum quibusdam crimini dedit quod 

(1) Vict. Yitcnsi, I, 1-12. 

de Pharaone aut Holopherne verba fecissent, quasi, 
ista nomina in medium proferendo, Gensericum 
ipsum voluissent designare. Ita per homines quid 
facerent dicerentve christiani acerrime explorantes, 
Vandalorum regi dabatur facultas episcopos perse- 
quendi et in exsilium mittendi ; in quorum locum 
nullus alius poterat suffici. Sic, deficientibus paula- 
tim ministris, viam religionis exstinguendae inve- 
nisse putabat (1). 

Attamen, inter tantas rerum angustias, christia- 
nis spes inopinata libertatis illuxit. Anno ante cap- 
tam a Vandalis Romam (455), Gensericus, exorante 
Valentiniano imperatore, eis licentiam dedit novi 
episcopi in sedem Carthaginis restituendi. Tum elec- 
tus est Deogratias, vir quo nemo reperiri potuisset 
in sublevandis hominum calamitatibus praestantior. 
Qui, cum, Roma capta et direpta, multi Africae lit- 
toribus navem appellentes, statim Vandalorum et 
Maurorum mancipia fierent, captivos redemit, data 
pro eorum libertate ingenti pecunia aut vasis aureis. 
Tanta erat illorum qui Italiam fugiebant multitudo, 
ut eos vix privatorum domus possent continere ; 
alios fame, alios morbo laborantes (quorum pars 
maxima erat) in basilicis Carthaginis episcopus ex- 
cepit, eosque, juvante medicorum industria, assi- 
due paterno affectu et cura refovit. 

Quae videntes Ariani etaegreferentes, timentesque 
ne pervulgata illa memorabilia Deogratias facinora 

(1) Vict. Vit., I, 12-24. 

ei Romanorum favorem conciliarent , sibi autem 
parerent odium, insidias episcopo machinati sunt ; 
frustra quidem , nam paulo post ab eorum manibus 
naturali morte evolavit (1). 

Eo tempore, quasi ab integro renovatum est ad- 
versus christianos bellum ; edictum fuit a Genserico 
ut in proconsulari et zeugitana provincia nullus 
episcopus inlocum mortui succederet. Tunc quoque 
multi crudeles poenas passisunt,multiqueapudMau- 
ros relegati qui dominos suos idolorum cultui ad- 
dictos, in fidem christianam pertraxerunt ; de quo 
certior factus a regulo Maurorum Vandalus magis 
quam antea in christianos exarsit, praesertim in eos 
qui in aula ministerio aliquo fungebantur ; in quo- 
rum numero erat Maxima quaedam virgo quae, cum 
eam Gensericus jussisset cuidam Martiniano con- 
nubio jungi, parere regis voluntati noluit. Non mi- 
norem animi constantiam praebuerunt Armogastes 
proconsul,Mascula archimimus, et Saturus qui dig- 
nitates a rege promissas pcenis pro fide tolerandis 
posthabuit. 

Ut ita se gereret Gensericus impellebatur a pres- 
byteris arianis sperantibus se, si christianos munere 
aliquo fungentes a palatio submovissent, animum 
principis occupaturos, et omnia, nemine deinceps 
obstante, ad propagandam Arianorum fidem facile 
facturos (2). 



(1) Haec ingcnuis vcrbis nec gratia oarentibus memorat Victor : « Dominus 
passerem suum <le manibus accipitrum voluit liherare » (I, 27). 
(2; Vict. Vit., I, 24-51. 

Mortuus est Gensericus anno 477 ; regnumque ob- 
tinuit major ejus filius, Hunericus nomine. Iste, 
patris exemplum secutus qui in fine vitae, Ecclesiam 
Carthaginis reserari jusserat, se ita christianae reli- 
gionis amantem haberi voluit, ut Manichaeos dili- 
gentissime inquiri, et exsilio aut morte mulctari 
imperaret, presbyteris autem Carthaginis permitte- 
ret ut episcopum quem abhinc xxin annis non 
habebant, eligerent ; ea tamen lege ut Ariani, in 
Oriente, eadem qua, in Africa, catholici libertate 
uterentur. Quam legem cum presbyteri minime 
tolerabilem existimarent, etsi eam rex minitabundus 
conaretur imponere, rejecta episcopi eligendi facul- 
tate, Carthaginis Ecclesiam gubernanti Deo permit- 
tere maluerunt. Occasionem autem, propositae con- 
dicionis imprudens populus arripuit episcopi ha- 
bendi, neque ante a clamoribus temperavit quam 
Eugenius episcopus crearetur. Qui cum eisdem qui- 
bus antecessor Deogratias virtutibus emineret, hu- 
manitate et erga omnes liberalitate, Arianorum odio 
obnoxius, dolis calumniisque circumventus est. Mox 
enim rex, suadentibus Arianis, ei imperavit ne in 
episcopali cathedra sederet, neque populum exhor- 
taretur, neque Vandalum quempiam sive virum, sive 
mulierem Ecclesiam intrare sineret. Cum vero id res- 
ponsum ab Eugenio tulisset : « Ecclesiam patere om- 
nibus », rex, tortoribus appositis, indigno supplicio 
affici jussit quicumque ad Ecclesiam accederet (1). 

(1) Vict. Vit., II, 1-12. 

Posthac iijauditae adhuc crudelitatis exempla edi- 
turus erat Hunericus. In suos primo saevire coepit, 
nimio regni amore laborans, timensque ne, postha- 
bitis filiis suis, fratris filii, ut destinaverat Gensericus, 
in regnum sibi succederent. Quamobrem non solum 
Theodorici fratris uxorem necari, ipsumque Theo- 
doricum in exsilium mitti jussit, sed etiam pres- 
byteros arianos Jocundumque patriarcham mor- 
ti dedit, quia eos fratris partibus favere suspicaba- 
tur (1). 

Jam minus Arianorum primores reformidans, 
suamque religionem per vim imponere studens, om- 
nem furorem in catholicos episcopos convertit ; quos 
quacumque ratione vexaturus, calumniis adversus 
eos usus est, et iis quidem atrocibus supra quam 
enarrari potest. Virgines enim Deo consecratas, ves- 
tibus omnino destitutas atque in publico expositas, 
urgentibus suppliciis clamare cogebat se cum epis- 
copis et clericis concubuisse. Post haec irrita faci- 
nora, paulatim in catholicos tantum exarsit, ut subito, 
4,976 christianos, inter quos erant complures epis- 
copi et presbyteri, e patria exterminaverit et omnes 
in duabus civitatibus (2) congregatos Maurorum 
arbitrio permiserit. Hi primo, jubente Vandalorum 
rege, catholicos in angustissimo et teterrimo loco 
collocaverunt, unde exire, vel si laxandus erat ven- 
ter, nemo poterat ; et ita brevi factum est, ut miseri 



(1) Vict. Vit., II, 12-17. 

(2) Siccae-Veneriae (= hodie El-Kefj et Laribus. 

in luto stercoris et urinae mergerentur. Mox alio 
migrare jussi et longo itinere defatigati senes, cum, 
viribus omnino destituti, passim per vias caderent, 
ligatis pedibus, velut cadavera trahebantur, atque 
eorum multi lacerato dorso aut contrito capite, 
foedum in modum peribant. Illis tot episcoporum 
et presbyterorum suppliciis adeo Afrorum animi 
commoti sunt, ut eos per loca deserta et invia, per 
montes secuta fuerit innumera, quam vix semitae 
poterant capere, multitudo virorum et mulierum et 
puerorum quos omnes diceres filios parentum mor- 
tem aut exsilium deplorantes (1). 

Haud multo post, Hunericus omnibus Africae epis- 
copis edixit ut sese Carthaginem congregarent ad 
disceptandum de vera fidecum Arianis. Quod edic- 
tum, adstante Zenonis imperatorislegato, in ecclesia 
Carthaginis ab Eugenio episcopo lectum est. Cum 
episcopus speciem ad ineundam novam persecutio- 
nem a rege excogitatam esse sentiret, respondit sese 
eis quae juberetrex velle obtemperare ; sed necessa- 
rium sibi videri, quia de catholica fide, de communi 
nempe catholicorum causa res esset, ut etiam ex 
omnibus regionibus in quibus Christi religio colere- 
tur, episcopi in Africam convenirent. Talia petenti 
Eugenio dicitur Hunericus respondisse : « Subde 
mihi orbem terrarum et facio quod dicis. » Deinde, 
ut majorem in disceptando copiam et fiduciam Ariani 
haberent, coepit, ante diem collationis, eruditissi- 

(1) Vict. Yit., II, 17-39. 

mum quemque episcopum catholicum variis suppli- 
ciis excruciare aut in exsilium mittere, persuasum 
habens se ita agendo caeteris timorem incussu- 
rum (1). 

jj^ Aliter tamen se res habuit. Nam cum in loco ad 

§T disputandum constituto, Cyrila, prsecipuus Ariano- 

[■ rum episcopus, excelsissimam sedem sibi elegisset, 

[■■• cupiens in hoc conventu primas partes tenere, catho- 

lici statim hanc ei superbiam exprobraverunt ; quod 
etiam atque etiam fecerunt cum Cyrila « patriar- 
chae » nomen usurpavit. Inde exortus est tumultus 
et vocum confusio ; quae ut sedaret, continuo Hune- 
rici minister jussit catholicos qui aderant centum 
fustibus verberari. Nihilominus episcopi tuendae fi- 
dei semper intenti, Cyrilam ad exponenda quae 
de fide sentiret, invitaverunt. Sed recusavit Arianus 
i dicens se « latine loqui nescire ». 

£ Frustra igitur spemhabuerant catholici justis armis 

$' adversarios impugnandi. Hi enim, nondum perlecto 

£ « fidei libro (2) )), clamitare coeperunt et vocifera- 

tionibus impedire quominus de vera fide cujusper- 

I' (1) \ict. Vit. t 11,39-45. 

(2) Lcgitur utsecunda pars Victoris libri cum titulo : « liber iidci catho- 

£;" licae », qui scriptus cst ab Eugenio Carthaginiensi, ut (idcin faciunt haec Gen- 

fc" nadii Massiliensis verba : Eugenius, Carthaginis Africae civitatis episcopus et 

\ confessor publicus, admonitus ab Hunerico, Vandalorum rege, catholicai 

?.-■■" fidei expositionem et -maxime verbi homousii proprietatem disserere, cum 

T consensu omnium Africae, Mauritaniae et Sardiniae atque Corsica) episcoporum 

c'' qui in catholica permanserant fide, composuit librum fidei, non solum sanc- 

p;_ tarum Scripturarum sed et Patrum testimoniis communitum, ct per collegas 

t*" confessionis sua3 porrexit. [De Scriptoribus ecclesiasticis liber, cap. 97. — 

J Patrol. lat., t. LVIII, col. 1116, sq.). — Gcnnadius vixit, vergente ad finem 

t- quinto saeeulo. 

pendendae causa convenerant, aliquid examinare- 
tur. Quinimo christianos tumultus fuisse auctores 
regi insinuaverunt qui novam et opportunam eos 
persequendi occasionem nactus, decretum adversus 
eos promulgavit (1). Declarabat rex, cum catholici 
seditioni tantummodo intenti, colloquium cum epis- 
copis arianis repudiavissent, sibi necessarium visum 
esse in eos retorquere leges quas olim romani impe- 
ratores a catholicis decepti et impulsi, contra hsere- 
ticos tulerant. Itaque « omousianos » (2), ecclesiis, 
sacris libris et facultate divina sacrificia celebrandi 
et baptismatis conferendi privari jubebat, addens 
nemini eorum in posterum datam iri licentiam tes- 
tandi, aut quam jurisconsulti vocant donationem, 
aut haereditatem accipiendi. Quod si quis quovis 
modo catholicorum erroribus faveret, is, pro suae 
dignitatis gradu pecunia mulctaretur. Denique, Aria- 
nis attribui praescribebat aedificia ad cultum reser- 
vata eorumque bona, et multa alia quibus lex catho- 
licos spoliari decreverat. Statimomniumoculis appa- 
mit quid rex avidus et crudelis, cum episcopos con- 
gregaret, facere sibi proposuisset. Nam cum adhuc 
illi Carthagine versarentur, jussit eos Hunericus e 
domibus in quibus hospitio excepti erant, depelli, et 
simul eis quae secum portabant, sese vestiendi aut 
vitae sustentandae causa, denudari ; ita episcopos 



^l) Hoc decretum jam ab Honorio imperatore contra Donatistas et alios 
haereticos erat promulgatum. (Vide Cod. Tkeodosianum, XVI, v, 21, 39, 40, 
46, 52. — Vict Vit., III, 3-15.) 

(•2) Sic appellabaatur qui credebant eamdem substantiam Patri ct Filio esse. 

cernere erat « nudo sub aere », ut ait Victor, circum 
urbis muros palantes, nullam ad proprias domos 
redeundi potestatem habentes, quas alioquin sentie- 
bant Arianos cum ecclesiis sibi vindicasse. Quo 
igitur confugere, cujusnam auxilium invocare pote- 
rant? Tentaverunt dolentes crudelem Hunericum 
ad misericordiam impellere ; repulit eos Hunericus, 
etsubito immissorum in eos equorum pedibus jussit 
proculcari (1). 

Eodem tempore, non solum vi jsed etiam fraude 
episcopos petivit rex Vandalorum. Ab eis enim, 
cum in JEde Memoriae Carthagine essent congre- 
gati, petivit ut jurarent se ipsius filiipartibus fauturos, 
nec deinceps per epistolas cum ullo regionum trans- 
marinarum incola communicaturos. Juraverunt qui- 
dam ; caeteri se nolle jurare responderunt. Quos 
omnes pariter Hunericus in Corsicam insulam rele- 
gari jussit, alios quia contra evangelii praeceptum 
juravissent, alios quia non paruissent regis volun- 
tati. 

Post haec, Victor enarrat quae viri aut feminae per- 
pessi sunt. Imprimis indomitam nobilis mulieris, 
Dyonisae, virtutem commemorat, quae, quamvis 
nuda ante omnium oculos exponeretur, et crudelis- 
sime vexaretur, mortemlibens oppetivit. Sic periere 
altera matrona, Victoria nomine, Victorianus procon- 
sul et duo fratres Aquae Regiae. In quibusdam civi- 
tatibus incolae incitati ut Arianorum cultum amplec- 

(1) Vict. Vit., III, 15-17. 

terentur, domos suas deseruerunt. Tipasse incolae in 
Hispaniam fere omnes migravere, exceptis paucissi- 
mis quibus navigandi facultas non erat. Quos cum 
arianus illius civitatis episcopus non valuisset ad 
haeresim pellicere, de hac re certiorem fecit Hune- 
ricum qui eorum linguas et manus abscidi jussit ; 
eos tamen sine difficultate locutos esse Victor affir- 
mat (1). 

Non minus, fateor, erga suos ab Arianorum cultu 
abhorrentes crudelem Hunericus se praebuit. Hos 
manibus, alios oculis privavit, multos denique in- 
honestis vulneribus affecit. Jam inexpleto furore 
impellebatur ut in regni sui finibus nomen catholi- 
corum exstirparet et deleret. Quod manifestum pa- 
tuit, cum Uranius, Zenonis legatus, Africam venit, 
ut eorum causam susciperet. Hanc Hunericus occa- 
sionem arripiens demonstrandi omnibus se nemi- 
nem jam reformidare, christianos, in plateis, poenis 
affecit, vidente legato et inter tortores incedente, 
quoties e palatio regis in publicum prodibat. Quid 
quod etiam monachi in monasterio suo latentes et 
ab omni hominum societate remoti deprehensi sunt 
et obtruncati ? Suis enim popularibus et praesertim 
Arianorum episcopis et presbyteris, Hunericus cu- 
ram adversarios persequendi et quolibet modo 
vexandi delegaverat. Hanc provinciam sibi arrogavit 
Antonius quidam in civitate Tamallumensi episco- 
pus, vir foeda crudelitate. Ei in custodiam traditus 

(1) Vict. Vit., III, 17-31. 

Eugenius carthaginiensis qui exsulabat, acerbissi- 
mas pcenas, quamvis, senex, gravi morbo laboraret, 
nemine consolante, pertulit. Alios qui ei permitte- 
bantur, Antonius summa vi tentabat ut veram Christi 
religionem repudiarent. Injectis catenis, postquam 
eos suppliciis exanimaverat, clauso ore, corpus per- 
fundebat aqua, ut quasi iterum baptizatos, Arianos 
se esse proflterentur, frustra credens, utait Victor, se 
posse cum corpore ligare conscienliam. Multi alii 
istiusmodi baptisma subierunt. A Vandalis vias per- 
scrutantibus arrepti, ad episcopos arianos pertra- 
hebantur; alios, in suis lectulis dormientes, fractis 
portis, presbyteri, sceleratorum hominum manu 
stipati, petebant. His omnibus arianum baptisma 
imponebatur. Et ista non solum in villis et castellis, 
sed etiam Carthagine agebantur, tanto furore ut 
christianorum plurimi remotissima loca vel spe- 
luncas quaererent, potius habentes fame aut frigore 
consumi quam suae fldei jura violare. 

Quid miserius excogitari potest ? Tot malorum 
spectaculo impulsus, propriam vitam pro nihilo 
ducens, Habetdeum episcopus, Tamalleni exsulans, 
Carthaginem petivit, ut regis animum molliret (1) ; 
nihil tamen profecit. 

Jam nulla erat Ecclesia africana, cui tamen non 
superstes fuit, qui eam maxime vexaverat, Hune- 
ricus. 

(1) Vict. Vit., III, 53. 



— 31 - 



CAPUT II 

DE VICTORIS VITENSIS AUCTORITATE 

Sunt qui tantam Vandalorum crudelitatem vix 
sibi efflngentes, Victori eam adumbranti diffidant. 

Disseram igitur in hoc capitulo, de iis rebus quse 
Victorem Vitensem non levem auctorem faciunt, et 
demonstrare conabor eum in Africa natum et viven- 
tem et earum rerum quas narravit testem, vera 
dicere potuisse, et ea ad historise fidem enarrare 
voluisse. 

§ I. — De vita Victoris. 

Quo anno natus, a quibus parentibus oriundus 
fuerit Victor, parum compertum. Tantummodo ex 
uno ejus historiae loco nobis conjicere licet eum in 
quadam Byzacense urbe natum esse. Nam postquam 
de Vandalorum irruptione mentionem fecit, truci- 
datos quosdam episcopos memorans, hisce verbis 
peculiariter de uno illorum loquitur : « Tunc enim 
et nostrce civitatis venerabilis Papinianus antistes 
candentis ferri laminis toto adustus est corpore (1). » 
Sunt qui credant Victorem hoc verbo noslrce Vitam, 
ubi fuit episcopus, designavisse. Sed constat hunc 
locum non civitatem fuisse, quippe qui in nullis aliis 

(1) Vict. Vit., I, 3. 

monumentis quam in Notitia episcopatuum Africae 
legatur, sed potius vicum, aut regionem, vel fundum. 
Neminem enim fallit multos episcopos in saltibus 
et fundis Africae sedes habuisse, quarum non tabulae 
geographicae, sed solum notitiae ecclesiasticae men- 
tionem faciunt; quod evenit de Victoris episcopi 
sede quae « patria Vitensis » in quibusdam codicibus 
manuscriptis appellatur, quo appellationis genere 
quaedam sedes in conciliorum monumentis designan- 
tur. Non magis certum est Victorem de Utica loqui 
voluisse, ut crediderunt olim illi quorum studio pri- 
mum Victoris historia in lucem edita est. Hi enim 
rebantur Victorem episcopalem Uticae, illustris urbis, 
sedem occupasse : quam opinionem una voce reje- 
cerunt qui, post eos, in Notitia Africae proconsula- 
ris (1) legerunt nomen Florentini Uticensis in Cor- 
sica exsulantis tum cum historiam scribebat Victor; 
quo tempore in locum relegati episcopi minime 
suffectus est, quandoquidem sub Genserici et Hu- 
nerici persecutione expulso episcopo nemo succede- 
bat. Ergo Victor in quadam urbe Byzacenae minus 
nota natus est ; quod colligere est ex actis concilii 
Teleptensis (2) cui adfuit Papinius quidam provin- 
ciae Byzacenae episcopus,quem haud alium esse atque 
illum quem in operis initio Victor nominavit, veri- 
similius videtur. 
Non difficile erit demonstrare Victorem maximam 



(1) Notitia Provinciarum (Proconsularis, n° 2*2). 

(2) Anno 418. 

vitae suae partem Carthagine degisse, et primum, in 
basilica Fausti, presbyteri officio functum fuisse (1). 
In illa urbe erat cum eam Gensericus, capto magno 
optimatum numero, in suam potestatem redegit, 
quod nobis manifestum fit hisce verbis : « Multos 
episcopos et laicos, claros atque honoratos viros, 
servos esse novimus Vandalorum (2) ». Carthagine 
quoque Victor versabatur, cum in exsilium episco- 
pus Quodvultdeus et multi cum eo presbyteri pulsi 
sunt, cumque paulo post solitae in mortuorum ho- 
norem solemnitates vetitae fuere (3). Tunc temporis 
multi provinciae proconsularis et Byzacenae episcopi 
in exsilium acti sunt quos novit et vidit, quorum 
etiam nomina Victor tradidit (4) : « Plurimos sacer- 
dotum tunc novimus relegatos, sicut Urbanum Gir- 
bensem, Crescentem metropolitanum aquitanicae 
civitatis qui CXX praeerat episcopis (5). » 

Multa alia quae sub Genserico gesta sunt, Victor 
vidit, atque mulierum et virorum, quos rex Vanda- 
lorum persequebatur, consortio usus est. Etenim ut 
aliqua exempla proferam, Maximam illam novit quae 
Martiniano noluit conjugio jungi, cumque custode 
carceris in quo virgo includebatur, de iis quae passa 
erat, colloquium habuit (6). Aliorum quoque poenas 
vidit et consolando levavit. Sic, Valerianum Abensae 



(1) Vict. Vit., III, 34. 

(2) Ibid., I, 12. 

(3) Ibid., I, 16. 

(4) Ibid., I, 23. 

(5) Ibid., I, 23. 

(6) Ibid., I, 34. 

civitatis episcopum e sede sua pulsum et omni 
destitutum auxilio vidit et salutavit. Vidit quoque 
Carthagine Armogastis proconsulis et Saturi suppli- 
cium (1). 

Haec sub Genserico agebantur. Illarum autem re- 
rum quae sub Hunerico evenerunt, testem fuisse 
Victorem magis ac magis affirmari potest. Ea enim 
fusius explanavit, sive quia crudeliora fuerunt, sive 
quia melius, utpote recentiora, memoria retinuit. 

Ineunte Hunerici regno, Victorem inter Carthagi- 
nis presbyteros, in episcopali cathedra conspicuum 
locum obtinuisse probabile est. Etenim ibi erat cum 
regis notarius, Vitarit nomine, illud edictum sacerdo- 
tibus communicavit, quo facultas concedebatur novi 
episcopi eligendi, ea tamen lege ut Arianis quamli- 
bet regionem incolentibus suae religionis observan- 
dae libertas esset. Tum seipsum notario respondisse 
Victor asseverat et illam repudiavisse facultatem. 
Quis igitur contendat aliquam earum rerum quae eo 
tempore factae sunt Carthagine, Victorem fugere 
potuisse? Vidit vexatos a tortoribus, ante portas 
ecclesiae Carthaginis, christianos (2) ; vidit aut plane 
comperta habuit scelera quae in suos Hunericus per- 
petravit (3). Quid dicam de tot exsiliis quae Victor 
commemorat? Illos 4,976 episcopos et presbyteros, 
de quibus jam locutus sum, secutus est, magnam- 



(1) Vict. Vit., I, 50. 

(2) Ibitl., II, 9-1-2. 

(3) Ibid., II, 12-17. 

que operam dedit ut in itinere, eorum aerumnas 
levaret, innumera comitante multitudine. Exsulan- 
tes in carcere consolabatur, postquam, corruptis 
pecunia custodibus, intrandi facultatem sibi fecerat. 
Paulo post Carthaginem redux, in ecclesia erat 
cum lectum est, praesente ZenoAis imperatoris le- 
gato, Hunerici edictum quo omnes Africae episcopos 
ab exsilio revocatos Carthaginem rex arcessebat. 
Quanto tunc dolore Victor fuerit correptus expressis 
verbis indicat : « Cognoscentes, inquit, qui adera- 
mus, simulque legentes, contritum est extemplo cor 
nostrum et contenebrati sunt oculi nostri (1). » 

Credunt Victorem illi collationi non adfuisse (2). 
Quae opinio mihi retractanda est, quanquam facile 
suggeritur hisce Notitiae verbis : Viclor Vitensis non 
occurrit (3) quibus vandalicae persecutionis scriptor 
designari videtur. Attamen, Halmii indicem per- 
currenti occurrunt multi Africae episcopi, Victoris 
nominenuncupati. Probabile est Victorem nostrum 
in locum episcopi de quo mentio flt in Notitia, in- 
certo tempore, successisse ; sedrecte dici non potest, 
si Victoris scripta attente sequaris, eum episcopum 
fuisse tempore quo Africae episcopi Carthaginem ad 
collationem convenerunt. In ecclesia Carthaginis 
erat, ut jam dixi, cum ministro Hunerici edictum 
legenti respondit, suo et caeterorum presbyterorum 



(1) Vict. Vit., II, 40. 

(2) Poestsch. : Victor von Vita und die Kirchenverfolgung in Vandalenrei- 
che (p. 3). 

(3) Notitia Byzacense (n<> 14) . 

nomine, quod erat offlcium non alieno episcopo sed 
diacono absentis episcopi vicem agenti assignatum. 
Quis vero contendat eum episcopatus dignitatem 
adeptum fuisse hoc anni intervallo quod inter pro- 
miilgatum edictum et collationem intercessit ? Quis 
etiam nescit ea tempestate ita persecutionem recru- 
duisse et tot episcopos in exsilium pulsos esse ut nus- 
quam, saevientibus Vandalis, potestas permitteretur 
novos episcopos creandi ? Hoc in promptu erat pri- 
mis Hunericireghi temporibus, neque a vero alienum 
videtur credere, tum Africae Ecclesiam, refectis pacis 
beneficio viribus, episcoporum numero iterum auc- 
tam fuisse. Sed, post collationem carthaginiensem 
quantum in deterius christianorum res delapsae 
erant ! 

Ergo cum illa collatio habita est, carthaginiensis 
ecclesiae presbyter aut diaconus Victor (1) erat. Fa- 
teor quidem eum, in libri loco ubi de congregatorum 
episcoporum rebus gestis agitur, in scenam non se 
induxisse. Sed in alia narrationis parte quae « fidei 
professionem » sequitur, paulo clarius de se ipso 
verba facit, vocabulum nos soepius usurpans (2), 
qua loquendi ratione non usus esset, si a colla- 
tione abfuisset. 

Haud minus certum est Victorem Carthagine de- 
gisse, tempore quo multi Africae episcopi et presby- 
terorum maxima pars ab illa urbe exsulabant. Nam 



(1) Ut diaconus ecclesiae carthaginiensis, credo, collationi adfuit. 
(«) Vict. Vit.,111, 1. 

singula quseque narrat eorum quae, eadem tempes- 
tate, cum ex laicorum, tum ex clericorum numero, 
christiani, ab iterato baptismate abhorrentes, passi 
sunt. 

Sed fortasse dicat aliquis Victorem collationis 
tempore fugisse, deinde rediisse Carthaginem. Num 
credendum est eum metu pulsum fugisse? Haud ita 
profecto vituperandus est Victor, quippe qui vitse 
aut libertatis periculo, antea exsulantibus apud 
Mauros episcopis obviam iverit, eosque per deserta 
et invia loca fuerit comitatus. Immo quis non videt 
collationem reformidare non potuisse virum illum 
qui jam Hunerici iram non reformidaverit, atque 
coram multitudine, astute oblatam eligendi episcopi 
licentiam rejecerit ? Majora denique virtutis exem- 
pla usque ad id temporis Victor ediderat, quam ut 
potuisset, in illo tanto Ecclesiae africanae periculo, 
suo loco cedere. 



§ II. — Quo tempore et quo in loco Victor histo- 

riam scripserit. 

Nunc videndum est quo tempore et quo in loco 
Victor suum librum scripserit. In solvenda quidem 
harum quaestionum priore, non multum, credo, 
elaborandum erit. Constat enim inter recentiores 
africanarum rerum scriptores, Vandalos Africam 
circiter annum 429 invasisse. Itaque Victorem anno 
489 suam historiam si non scripsisse, saltem in 
lucem produxisse, certum est. Primum igitur refel- 

lenda est Poetsch opinio qui contendit eum nonnisi 
anno 486, historiam scribere potuisse, quia de Eu- 
genio Carthaginiensi ab exsilio anno 487 revocato, 
mentionem non fecerit (1). Nihil inde colligendum 
est cum Victoris historia postremis Hunerici regni 
rebus terminetur. Aut in vivis erat rex, cum perse- 
cutionem narrabat Victor, aut eum obiisse non 
adhuc compertum habebat ; nam illius mortem 
Victor in fine libri breviter et sine ulla compositio- 
nis lege, atque ex improviso, velut rem perfecto jam 
operi contexendam commemorat ; ita ut vel credere 
mihi libuerit brevem illam mortis Hunerici men- 
tionem non fuisse Victoris sed librarii opus : quo 
magis, si certum esset, probaretur Victorem, exacto 
fere anno 484, librum suum scripsisse, eumdem 
vero post quatuor aut quinque annos edidisse, mu- 
tatis facillime primis libri verbis, ne circa tempo- 
rum rationem minus diligens videretur. Quod si 
ulterius composuisset librum, nullam video causam 
cur de rebus gestis Guntamundi tacuisset. 

Restat nunc ut videam quo in loco Victor histo- 
riam persecutionis scripserit, et ideo primum expo- 
nam quae de hac re alii senserint. 

Chiffletius opinatur (2) Victorem Uranio Zenonis 
legato, cum hic rediret Constantinopolim, se junxis- 
se et postea illam urbem incoluisse ; quam opi- 



(1) Poetsch (opere citato), p. 3. 

(2) PatroL lat., t. LVIII, col. 132. 

nionem confirmat his Victoris verbis : « Si quis 
incredulus esse voluerit, pergat nunc Constantino- 
polim », et sequentibus quae leguntur in Notitia : 
« Hic relegati (1)... » His adjecit Victorem in Africa, 
investigatis quoquoversus saltibus et campis, non 
diu in Africa latere potuisse. 

In Epiro autem exsulasse Victorem putat Cotele- 
rius (2), idque colligit ex operis prologo ubi legitur 
nomen cujusdam Diadochi in Epiro episcopi, quo 
suadente, si Cotelerio credas, Victor historiam com- 
posuit. Alii denique opinantur Victorem Carthagine, 
alii in remotissimo loco Africae librum scripsisse. 

De his opinionibus pauca disseram oportet, pri- 
mum maximi momenti faciens haec verba quae le- 
guntur in Notitia : Hic relegali. Num Victor Cons- 
tantinopolim designare voluit ? Verum, cum illam 
urbem in sua ditione non teneret Hunericus, quo- 
modo jus esset ei illuc episcopos relegandi ? Quod 
quidem jus vel si habuisset, non commisisset ut 
urbem suo imperio inimicissimamepiscopisimpleret 
Afrorum dolores et cruciatus apud Zenonem enar- 
rantibus. Suspecta enim et sibi funesta reges Van- 
dalorum habebant christianorum ex Africa venien- 
tium commercia cum iis qui Romae et Constantino- 
poli erant ; ibi enim contra parum stabilitatam 
eorum potentiam odia alere poterant, et imperatores 
christianos impellere ad retorquendas in Arianos 



(1) NotUia provinciarum (in fine). 

(2) Patr. lat., t. LVIIl, col, 147, 

suae potestati subjectos ejusmodi vexationes quas 
jampridem christiani patiebantur. Itaque, de multis 
episcopis et presbyteris in Corsicam et in Sardiniam, 
et praesertim apud Mauros in exsilium pulsis mentio 
est in Victoris libro et in Notitia ; at non de iis qui 
Constantinopoli elegerant sedem, quorum tamen 
magnus numerus erat. Nam cum nulla ratione pos- 
sent grassantibus undique Arianis resistere, mul- 
ti naturali quodam instinctu pulsi, in alias urbes 
fugieb&nt, ubi, et imprimis Constantinopoli, velut 
hominum miserrimi, benignissimo hospitio excipie- 
bantur. Ecquis igitur illos relegaios dicat ? 

Quod si Victor Constantinopoli degisset, nescio 
cur quovis modo lectori non denuntiasset se in hac 
urbe exsulasse, quod nullis verbis est suspicandum. 
Immo, ampliorem ea quam scripsit historiam et 
aequabilius ordinatam, utpote securus ibi et sui 
compos, posteris reliquisset. 

Ac ne quis dicat, ut Chiffletius, Victorem his ver- 
bis « pergat nunc Constantinopolim » locutum esse, 
perinde ac si diceret ut aliquis in ea urbe residens, 
veniat, etc... Nam anceps et dubia est apud Victo- 
rem, illius verbi « pergere » signiflcatio, quod sta- 
tim videbis si ejus scripta perlegas. 

Denique, etiamsi haec verba vim habere videren- 
tur ad firmandam Chiffletii opinionem, aliis verbis 
in opinionem prorsus contrariam traherer. Nam in 
fine libri ubi de novissimis Hunerici, haud multo 
post morituri, persecutionibus verba facit, Victor 
affirmat se quosdam christianos eo tempore vexatos, 

ut jam demonstravi , Carthagine vidisse. Necesse 
est igitur dicere Victorem aut nunquam Constanti- 
nopolim migravisse (quod ego credo), aut ex ea 
urbe in Africam rediisse sub Hunerico ; quod tunc 
temporis nulli licere eorum qui fugerent vel exsilio 
pellerentur contendo. 

Haud magis vero consentanea mihi videtur Cote- 
lerii sententia quam quibusdam prologi locis con- 
firmare nisus est. In hoc enim prologo nihil praeter- 
quam obscura verba, nihil unde argumentum inferre 
possis, nulla rerum series : ita ut suspicandum sit 
hanc libri partem aut Victori non esse attribuen- 
dam (1), aut a librariis amputatam fuisse et muta- 
tam. Imprimis mihi incerta ibi videtur cujusdam 
Diadochi episcopi mentio, qui in manuscriptis Dia- 
conus, Diacodus, etc, legitur (2). Sed sincerum sit 
volo illud Diadochi nomen. Quis affirmare audeat 
eum fuisse, ut credit Cotelerius, simul et Epiri epis- 
copum et Victoris magistrum ? Num inter Africae 
episcopos est annumerandus ? Verumenimvero cum 
prologi auctor Diadochum illustrissimum in defen- 
denda plurimis scriptis christianorumdoctrina, epis- 
copum declaret, non mirari nequeo ejus nomen in 
Ecclesiae africanae monumentis non inveniri, quibus 
vel ignobilium episcoporum notitia ad nos pervenit. 

Verisimilius est igitur Victorem Africam non de- 



(1) Vid. Ruinarti commentar. (Patrol. lat., LVIII, col. 181). — Petsche- 
nig : Handscrifliche uberlieferung des Victor von Vita (De Prologo). 

(2) Vide Ruinarti (Patrol. lat., LVIU), Halmii, Petschenig editiones. 

seruisse. Attamen, Poetsch opinioni non assentior 
qui credit eum Carthagine librum scripsisse (1). Ut 
enim id verum demonstraretur, a recto sensu pri- 
mum detorquenda essent verba « hic relegati » quae 
nullo modo Carthaginem possunt designare. Deinde 
in hac urbe latebras non invenisset quibus ei ad 
scribendam persecutionem opus erat. At fortasse 
quidam mihi objicient Victorem Carthagine et resi- 
dere et scribere potuisse, post revocatum a Gunta- 
mundo in hanc urbem Eugenium, redditumque 
christianis sancti Agilei ccemeterium et restitutam 
carthaginiensi Ecclesiae pacem. Verum contrariam 
sententiam facile amplector cum in quavis Victoris 
libri parte deprehendo continuum illum irae et in- 
dignationis impetum qui non est scriptoris pace 
fruentis, sedpotius instantibus malisexagitati. Quod 
si, ut Eugenius, Guntamundi clementia Victor, inter 
scribendum, usus esset, novarum rerum spe demul- 
sus, quanquam adhuc praeteritarum calamitatum 
memor, non adeo vehementer ad protegendam et 
ulciscendam Afrorum Ecclesiam, cunctos orbis ter- 
rarum christianos provocasset. Ergo, quis dicat Vic- 
torem non exsilii sui tempore scripsisse ? Nam, cum 
ineunte Guntamundi regno, persecutio Carthagine 
deferbuisset, in aliis civitatibus et praesertim in re- 
motissimis locis, presbyteri ariani, hominum infen- 
sissimi, sua sponte, sine ullo regis jussu, saeviebant, 
et christianorum latebras scrutabantur (2). Atque 



(1) Poetsch (opere citato), p. 3. 

(2) Ferrandus : Vita Sancti Fulgentii, cap. vm. 

hoc fiebat non longe a Maurorum et deserti finibus 
quo reges Vandalorum maximam eorum qui exsu- 
labant partem relegaverant. Harum enim regionum 
frequentissima mentio est apud Victorem. 

Legimus Armogastem proconsulem in quamdam 
Byzacenae regionem relegatum « ad fodiendas scro- 
bes » ; christianos aliquo munere in aula Hunerici 
fungentes, ad demetenda frumenta « in campo Uti- 
censi » damnatos fuisse. Mittuntur postea in deser- 
tum 4,976 episcopi et presbyteri ; Eugenius ipse 
Carthaginiensis et Habetdeum Teudalensis in proxi- 
mam Tripolitanae provinciae civitatem inter Trito- 
nidum lacum et desertum mittuntur ubi Antonio, 
ferocissimo Arianorum episcopo, in custodiam tra- 
duntur. Alii haud longe a sua sede episcopali exsu- 
laverunfrubi ecclesia privati, omnia mala passi sunt. 
Haec quae dixi, Ferrandus, Victoris fere aequalis, 
in Vila sancti Fnlgenlii, his verbis propugnat : « Fuit 
« tunc temporis episcopus, qui pro fide catholica, 
« non longe a cathedra sua jussus fuerat relegari. 
« De multis enim sacerdotibus hoc Hunerici perse- 
« cutoris astuta malignitas ordinaverat, ut juxta 
« patriam propriam peregrinationis incommodum 
« sustinerent (1). » 

Aliud argumentum sumpsi ex octavo Inscriptio- 
num latinarum volumine, in quo de Habetdeum 
exsulante eadem mentio facta est. In hoc loco haec 
dicuntur : « Oases plus triginta magnitudinis variae 

(1) Ferrandus (opere cilato), cap. IV. 

« fertilitatisque, desertis inter se sejunctae (erant)... 
« Itaque facile lieri potuit ut episcopus relegandus 
« in aliam civitatis suae oasim mitteretur, ubi eccle- 
« siam non haberet (1). » 

Ergo ex his omnibus colligendum est Victorem 
in quadam Byzacenae patriae suae regione exsulasse 
atque in exsilio librum composuisse. 

§ III. — Quee causae Vandalorum crudelitatem in 

Afros exacuerint. 

Vandalos Africam ingressos multa et nova incita- 
bant ut sese crudeliores quam antea fuerant, praes- 
tarent. Aderat ibi infensissima Ecclesiae et imperio 
romano factio Donatistarum, qui latis ab imperatore 
legibus, et ab Augustino contra eos de ver? Eccle- 
sia disputante superati, vitam, ubique latentes, in 
silentio agebant. Spem autem retinuerant belli cum 
catholicis redintegrandi, et suos ulciscendi ; cujus 
ultionis occasio a Vandalis data est, quibuscum inita 
societate, contra. communes hostes, Romae scilicet 
imperatorem et catholicos, arma sumpserunt. Jam 
nec multo ante, ut illam occasionem in promptu ha- 
berent, cum Gothis arianis, Sigisvulto duce, Africam 
intrantibus, conati erant, eadem quae Ariani crede- 
rent se credere fingendo, amicitiam instituere (2). 
Quae cum ita sint, quis neget Donatistas, Vandalis 



(1) Corpus inscrip. lat., VIII, pars I, pag. 21 (sub verbo Turris Tamal- 
leni (hodie Telmin). 

(2) S l August., Epist. 185, 

alacriter obviam ivisse? Legimus apud Victorem (1), 
Manichaeos inter Arianos fuisse ab Hunerico depre- 
hensos ; quanto plures igitur Donatistas inter Van- 
dalos rex annumerare potuisset ! Unum illorum, 
Nicasium nomine, ad Arianorum partes transiisse 
in fine libri Victor testatur. Unde colligendum est 
multos Donatistas Vandalorum favorem sibi conci- 
liasse et sese in animum regis insinuavisse ; immo 
contendo plerosque Arianorum presbyteros quos 
libenter « hortatores scelerum » voco, fuisse Dona- 
tistas ; hi aut regum Vandalorum palatium nunquam 
intravere, quod difficile credendum, aut, cum intra- 
vere, maximam inter aulicos auctoritatem, quos 
scientia et excultiore mente superabant, adepti sunt. 
Quae vero, tanta freti auctoritate, fecerint, documento 
sunt latae ab Hunerico contra catholicos eaedem leges 
quasolim, petentibus catholicis, romanus imperator 
contra haereticos et Donatistas tulerat (2). Vandali 
autem, nedum socios ultro venientes repellerent, 
eorum odio quo adversus catholicos ardebant, ser- 
vierunt, atque ita Vandalis gressus facilior est factus. 
Hanc operam ut Barbaris navarent, Donatistis se 
junxere Mauri (3), simili adversus Romanos odio 
incitati ; contra quos quoties arma tulerint, videre 
est apud rerum africanarum scriptores ; satis sit 
Firmi et Gildonis (4) nomina in mentem revocare 



(1) Vict. Vit., II, 1. 

(2) VicU ViU, III, 71 : « Ille Iegis datae transversor ex Donatianorum 
haeresim ad eos veniens... periit. » 

(3) Procopius, I, 5. 

(4) Gildo rebellavit anno 398. 

qui non multo ante, in Africa, rem romanam in dis- 
crimen adduxerant. Qui igitur in rebellantium par- 
tibus steterant, Genserici partes quoque statim 
amplexati sunt, iis blandiente Vandalo et, insita 
calliditate, multa, vana quidem et falsa, pollicente. 
Nam, cum ea quae exspectaverant Mauri non habe- 
rent, in Vandalorum fines, regnante Hunerico, in- 
currere coeperunt, et postea, velut incuriosi rerum 
quae in Africa agebantur, prostratis a Belisario illo- 
rum copiis nullum auxilium tulerunt. 

Denique Vandalis favisse certum est Afrorum ple- 
beculam quae aere alieno et vectigalibus oppressa, 
novis rebus semper studebat. Fuere enim, ait Oro- 
sius, de Hispanis locutus, « quidam Romani, qui 
malent inter Barbaros pauperem libertatem quam 
tributariam inter Romanos sollicitudinem sustine- 
re (1) ». Ecquis non ita locutum fuisse contendat 
Orosium, si de Afrorum plebe dixisset, quae saepe 
adversus possessores romanos maximam agrorum 
partem sibi arrogantes, in arma, circoncellionum fu- 
roribus stimulata, coierat. 

Verum, cum tot essent in Africa qui Barbarorum 
res adjuvarent, omnem cum eis societatem repudia- 
bant viri genere nobiles et catholici, et inter eos 
maxime episcopi etpresbyteri : alii, siveChristi, sive 
deorum cultui addicti erant, Romae imperio, ut 
omnes civitatum optimates, fidelissimi permane- 



(1) Paul. Orosius : Hist, adversus Paganos, VII, 4. — Cf. Jung : Lands- 
chaften des Romischen reiches (p. 182, sq.). 

bant, et quia sub Barbarorum dominatione time- 
bant ne opes suas et honores amitterent; alii, quia 
cum Arianis jungi inhonestum foedumque videba- 
tur. 

Quae cum ita sint, optimates et christiani utpote 
qui soli barbarae potestati obsisterent, omne van- 
dalicae invidiae pondus sustinuerunt ; et id quidem 
facile apparet Victoris historiam legenti qui homines 
aliqua dignitate conspicuos, maxime omnium fuisse 
a Genserico vexatos, affirmat (1). 

Sed imprimis reformidandi erant clerici : qui jam 
innumeris certaminibus contra haereticos assueti, 
postquam acerrimos hostes debellaverant, ad im- 
pugnandos Arianos pristinae virtutis memoria in- 
vitabantur. Augebant eis animum exspectata (heu ! 
nequidquam) a caeteris orbis terrarum christianis 
auxilia, et firma inter quingentos Africae episcopos 
et multo majorem presbyterorum numerum con- 
cordia, quae ea erat ut omnes unum cogitarent et 
carthaginiensi primati saepe episcopum romanum 
consulenti, cervicem submitterent. Hoc assiduo cum 
summo Pontifice et cum imperatore commercio, et 
formidini et odio erant Vandalis (2), quorum in 
republica peculiarem rempublicam instituere vide- 
bantur. 

Adde quod ecclesiarum bona et ipsae ecclesiae 
tantis christianorum sumptibus adornatae, avidum 



(1) Vict. Vit. {initio et passim). 

(2) Omnes Ariani pariter timebant illud christianorum cum Romanis 
commercium (Vid. Revillout (opere citato), p. 139). 

Vandalorum animum tentabant, quas invadere et 
catholicis rapere in promptu erat, ut eas Ariano- 
rum religioni devoverent. Luce clarius igitur appa- 
ret Vandalos firmum regnum in Africa, nisi deleta 
ibi christianorum religione, statuere non potuisse, 
contra quam, ut censuere delendam esse, cum 
maxima vi resisteret, maxima et quam vix excogi- 
tare possis violentia uti necesse fuit (1). Nam nulla 
spes erat fore ut illi aliquando regis ariani arbitrio 
cederent. Quis ergo miretur Gensericum summum 
Africae imperium affectantem, vi statim et terrore 
adversus christianos, dolo autem cum Valentiniano 
imperatore, primis regni temporibus, usum fuisse ? 
Verum Hunericus, in patris locum succedens, 
postquam tot et tantis cladibus sub Genserico accep- 
tis, romani et byzantini imperii infirmitas omnium 
oculis patefacta erat, debuit, ut videtur, cum nemi- 
nem reformidaret, mitius cum christianis agere 
eisque liberum arbitrium tandem permittere. Haud 
ita factum est, etid quidem multis de causis. Etenim 
non eisdem quibus pater animi dotibus excellebat ; 
atque quo imbecillior et obtusior, eo ferocior erat 
in injungenda caeteris religione quam ipse colebat, 
eo faciliorem etiam episcopis arianis aurem praebe- 
bat. Denique, tanta divitiarum cupiditate impelle- 
batur, ut nihil potuisset eum retardare quominus 
avidas in catholicorum et ecclesiarum bona manus 
porrigeret. Haec fuit causa cur Hunericus Genseri- 

(1) Cf. Eurici persecutionem in Gallia (Revillout, p. 138-143). 

cum imprimis firmandi regni ratione ductum, inau- 
dita crudelitate superaret ; quam, quantacumque 
fuit, haud difficile tibi effinges, si reputaveris sub 
Hunerico Vandalos a patrum moribus admodum 
degeneres, nihil nisi sordidum et inhumanum mente 
excogitare potuisse. 

Praeterea hic locus est demonstrandi quanti mo- 
menti fuerint apud Hunericum presbyteri ariani 
quorum creberrimis et sceleratissimis consiliis regis 
animus occupabatur (1). Hos in dies arrogantiores 
et crudeliores exstitisse Victor asseverat, quod cre- 
do libenter, quippe cum in Arianorum rebus gestis 
haud semel similia crudelitatis exempla deprehen- 
dere sit. 

Nam ex quo Ulphilas apud Barbaros tanto in 
honore habitus, Gothos in Arianismum attraxerat, 
illorum duces semper episcopis arianis ut consi- 
liorum auctoribus usi sunt. Sigisvultus contra Boni- 
facium pugnaturus, venit in Africam, comitante 
Maximino qui statim ibi homines suo errore deci- 
pere tentavit. Et fortasse iste idem fuit qui Maxi- 
minus ille quem in Sicilia Gensericus invenit. Nam 
eodem nomine episcopus regi Vandalorum occur- 
rit, et apud eum tot conviciis totque injuriis catho- 
licos insectatus est, ut rex multos eorum morti de- 
derit; quae sunt nobis ab Idacio tradita (2). Non 
aliter agebant in Africa presbyteri ariani ; immo, 



(i) Vict. Vit., III, 54 : « Vade ad episcopos nostros, et quod tibi dixcrint 
sequere. » 

h) Idacius : Chronicon, Patrol. lat., LXXIV. 

si Ferrando credas, episcopos et monachos sua 
sponte persequebantur, ut eos ab implendo quo- 
vis ecclesiastico munere prohiberent. Sicque epis- 
copus, Faustus nomine, non longe a sua ecclesia 
exsulans, continuo ab episcopo quodam ariano 
lacessitus, quotidie ex alio loco in alium migrare 
et hominum aspectum vitare cogebatur (1). 

Verumenimvero si Arianorum historiam altius 
repetamus, videbimus eos semper apud imperato- 
res vel religiosissimos quasi delatorum munere 
fuisse functos. Neminem latet eos Constantio et 
Valenti sese ut satellites addixisse eisque atrocia sua- 
sisse. At nunquam illud adversus catholicos odium 
magis in aperto fuit, quam cum apud Constanti- 
num ipsum christianae religionis patronum, Atha- 
nasium criminando quod Alexandriae seditionis et 
tumultus fuisset auctor, et inter alia facinora, stu- 
prum feminae intulisset, imperatorem impulerunt 
ut illustrem illum virum exsilio multaret, invitis 
Alexandriae civibus qui, una voce, vexati contra jus 
sui episcopi patrocinium frustra susceperunt. Qui 
cum post aliquod tempus, in sedem suam remigras- 
set, iterum a Constantio Constantini filio impetra- 
verunt ut a militibus e sua ecclesia pelleretur. Suf- 
fectus est in ejus locum Georgius Cappadox, vir 
arianae sectae addictissimus, cujus opera statimmulti 
catholicorum episcopi e suis sedibus pulsi sunt, 
multique Alexandriae incolae, qui Arianismum repu- 
diaverant, obtruncati (2). 



vl) Ferrandus : cap. iv, vin, ix, sq. 

(2) Vide : Iungmann, Disserlationes, t. II (de Arianismi fatis, p. 34, sq.). 

Denique Constantii successor, Valens, ab arianis 
episcopis circumventus, crudelissime advfcrsus chris- 
tianos se gessit ; qui provinciarum praefectis impe- 
ravit ut catholicos episcopos suis sedibus privarent, 
quos Julianus, tametsi acerrimus deorum defensor, 
ab exsilio revocaverat. Ita pessimis Arianorum arti- 
bus, res christianorum, in Oriente, ad desperatio- 
nem adductae sunt, quod testantur quaedam sancti 
Basilii epistolae, quarum pauca referre libet : <c Abao 
tis pastoribus, inquit, introducuntur lupi graves qui 
Christi gregem discerpunt. Desertae domus oratio- 
nis, nec quisquam in eis congregatur ; solitudines 
lamentantibusrefertae (1). » Etalias : cc Jamque aper- 
te praemium impietatis principatus praepositus est, 
ita ut qui graviores blasphemias ructatus est, dignior 
habeatur qui populo episcopuS praesit (2). » 

En qualia fuerunt Arianorum opera ! At multo 
miserior etiam africanae Ecclesiae status effectus est, 
ubi apud barbaros reges illi magis pollebant quam 
apud imperatores ; nam ii christiaiios oderant, Van- 
dali reformidabant. Timore autem facilius quam 
odio ad crudelia perpetranda animi praeparantur. 
Itaque calumniis et criminibus catholicos insectan- 
do, Hunerico erant acceptissimi, ut viri Vandalo- 
rum rebus servientes ; immo crudelem regis iram 
a se deflectebant, qui, ut jam vidimus, vel minima 
suspicione inductus, presbyteros arianos et Jocun- 
dum ipsum patriarcham obtruncari jussit (3). 



(1) S lu s Basilius : Epist. 90. 

(2) S tus Basilius : Epist. 92. — Cf. Iungmann (loco citato). 

(3) Rerillout (p. 109). 

/ 

Sed illarum rerum quas Ariani regi suo suaserunt, 
sceleratissima est carthaginiensis collatio, ideo so- 
lum, si Victori credas, habita, ut omnes catholicos 
illi perderent. 

Vandalos enim Victor accusat quod impediverint 
quominus illa collatio bene succederet ; Hunericus 
vero declarat catholicos fuisse tumultus auctores : 
quae omnia quatenus vera sint inquirendum est. 

Vix lecto Hunerici edicto, christiani universae per- 
secutionis mala sibi imminere senserunt. Nam au- 
dientibus non spes dabatur, sed timor tantummodo 
incutiebatur istis edicti verbis : « In provinciis nos- 
iris a Deo nobis concessis scandalum esse nolu- 
mus (1). » Quae a minitabundo homine dicta esse 
videbantur. Quod si Hunericus, ad pacem secundum 
humana jura ineundam, episcopos congregari jus- 
sisset, ab omni immoderata et contumeliosa dicendi 
ratione abstinuisset, qua convocatis episcopis pacis 
desideratae spes adimebatur. Praeterea quis neget 
Hunericum simulate egisse, cum episcopos ad rem 
tractandam, quae toties, in conciliis, a doctissimis 
episcopis fuerat tractata, invitaret? Num ea res nova 
luce illustrari poterat ? Num Ariani quorum dux se 
latine loqui nescire jactabat, erant doctiores primis 
Arii adversariis, vel Africae episcopis numero prae- 
pollentibus et sacrarum litterarum disciplina ins- 
tructis ? Equidem id Hunericum non fugiebat. Ita- 
que, si optima fide egisset, omnem de Trinitate 

(1) Hunerici edictum. Vicl. Vit., II, 39. 



— 53 — 

controversiam vitasset, qua bene ordinata, Ariano- 
rum audaciam catholici fracturi fuissent. At contra, 
isti, et praesertim Donatistae, illa collatione putabant 
catholicos facile opprimi posse, quemadmodum 
post celebrem illam Carthaginis collationem, anno 

411 habitam, schismaticorum partes erant pros- 
tratae. 

Quod si tantum illud periculum non recte vidis- 
set vir sapientissimus, Eugenius carthaginiensis, se 
et suos armis instruere et quasi muro adversus per- 
fidos hostes cingere non tentavisset, petens ut ex 
omni orbis terrarum parte episcopi ad disceptatio- 
nem arcesserentur. Quam perfidus autem fuerit 
Hunericus, eventus demonstravit. Edixerat enim ut 
omnes Africae et insularum vicinarum episcopi ad 
collationem « omissa omni excusatione formidi- 
nis (1) » venirent ; attamen, post habitam collatio- 
nem, eos omni re ad victum necessaria denudari, 
domibusque ubi hospitio excipiebantur expelli, de- 
nique in Corsicam relegari jussit (2). Haec erat Van- 
dalorum fides. 

Catholicis vero in mente erat justis armis Eccle- 
siae dogmata defendere ; seque igitur ad pugnam 
accinxerunt congerendo in « libro fidei catholicae » 
argumenta quibus ante oculos positis freti, et liqui- 
dius et melius disputare possent (3). Atque cum in 
recta disputatione spem omnem salutis christiani 



(1) Vict. Vit., II, 39. 

(2) Vict. Vit., III, 20. 

(M) Illum « fidei catholicae librum » Eugcnius carthaginiensis scripscrat. 
(V. Gennadium, de Scriptoribus ecclesiasticis, cap. 97). — V. pag. 26. 

collocavissent, ne tamen viderentur majore numero 
superbire et inde victoriam quaerere, sua sponte 
inter suos elegere decem episcopos qui pro omni- 
bus decertarent. Ingens tamen tumultus factus est, 
neque ullus disceptandi locus fuit ; quidquid tunc 
mali evenit, Cyrilae superbiae est imputandum, qui 
patriarchae nomen sibi arrogavit. Intolerabilis visa 
est tanta superbia christianis qui suos primates 
« primarum sedium episcopos » aut simpliciter senes 
appellabant (1). 

Inde non infitior exortum fuisse tumultum. Statim 
Ariani occasionem arripuere catholicos calumniandi 
et accusandi quod collationi habendae obstitissent ; 
quo nihil falsius videtur, cum multa istiusmodi 
facinorahaereticissintobjicienda. Percurre, sipQtes, 
grandia illa collationis carthaginiensis (411) acta ; 
videbisDonatistas, postea Arianorum suasores, quo- 
vis modo nisos fuisse ut disputandi necessitatem 
eluderent. Eodem modo se gesserunt in Gallia, 
Gundebaldo rege, Ariani ; qui, cum episcopis catho- 
licis cum arianis conferendi facultatem dedisset, 
isti, sine mora, clamoribus et contumeliis initae dis- 
putationi obstiterunt. 

Quis dicat igitur mentitum fuisse Victorem, talia- 
que in Africa, sub crudelissimo rege Hunerico, fieri 
non potuisse ? 

(1) Vid. Concilia Africse, apud Labbe (Syn. Hippon. 393). 

§ IV. — Gonferuntur cum Victoris scriptis 
scripta aliorum qui de Vandalorum crudelitate 

locuti sunt. 

Quidam illorum qui illatam in Africa christianis 
persecutionem cursim attigerunt, Victoris auctorita- 
tem aut difficile fassi sunt, aut negaverunt ; inter 
quos Marcus (1), quasi Vandalorum patrocinium 
suscepisset, male de illo est opinatus ; alii Victorem 
oratorio more locutum, atque utpote nobilem ro- 
manum virum, Romanorum acerrimum laudato- 
rem, non omnino sincerum habuere (2). Sed paucis 
hic referam ea quae Marcus Victori convicia inje- 
cit. Eum nempe Vandalorum calumniatorem arguit 
quod miseram Hipporegiorum obsidionem in ma- 
jus extulerit, et Gensericum adversus christianos 
nonnisi violentia usum dixerit ; quodque in depin- 
gendis Afrorum incommodis magis christianorum 
contra Arianos odio quam veritati morem gesserit ; 
quod denique studio et ira et immoderato suae reli- 
gionis amore ductus, quaedam, et imprimis cartha- 
giniensem collationem, non ut ingenuus historiarum 
scriptor, sed haud secus atque amicorum et socio- 
rum patronus enarraverit (3). 

Credo aulem ego aut cuivis illorum qui Barba- 
rorum temporibus scripserunt fidem denegandam, 
aut, si cui adhibeatur, Victori adhibendam esse. 



(1) Marcus, Histoire des Vandales (cap. III, ct passim), 1835. 
(•2> Rcvillout, l)e VArianisme des peuples germaniques (1850). 
(3) Marcus (opcre itato), p. 146, 241, 322. 

Num tu ii> dubium revocaveris omnia quae Sidonius 
Apollinaris, quae Salvianus, quae Orosius, quae Ida- 
cius, quae Hieronymus, quae Gregorius Turonensis, 
ut caeteros taceam, de Gothorum et Vandalorum 
incursionibus dixerunt ? Si his scriptoribus ea quae 
viderunt narrantibus diffidas, necesse est cadat sty- 
lus de manibus, et ab omni historiae scribendae cura 
mentem avertas. 

Verum ad Victoris auctoritatem defendendam in- 
citor manifesta rerum quas scribit congruentia cum 
iis quae alii scriptores nobis de illa Barbarorum im- 
manitate tradiderunt. Ea quae isti in Gallias perpe- 
traverunt testantur vetusta multarum Galliae eccle- 
siarum monumenta quae hic explanare nec oportet 
nec vacat, praesertim cum non Vandali solum, sed 
aliae etiam gentesbarbarae illa scelera commiserint(l). 
Sed quis Hispanias occupatas fuisse neget et vexatas 
ab iisdem hostibus qui Africam non multo post occu- 
paturi et vexaturi erant, scilicet ab Alanis et Van- 
dalis? Quae crudelitatis facinora in hac regione isti 
ediderint videre est apud scriptores, ex quorum tes- 
timoniis Victori suffragantibus patet Hispanias pe- 
nitus vastatas esse, et Hispanos omni suppliciorum 
genere excruciatos. At lege ea quae de illa vastatione 
scripsit testis Idacius : « Subversis memorata plaga- 
rum grassatione Hispaniae provinciis... sorte adha- 
bitandum sibi provinciarum dividuntregiones. His- 
pani per civitates et castella residui a plagis, Barba- 



(1) V. Ruinart, flistor. persecut. vandalicse. Patr. lat., LVIII. (col. 359, 

sq.). 

rorum per provincias dominantium se subjiciunt 
servituti (1). » 

Residentibus adhuc in Hispania Vandalis, jam in 
Africam pervenerat tantorum malorumfama. Terro- 
re igitur correpti episcopi, videntes se non posse 
grassantibus undique hostibus 'resistere, fugiendi 
consilium ceperant. Honorato cuidam, de hac re 
sanctum Augustinum consulenti, hic respondit fu- 
gam non decere episcopum ; quibus Augustini ver- 
bis videre licet qualis Hispaniarum vastatio fuerit. 
Honoratus, illius vastationis certior factus, recte 
praevidens Africae mala, Augustino dixerat : « Si in 
Ecclesiis persistendum est, quid simus nobis vel 
populo profuturi, non video, nisi ut ante oculos 
nostros viri cadant, feminae constuprentur, incen- 
dantur ecclesiae, nos ipsi in tormentis deficiamus, 
cum de nobis quaeritur quod non habemus (2). » 

Ecquis ea verba non judicet quasi imminentis Afri- 
cae persecutionis vaticinationem ? Sed audi Augus- 
tinum ipsum : « Sancti episcopi de Hispania profu- 
gerunt, prius plebibus partim fuga lapsis, partim 
peremptis, partim obsidione consumptis, partim 
captivitate dispersis. » Haec fuit, revera, miserabilis 
Afrorum fortuna quam nobis rerum vandalicarum 
scriptores adumbravere. 

Quae in operis initio Victor retulit, omnino con- 
gruunt cum iis quae Augustinus, Possidius, Cerealis 
carthaginiensis episcopus, et post eos Procopius de 



(1) Idacius, Chronicon (Patr. lat., t. LXXIV). 

(2) S lUs Augustinus : Epist . 228 (circiter annura 429 scripta). 

Vandalorum in Africam irruptione tradiderunt. Hic 
refert Gensericum exercitui suo praefecisse 80 chi- 
liarchas ut 80,000 virorum armatorum speciem prae- 
beret, cum vix 50,000 militum haberet (1). Eadem 
fere scripsit Victor, verbaque quibus Africae calami- 
tates, ingressis Vandalis, deplorat, consentanea 
sunt cum iis quibus usi sunt illi qui tantae cladis 
testes fuerunt. 

Imprimis citanda sunt Augustini verba qui, dum 
obsidione premebatur Hippo Regius, jam comperta 
habebat mala quibus Afri circumveniebantur. Nam 
in sermone qui de tempore barbarico dicitur, in 
hunc modum querebatur : « In ipso fine rerum 
posita est universa provincia, et quotidie sanguis 
hominum funditur in mundo. » Et in alio ejusdem 
sermonis loco : « Mortuorum hominum, inquit, sepe- 
liendis corporibus vix illi qui remanere videbantur 
occurrerunt. » Adeo inauditae erant illae calamitates 
ut omnes christiani vix oculis fidentes, se a Deo 
irato percuti crederent. « Perfectum est hoc flagel- 
lum, dicebat episcopus hipponensis, ex improborum 
peccatis. » Quibus verbis Possidius calamensis hoc 
modo Vandalorum atrocem iram depingens, suffra- 
gabatur : cc Divina voluntate et potestate provenit 
ut Vandali in Africam irruissent. Universa per loca 
Mauritaniarum etiam ad alias nostras transiens 
(hostis) provincias et regiones, omni saeviens cru- 
delitate et atrocitate, cuncta quae potuit expoliatione, 
caedibus diversisque tormentis, incendiis aliisque 

(1) Procopius : I, 5. 

innumerabilibus et infandis malis depopulata est ; 
nulli sexui, nulli parcens aetati, nec ipsis Dei sacer- 
dotibus vel ministris, nec ipsis ecclesiarum orna- 
mentis... Vix tres superstites fuere ex innumerabi- 
libus ecclesiis, hoc est, Carthaginiensis, Hipponensis 
et Cirtensis (1) ». 

Sic breviter Possidius retulit quae Victor, perse- 
cutionis vandalicae scriptor, fusius explanavit. Quae 
quam vera habenda sint possumus etiam colligere 
ex epistola quam Capreolus episcopus carthagi- 
niensis, invitatus utadEphesi concilium veniret (2), 
hujus concilii patribus scripsit, negans se, per 
occupatam a Vandalis Africam, iter facere posse : 
« Omnis, inquit, hac tempestate (anno 431) vise adi- 
tus praeclusus est. Etenim effusa hostium multitudo 
ingens, ubique provinciarum vastatio, quae incolis, 
partim extinctis, partim in fugam actis, miseram 
desolationis speciem quoquoversum longe lateque 
porrigitur, oculis offert, promptam illam veniendi 
(occasionem) reprimit (3). » 

Haecomnia, nondum capta Carthagine, evenerant. 
Sed postquam urbs illa in Vandalorum potestatem 
venerat, multi eorum qui nobilitate et divitiis et 
religione clarebant in exsilium missi sunt, aut in 
servitutem redacti ; ut, illorum qui Romae partibus 
favebant nemine ibi remanente, Carthago vandalica 
urbs omnino evaderet. Illas calamitates Victor non 



(1) Possidius, Vita Augustini (cap . 28). 

(2) Mensc junio 431 habilum. 

(3) Ph. Labbc, Concilia, III, col. 529. 

extulit in majus, at contra verbis usus est quse ad 
ea quae a Procopio dicta sunt, mire consonant. In 
hunc modum enim Procopius de virorum nobilium 
vexatione loquitur (1) : « Si qui inter Afros nobili- 
tate et opibus florebant, eos ipsorumque latifundia 
ac rem omnem familiarem cum onere servitutis ad- 
dixit filiis suis Hunerico et Genzoni... Agros caeteris 
ademit Afris, plurimos sane et optimos, ac Vandalis 
divisit : unde Vandalorum sortes etiamnunc vocan- 
tur. Redactis ad summam inopiam veteribus prae- 
diorum dominis, retenta libertate, integrum erat 
quoluberet accedere... Sic Afros omnia calamitatum 
genera circumuenerant. » His adde quae in Chronico 
Prosper dicit : « Gensericus XIII kalendas novem- 
bres Carthaginem dolo pacis invadit, omnes opes 
ejus, excruciatis diverso tormentorumgenerecivibus, 
in jus suum vertit... in universum captivi populi or- 
dinem saevus, sed praecipue nobilitati et religioni 
infensus. » Quae adhuc a Ferrando confirmantur de 
sancti Fulgentii avo loquente qui Carthagine, cum 
eam Vandali ceperunt, degebat : « Dum, inquit, Gen- 
sericus Carthaginem victor invadens, senatores plu- 
rimos, immo cunctos, amissis bonis, ad Italiam na- 
vigare compelleret, (avus) inter caeteros etiam ipse 
impositam peregrinationem libenti voluntate susce- 
pit, volens saltem, facultatibus perditis, non perdere 
libertatem (2). » 

Quod ad episcopos peculiariter spectat, lege 



(1) Procopius, De bello vandalico, I, 5. 

(2) Ferrandus, Vita 5 li Fuhjent. (cap. 1). 

Idacrum : « Gensericus elatus impie episcopum 
clerumque Carthaginis depulit ex ea, et ecclesias 
catholicas tradidit Arianis (1). » Lege denique hsec 
Theodoreti qui multos Africse episcopos exsulantes 
vidit et commendatitiis litteris munivit, ut per Orien- 
tem, apud nobiles viros, benigno hospitio excipe- 
rentur : <c Quse Carthaginienses passi sunt, Eschyli 
et Sophoclis egent tragoedia, et fortasse eorum vin- 
ceret linguas malorum magnitudo (2). » 

Non minus confirmari possunt quae de captivis 
romanis in Africam, post captam Romam, appellen- 
tibus Victor dixit (3), quae quidem ut testis oculatus 
enarravit. De his ita locutus est Paulus Diaco- 
nus (4) : « Omnibus opibus allatis, multa inde capti- 
vorum millia cum Augusta Eudoxia et ejus filiabus 
(Gensericus) Carthaginem duxit. » 

Similis fuerat fortuna illorum qui, capta ab Ala- 
rico (anno 410) Roma, in Africam fugerant ; qui 
inedia et navigatione debilitati, vix e navibus egres- 
si, in potestatem Heracliani comitis devenere, a quo 
crudeliter vexati sunt, ut quam maximam possent 
pecuniam ei traderent (5). 

Quse hactenus in disputationem adduxi, ad Gen- 
sericiregnumpertinent. Pariter vera esse videbimus 



(1) Idacii Chronicon (ad annum 439). Patrol. lat., t. LXXIV, col. 675. 

(2) Theodoreti Epist. 29. — Cf. Epist. 52, ad Ibam Edessae episcopum. 
PatroL grec, t. LXXX. — Vide Dahn, Die Kmnige der Germanen : die 
Vandalen, p. 241, sq. 

(3) Vict.Vict., 1,25-27. 

(4) Paul. Diaconus (Historia, lib. XV. Patr. lat.,t. XCV). — Cf. Pros- 
peri Chronicon. 

(5) Paul. Orosius (Historia adversus Paganos, VII, 42). — Cf. Am. Thier- 
ry : Alaric, p. 467. 

ea quse de Hunerico nobis Victor tradidit. Facile tibi 
apparebit Hunericum in catholicos multo gravius 
quam patrem exarsisse ; quam sententiam haud 
spernendi auctores adjuvabunt. « Christianos Afri- 
cae, ait Procopius, tam crudeliter, tamque injuste 
nemo vexavit quam Hunericus. Cum enim illos ad 
sectam arianam compelleret, quoscumque parum 
ad obsequendum promptos deprehendebat, igne 
aliisque suppliciis excruciatos necabat (1). » 

In eumdem fere modum loquitur Marcellinus co- 
mes. Sed imprimis juvat verba Gregorii Turonen- 
sis referre qui res, quas a Victore non acceperat, 
enarravit : cc Defuncto Trasimundo (lege Genserico), 
post scelera quse in sanctis Dei exercuit, Hunericus 
mente crudelior, africanum occupat regnum ; cujus 
sub tempore quanti christianorum populi pro ipso 
Christi sacratissimo nomine caesi sint, ab hominibus 
non potest comprehendi (2). » 

Non mirari igitur debemus tot episcopos, post 
collationem, in exsilium fuisse actos ; eorum paucis- 
simi, quamdiu saeviit Vandalorum persecutio, in 
suis sedibus permansere. Alii fugerunt, alii, praeser- 
tim provinciae proconsularis episcopi, in Corsicam, 
alii in deserta Africae loca relegati sunt. Horum 
omnium numerus qui in Notitia legitur, haud mul- 
tum abest a numero nobis a Marcellino comite 
tradito qui refert « plusquam 333 orthodoxos epis- 
copos in exsilium pulsos fuisse (3) » . 

(1) Procopius : De bello vandalico, 1, cap. 8. 

(2) Excerpt. ex Greg. Turon. (Hist. Franc.) ; Patr. lat., t. LVIII, col. 
770). 

(3) Patrol. lat., t. LI (col. 914). 

At imprimis oportet videamus num fldem adhi- 
berepossimus Victori dicenti « i,976 episcopos, pres- 
byteros, diacones et alia Ecclesice membra » apud 
Mauros, una die, non multo ante collationem, fuisse 
relegatos. Falso opinatur Marcus (1) Victorem hac 
tanta multitudine nonnisi episcopos et presbyteros 
designare voluisse. Liquet vero hisce verbis « alia 
Ecclesice membra » mentionem fleri de christianis, 
tam ex laicorum quam ex clericorum numero, qui 
omnes quasi membra hahentur illius corporis quod 
Ecclesia vocatur. 

Illam persecutionem ita memorat Victor Tunnu- 
nensis : « Hunericus Vandalorum rex, persecutioni 
per totam Africam nimis insistens, Tubunnis, Macri, 
Nippis, aliisque eremi partibus, catholicos, jam non 
solum sacerdotes (episcopos) (2) et cuncti ordinis 
clericos, sed et monachos atque laicos quatuor cir- 
citer millia exsiliis durioribus relegat, et confessores 
et martyres fecit (3) » . 

At urbium in quibus multitudo illa congregata 
fuit, non eadem est apud Victorem Tunnunensem 
quae apud Victorem nostrum mentio. Prior Tubun- 
num et Macrin nominat quarum una in Mauritania 
sitifensi, ad septentrionem, altera in Caesariensi, ad 
meridiem sita est ; Siccam autem et Lares haud 
longe a Numidiae orientalis finibus sitas, Victor 
Vitensis designat ; cui majorem quam Victori Tun- 



(l)Marcus, Hist. des Vandales, p. 6i. 

(2) Jampridem in Afrorum lingua sacerdos episcopum signiftcabat. 

(3) Victor Tunnunensis : Chronicon (de tertio Zenonis Augusti consulatu, 
ad annum 479), Patrol. lat., t. LXVIII. 

nunensi fidem habendam esse quibusdam argumen- 
tis enitar comprobare. 

In oppido illo quod Lares vocabatur, paulum 
stabant sive viatores, sive milites qui orientales 
Byzacenae partes petere parabant. Tradit enim Sal- 
lutius (1) Marium illic stipendium et commeatum, 
sub Manlii legati custodia, locavisse ; eumque, cum 
Mauros debellare statuisset, Cirta Lares et Laribus 
Capsam, Byzacenae meridionalis caput, signa mo- 
visse. Hoc iter fecisse exsules ex Proconsulari ve- 
nientes, ut in regionem illam pervenirent, verisi- 
millimum est ; quae Byzacenae contigua et Arzugi- 
tana vocata ab Aurasii montis radicibus, ut vastus 
limes, usque ad tripolitanam provinciam patebat. 
Collocati sunt, credo, exsules in hujus provinciae 
finibus qui, septentrionem versus, Capsa urbe et 
Tritonide lacu circumscribebantur. Nam, cum huc, 
post longum iter defatigati, tenderent, eis occurrit 
Cyprianus Unizibirensis (2) episcopus, exoptans in 
eorum societate durissimi exsilii mala perferre ; quod 
novum est argumentum exsules nonnisi per Byzace- 
nam iter fecisse. 

Haec praeterea confirmantur inscriptione recentis- 
sime reperta (3) in Africae urbe quae nunc Djezza, 



(1) Sallust., Jugurtha (90). 

(2) Notitia provinciai'um (Byzacena, n° 41). Vict. Vit., II, 33. 

(3) Corp. inscript. lat., VIII, 16,396 (supplem. pars I) : 

...n(u)s tr(ibunus) m(ilitum) Fo(rtensium) Benen(at)us 

Bictor m(artyri Romanus d(ia)c onu)s p(resby)t(e,ros. 

Felfix) Rog(a)t(u)s ...tr(ibunus) Fel(ix) Cm(namus), Fel(ix) Gr(e)g(o)rius, 

Fel(ix) R(o)ga(tu)s, Donat(u)s m(artyr) n(oster) Liber(a)tus, F(eli)c(u)l(us), 

P(ater)ni, Rogfatuis Controsar(i)us = Controversarius ? 

Donati(a)n(u)s, Maricl(u)s. Bi(ct)or M(a)uri, Fuzon, Kadizon, 

Dona(t)u(s), Bonifati(u)s, Natalic(u)s, Bict(o)rian(us), 

Natalic(u)s, Tinu(s1, Gauzio(s)u(s), Romanu(s), Inulus. 

Ha(ec) nomina in (h)omilia no(b)is. 

olim Aubuzza vocabatur ; quae haud longe a Sicca(l) 
(hodie El-Kef) sita erat. In hac inscriptione multum 
truncata et propter temporis injuriam lectu diffi- 
cili, triginta virorum nomina leguntur, inter quos 
sunt laici. Vandalicae persecutionis monumentum 
esse putat, vir in indagandis hujusmodi titulis admo- 
dum sagax, Rossius, eoque designari exsules qui in 
iirbe Sicca ab Hunerico congregati sunt(2). Horum 
nomina in Martyrologio relata antequam in lapide 
inscripta sunt, Aubuzzitani in homiliis celebrabant ; 
ea enim erat Afrorum consuetudo, ut illorum, qui 
fortiter persecutionem passi erant, memoriam pos- 
teris traderent. 



Superest, antequam istam de Victoris auctoritate 
disputationem absolvo, ut pauca disseram de qui- 
busdam factis prodigii loco habitis quae ille retulit. 
Ea utrum vera fuerint an falsa, parum interest ; 
demonstrare solum volo eadem facta aut eorum 
similia a quinti et sexti saeculi scriptoribus narrata 
fuisse. 

Refert Victor quemdam Felicem, civem carthagi- 
niensem, multis jam annis caecum, ab Eugenio, 
coram multitudine, oculorum lumen recuperavis- 
se (3). Id testatur quoque Gregorius Turonensis : 



(1) Distat quinque et viginti millibus. 

(%) Hanc opinionem, per litteras ad me scriptas, vir doctissimus P. Delat- 
tre nuper corroboravit. 
(3) Vict. Vit., II, 47-51. 

« Eugenius, inquit, non sdlum visibilium oculorum 
csecitatem, sed etiam mentium depellebat (1). » 

Sed quid dicam de illis Tipasae incolis quibus lin- 
gua praecisa est ? quos facile, ut antea, et lucide 
locutos esse Victor asseverat. Quid tibi videtur ? 
Primum, minime dubitandum est quin tali suppli- 
cio viri, in Africa, affectifuerint, quod in usu, apud 
Mauros, erat. Hi enim, cum, quadam die, Leptim 
depopularentur, civitatis primoribus linguam ampu- 
taverunt (2). Sed, ut ad Victorem redeam, non sper- 
nendi sunt auctores qui eadem quae Victor, tradi- 
derunt, quorum verba referre juvat. Accipe primum 
quae Procopius dicit : « Multis linguam, faucium 
tenus abscidit, qui nostra aetate superstites, Byzantii 
explanate loquebantur, nullum capientes sensum 
illius poenae (3). » In hunc ferme modum locuti 
sunt Victor Tunnunensis (4), iEneas Gazensis phi- 
losophus platonicus (5), Marcellinus comes et ipse 
imperator Justinianus. « ... Ex hoc fidelium contu- 
bernio, ait Marcellinus (6), aliquantos ego religio- 
sissimos viros, praecisis linguis, manibus truncatis, 
apud Byzantium integra voce conspexi loquentes. » 
Ad haec Justinianus : « Vidimus, inquit, venerabiles 
viros qui, abscissis radicitus linguis, poenas suas 



(1) Excerpta e Gregorio Turonensi (Patr. lat., LVIII, col. 771). 

(2) Ammianus Marcellinus, XXVIII, 6 (anno370). 

(3) Procopius, I, 8. 

(4) Victor Tunnunensis : Chronicon (ad annum 4-78). Patr. lat., t. LXVIII. 

(5) In dialogo qui Theophrastus inscribitur (Patrol. grxca, t. LXXXV, col. 
865). 

(6) Marcellin., Chronicon (Indict., VII, ad annum 484). Patrol. lat., t. LI, 
col. 914. 

miserabiliter loquebantur (1) » . Affirmare non ausim 
Victorem homines illos vidisse aut loquentes audi- 
visse. Sed quanquam id nemini credibile videtur, 
non possum non moveri iis quae ad rei fidem profert 
Victor qui unum illorum martyrum designat, to- 
tamque urbem Constantinopolim et Zenonem ipsum 
imperatorem in rei testimonium, ut ita dicam, advo- 
cat (2). 

Haec et ejusmodi alia cum per Africam divulga- 
rentur et ab historiarum scriptoribus commemora- 
rentur, quis Victori succenseat, quod ipse quasdam 
earum rerum, in libro suo, retulerit ? Num Tito- 
Livio historiae artem et fidem denegamus, quia illas 
de Romanorum origine fabulas, quas vulgus dicti- 
tabat, exornata oratione enarravit ? 



(1) Cod. Justinianus, I, 27: de officio prsefecti praetorio Africae. 

(2) Vict. Vit., III, 30 .' 

CAPUT III 

OU/E \H VICTORIS HISTORIA DESIOERENTUR 

Asseveranti mihi Victoris auctoritatem non in 
animo est eum ita laudare, ut ea, quae in ejus opere 
desiderantur, tenebris obvolvi cupiam. Equidem 
multa sunt quae ei vitio dari possunt. Sed, ante 
omnia, quaerendum est utrum libellum in Vanda- 
lorum contumeliam, an quam Graeci vocant 6(/.tXtav 
scribere voluerit. 

Sunt qui dicant Victorem odio solum et ira ad 
scribendum impulsum(l),nihil aliud, in libro suo, sibi 
proposuisse quam infamiae notam Vandalis inurere. 
Hoc quidem facere potuisset scriptor qui mentis 
acumine et cogitationis vi praeditus, de ignotis per- 
sonis male loqui et posteros decipere voluisset. At, 
cum apud aequales quorum multi eadem quae ipse 
passi erant, Victor, ut testis oculatus, facta enarra- 
ret, mentiri nequibat ; facta enim per se ipsa loque- 
bantur. Haec, fateor, rhetorum modo saepe adumbra- 
vit, quasi vero majora voluisset videri. Non tamen 
inde colligendum est ei fldem esse denegandam; 
quia, ut melius infra videbimus, Afrorum, seu histo- 
ricorum, seu philosophorum, mos erat res, elocutio- 
nis figuris, in majus extollendi. 

(1) V. supra, pag. 55. 

Verum, inquies, Victor minus Vandalos ipsos 
quam eorum doctrinam criminationibus insectatus 
est. At,hercle, cui hoc mirum videbitur? Quis nescit 
arianam haeresim teterrimam pestem exstitisse ? 
Nolo commemorare turbatam, quarto saeculo, ab 
Arii fautoribus orbis terrarum pacem, luctantem, 
ut ita dicam, cum OrienteOccidentem, catholicorum 
undique sanguinem effusum, episcopos in exsilium 
actos, Barbaros denique Arianorum auxilio fretos, 
imperii fines occupantes. Cui, non solum chris- 
tiano, sed etiam romano homini, hoc non detesta- 
bile et odiosum esset ? Quantum igitur Victoris ira 
commota est, tot calamitatum quas Afri, dominanti- 
bus Arianis, tolerabant, spectaculo ! 

Quae ira, cum omnibus Afris, ut a pessimo Aria- 
norum cultu abstinerent, esset communicanda, 
vandalicae persecutionis narrationem in iiuXfa; ma- 
teriam, credo, Victor redegit. Argumento sunt innu- 
mera Scripturarum loca quae, sacrorum conciona- 
torum more, narrationibus suis subjunxit. Namque 
nihil antiquius habebant illi quam suam doctrinam 
prophetarum et apostolorum verbis confirmare, et 
in omnibus christianorum rebus, tum cum isti maxi- 
me ab hominibus vexabantur, Providentiae nutum 
ostendere. His accedebant enarratae magnifice mar- 
tyrum virtutes ; quarum tunc temporis tot exempla 
in Africa erant ut cuivis concionatori in promptu 
fuerit aequales aequalium illustrissimis exemplis do- 
cere ; quibus exhortationibus dum prsesentes chris- 
tianorum calamitates sublevabantur, simul praeclara 
Ecclesiae africanae memoria consecrabatur. 

Maximam igitur curam Victor impendit ut tot me- 
morabilium rerum quae in Africa evenerant imagi- 
nes, concitatis animi sensibus et vivida oratione, 
ante omnium qui audiebant oculos exponeret. Ita- 
que, cum ad imitandos fratres qui tanta passi erant, 
summa vi christianos incitaret, cumque ipse inter- 
dum acerbissimae persecutionis recordatione exagi- 
taretur, immodicis elocutionis figuris atque iis quse 
apud Graecos 6i;sp66Xai dicuntur, quasi naturali im- 
pulsu usus est ; simulque haec verba : quidplura ?... 
quis posset recordari,... enumerare ? etc, quae rhe- 
torice adhibuisse videtur, frequenter, usque ad lec- 
toris taedium, adhibuit, ut res serie carentes quodam 
orationis vinculo inter se conjungeret. Denique, in 
narrationis fine, preces illae quibus Deum et sanctos 
Victor invocat, quid aliud sunt nisi sacrae concionis 
peroratio ? 

Non dubitabo igitur dicere Victorem Passionem 
Martyrum scribere voluisse, eamque in cathedra 
exprompsisse ; atque eum, historiae speciem libro 
daturum, loca addidisse, ut prologum etfidei catho- 
licce librum, Eugenii Carthaginiensis opus, et famis 
descriptionem et Hunerici mortis mentionem, quae 
omnia posterius inserta fuisse nemo negabit ; sicque 
Victorem ex concionatore historiarum scriptorem, 
quasi ex fortuito, evasisse. 

Quod ad historiae artem pertinet, plerumque Vic- 
tor fatetur se tantummodo brevitati studuisse. Quae 
autem causa fuerit cur hanc scribendi rationem ele- 
gerit, non facile est inquirere. Num instantis perse- 
cutionis metu impellebatur ut historiam suam quam 



1-4 

celerrime componeret ? At, hercle, si brevitati solum 
studuit, nescio cur supervacua quaedam explanave- 
rit, facta autem, ut videre est, mentione digna silen- 
tio praetermiserit. 

Sed perpendamus praecipua Victoris libri loca. 
Hujus libri initium abruptum est et sine arte scrip- 
tum. Victorem sane non vituperabo quod, ut moris 
est historiarum scriptoribus, de Vandalorum origine 
et moribus et de eventu quo illi in Africam impulsi 
sunt, non locutus est. Attamen eorum indolem pau- 
cis verbis depingere non abs re fuisset, ut nihil de 
personis lectorem fugeret, antequam in scenam in- 
ducerentur.In hoc autem libri loco, rerum descriptio 
incerta est et quasi incondita. Quam viam secuti fue- 
rint ingressi Africam Vandali, ubinam rapinas exer- 
cere inceperint, parum compertum. Si Possidio (1) 
credas, hipponensem regionem illi primum devas- 
tavere, quod tacens Victor, de iEde Memoriae et Via 
Coelesti, quae Carthagine erant, funditus eversis, lo- 
cutus est, antequam de Hipporegii obsidione et de 
capta a Genserico, post aliquot annos, Carthagine 
mentionem fecit. 

Multa sine ordine pariter scripta in Victoris libro 
deprehendere est. Ita alii aliis conjunguntur ab eo 
eventus, ut credere possis inter eos exiguum temporis 
punctum intercessisse. Sic protinus, post obsessam 
Hipponem (430) captam Carthaginem commemorat, 
quamvis haec urbs post novem annos in Vandalo- 
rum ditionem venerit (439). Atque postquam locu- 

(1) Possidius, cap. 28. Patrol. lat., t. XXXII (col. di, sq.) 

tus est de malis quae captae urbi illata sunt, statim 
de ordinato Deogratias verba facit, qui solum arino 
459 Carthaginis episcopus electus est. 

Ita non solum ordine sed serie carent quae Victor 
enarrat, nullo naturali vinculo inter se consociata. 
Ut unum, inter multa, exemplum sumam, postquam 
artes quibus ad perdendam religionem Gensericus 
usus est, in lucem prodere coepit, a re digreditur, 
atque, longa mentione de Sebastiano facta, rursus 
ad inchoatam narrationem redit (1). 

Quin etiam, spreta rerum et temporum serie, 
Victor egregia quaedam christianorum et martyrum 
facinora eligit, quae singulariter et summa cura et 
cum mentis voluptate adumbrat, Maximae scilicet 
conjugium abnuentis fortitudinem et Deogratias in 
Romanos exsulantes studium et praeclaram Armo- 
gastis virtutem(2), et alia denique ejusmodi quae hic 
indicare longum est. 

At contra quae, in depingenda Vandalorum domi- 
natione, ad rerum politicarum historiam spectant, 
negligit. De obsessa Hippone locutus, nihil aliud 
curat quam ut ea quse passi sunt christiani descri- 
bat ; quod magis est mirandum, cum paucissimis ver- 
bis captam Carthaginem commemoret. Debuit au- 
tem obsidionis causas et illarum urbium mala, ut qui 
tantis rebus interfuisset, recensere, quandoquidem 
quae obsidionem secuta sunt, Africae inter Vandalos 
et Romae imperatorem divisionem, recte indicavit. 

Verumenimvero fortasse aliquis, ad Victorem ex- 

(1) Vict. Vit., I, 19. 

(2) Vict. Vit., I, 34-50. 

cusandum, dicat eum rebus sacris multo magis quam 
rebus politicis studuisse. Esto. Multa sunt vero vel 
ad religionem tantum pertinentia, et ea quidem 
maximi momenti, quae aut praetermittit aut obiter 
et uno verbo indicat. Quis credat Victorem Eugenii 
Carthaginiensis exsilium quasi ex fortuito retulisse, 
necquadecausa,necquo temporeevenerit dixisse(l)? 
Quare etiam reservata exsulantibus loca non plane 
nos docuit? Conjecturarum igitur occasionem po- 
tiusquam veritatis lucem nobis persaepe Victor reli- 
quit, quod ei exprobrari potest, tametsi maxime 
brevitatis studio indulserit. 

Nam, quamvis ante omnia persecutionum histo- 
riam enarrare sibi proposuerit, operae pretium fuit 
pauca interdum de rebus politicis disserere, qui- 
bus illa Vandalorum in christianos immanitas expli- 
catur. Sed id eum ex consulto praetermisisse credo, 
ex quo quaedam vandalicae crudelitatis excusatio 
oriri potuisset. Neminem enim fallit a Romanis, 
propter politicam rationem, christianos ita vexatos 
fuisse ut eorum sanguis non solum in Africa, sed 
etiam in Asia et Europa fluxerit. Non similis Victori 
videtur Vandalorum agendi ratio, quos solum insita 
et inusitata feritate et inexpleto in christianos odio 
impulsos depingit ; atque GensericumetHunericum, 
qui revera dissimil;ibus causis crudeles fuere, judi- 
cio non satis diverso discernit ; quo inter eos dis- 
crimine neglecto, persuasum habet lector (quod Vic- 



(1) Hic, sub Trasamundo Vandalomm regc itcrum cxsulans, in Albigen- 
sium civitate, cujus fuit episcopus, e vivis excessit. (V, Ruinart. comment. 
Patr. lat., t. LYIII, col. 399). 

toris voto respondet) christianos nonnisi bestiarum 
sanguinem tantummodo sitientium ludibrio, per 
quatuor et quinquaginta annos, permissos fuisse. 

Quis denique non miretur tot loca supervacanea 
et a proposita re aliena in Victoris libro esse ? Nihil 
ad historiam conferunt tot otiosae orationes ; nihil 
confert illa famis'descriptio, rhetorum vel poetarum 
more scripta. Non magis utilis est illa provocatio quae 
in libri flne legitur quae est presbyteri ad populum 
in Ecclesia contionantis, non historiarum scriptoris 
opus. Utilis est tamen volenti Victoris scribentis 
indolem introspicere. Nam quamvis multa in ejus 
libro rhetorice concinnata sint, ortam ex tantae per- 
secutionis memoria indignationem Victor non men- 
titur, seque Romanorum partibus, et eorum quidem 
nobilium, favere satis declarat ; idque ejus indigna- 
tionem auget quod illas partes multi deseruerunt, 
atque Barbarorum mores laudibus extollendo, Ro- 
manis, ut corruptis et debilitatis, nimiam infamiam 
fecere ; quam contumeliam antiquae illi Romani no- 
minis dignitati illatam Victor aegre tulit, cum tot 
rapinas, tot facinora quae non excogitavisset ipse 
Mezentius (1), Barbari, non prave solum sed etiam 
periculose laudati, perpetravissent. Cum enim qui- 
dam christiani dictitarent fatalem imperii romani 
diem, irato Deo, jamjam venturum, sibi Barbari 
visi sunt electi qui Dei auxilio freti, super romani 
imperii ruinas novum imperium aedificarent. 

(1) Vide Vergilium: JEneid., VIII, 481. 



PAES POSTEEIOE 



DE VICTORIS DICEHDI GENERE 



A. — DE VICTORIS LATINITATE 

Nunc operae pretium est videre quale sit Victoris 
dicendi genus, postquam de historicis ejus artibus 
disserui. Fateor neque utilitate neque delectatione 
carere hujusmodi indagationem ; quia nostrates ar- 
tis grammaticae aut latinarum litterarum magistri, 
quanquam saepissime de labente latina lingua disse- 
ruere, de Victore Vitensi nullam mentionem fece- 
runt ; quem haud ita negligendum esse multis de 
causis censeo. 

Scripsit Victor tempore quo jam non solum in 
Africa, sed etiam in caeteris imperii romani regio- 
nibus scriptores evanescebant qui ciceroniani ser~ 
monis imaginem exprimere poterant. Non deerant 
autem poetae, mediocres quidem, qui Vergilium et 
Lucanum, vel recentiorem Claudianum in scholis 
admirati, epicum genus renovare tentabant, inter 
quos Dracontius qui, regnante Guntamundo, flore- 

bat, et Corippus qui reportatas in Africa a Johanne 
Justiniani imperatoris duce contra Mauros et Van- 
dalos victorias cecinit, ut caetera ejus opera taceam. 
Etenim facilius erat aureae latinitatis poetas quam 
Ciceronem vel alios qui soluto sermone scripserant 
imitari ; quia, tunc temporis, versificandi ars apud 
eos solum in honore et usu erat qui in scholis aut 
in litteratorum hominum circulis versabantur qui a 
vulgo semoti, neque in vulgi usum scribentes, ger- 
manam antiquorum pefetarum artem et linguam 
quodam modo retinere poterant (1). At non ita de 
ciceroniana lingua evenit. Solutus enim Romanorum 
sermo, non jam ludorum, ut poesis, exercitatio, 
quem omnes, vel Barbari imperio romano immixti 
loquebantur, latiori in dies christianorum hominum 
societati accommodatus, quotidiano et pravo lo- 
quendi usu corrumpebatur. Necesse igitur fuit illis 
qui ingenii viribusnon destituti, purum Romanorum 
sermonem potuissent retinere, cum tantummodo 
dirigendi et docendi populi causa aut loquerentur 
aut scriberent, plebeio dicendi mori indulgere ; ne- 
que alia de causa Augustinus qui fuerat in Africa et 
in Italia doctus rhetoricae artis magister, propriam 
loquendi rationem auditoribus ciceronianae eloquen- 
tiae imperitis accommodavit(2). Ita invaluit consue- 
tudo litteratorum hominum et imperitorum linguam 
miscendi, atque paulatim sincerae latinitatis memo- 
ria et usus exolevit, vel apud eos qui in paganorum 



(1) V. G. Boissier : Uevue de philohgie, 1882, p. 35. 

(2) S^ August., in Psalmos 32, n° 2, 

scholis educati, novae deinde religioni addicti, partes 
christianorum suis scriptis adjuvabant. Quinto enim 
saeculo, imprimis apud Afros, latina lingua nihil 
aliud erat quam theologicarum doctrinarum ancil- 
la ; atque, ut miles gladium, sic stylum adversus 
hsereticos, Africae scriptores stringebant. Repellen- 
dis paganorum et haereticorum contra Christi reli- 
gionem conjurantium ictibus, Optatus Milevitanus 
et Augustinus omnem curam impenderunt. Haec in 
animo habuere, quinto saeculo, Victor Cartennensis, 
Vigilius Thapsensis et Fulgentius, qui Arianos tot 
scriptis impugnaverunt. Quid dicam de Victore nos- 
tro qui exsulans, animi et corporis doloribus excru- 
ciatus, vandalicam, quam passus erat, persecutio- 
nem enarravit ? Nihil mirum igitur si latinum 
sermonem quem nemo jam recte loquitur, tunc illi 
vexent et sibi accommodent, et, ad intemperantius 
scribendum impulsi,elocutionisfiguris praveetinur- 
bane utantur. 

Haec sunt vitia quae apud Victorem deprehende- 
mus, quamvis non sit scriptor omnino rudis et 
rerum quae scribendi artem regunt, ut contendit 
Petschenigius (1) ignarus. Mihi autem videtur in lu- 
dis qui in Africa adhuc erant, fuisse versatus, ibique 
rhetorum disciplinam hausisse, quae jam a Quinti- 
liani temporibus, latinis litteris tanto detrimento 
fuit. Ingenio scriptoris in illis scholis educati, ido- 
neam et ingentem materiam immanis illa Vandalo- 
rum persecutio suppeditabat. 

(1) Corpws scriptor. ecclesiastic . , YH; prcefatio, XIII. 

His causis factum est ut Victoris dicendi genus 
saepius esset non historici, sed rhetoris, ejusque 
sermo poesim redoleret, et simul (quod mirandum 
est) vulgaris eloquii, quo christiani scriptores ute- 
bantur, vestigia exprimeret ; sic qui ambitiosa orna* 
menta affectabat, idem grammaticorum leges, haud 
secus ac vulgus, aspernabatur. 

Haec omnia explanaturus sum in hac meae com- 
mentationis parte ubi de Victoris Vitensis latinitate 
et stylo agetur, adjectis interdum notulis, quibus, 
quantulumcumque fleri potest, quaedam Afrorum 
dicendi generi pecularia illustrabuntur (1). 



(1) Quale fuerit Afrorum dicendi genus, quo a caeterarum gentium lati- 
nitate differat, non facile est plane ostendere. Doctissimi Germanise gram- 
matici qui, his temporibus, in hanc rem incubuerunt, non certas opiniones, 
sed conjecturas edidere. Recenter Karl Sittlius, cujus libro usus sum 
(Die lokalen Verschiedenheiten der lateinischen Sprache ; Erlangen, 1882), 
exemplis ex Afrorum operibus excerptis et congestis, quemdam dicendi mo- 
rem Afris communem denuntiare conatus est. At quae conclusit, Th. Yoge- 
lius impugnavit (Jarbiicher fiir classische philologie , 1883, p. 177, sq., 
passim) ; qui quidem Jordani opinioni assentiebatur in hunc modum de Afri- 
citate locuti : « Africitatis proprietates videbor tetigisse eis qui in hoc vas- 
« tum tanquam sterquilinium omnia conjiciunt quaecumque aut inflati 
« rhetoricae disciplinae tumore litterati homines sibi contra urbani sermonis 
« classicitatem indulserunt, aut plebecula contra grammaticam peccavit vide- 
« turve peccasse » (Vindicise latinis sermonis antiquissimi, 1882). K. Sittl., 
p. 78. Non dissimili modo locuti sunt Bernhardy (Geschichte der ro&m. Litter. 
Anm. 231) et Vollflinius (Jahrbucher, p. 184, in nota). 

Id tamen, credo, affirmari potest, maxime omnium Afros vulgarem ser- 
monem in quem translata sunt Vetus et Nov. Testamentum, admisisse, pri- 
mosque eloquium quo variarum provinciarum homines quotidie utebantur, in 
scripta recepisse, unde evenit ut Afri propriam dialectum non haberent. 
Rursus vero proprium stylum habuere. Si enim excerptis ex Afrorum ope- 
ribus exemplis parumper nitamur, videbimus peculiarem Afrorum morem 
fuisse sententias prave construendi, et synonymis abutendi et poetica in prosa 
oratione vocabula miscendi, verba denique pleonastice ponendi, ut tumidas 
et redundantes sententias efficerent ; quorum vitiorum exempla tibi Victor 
abunde suppeditabit. 



* . 

CAPUT PRIMUM 

DE QUIBUSDAM NOVI8 AUT INSOLENTIORIBUS 
VOCABULORUM FORMIS 



ARTICULUS I. — De nominibus substantivis. 



§ 1. — DE QUIBUSDAM CASUUM FORMIS 

Victoris librum evolventi statim cum puri sermo- 
nis, tum latinitatis prorsus lapsae vestigia apparent ; 
quod quidem mirum videtur in operibus scriptoris 
qui, utpote in scholis eruditus et ad bene dicendum 
informatus, non adeo aureae linguae sensum amit- 
tere poterat, ut pristinam illam declinationum et 
conjugationum structuram aut non plane intellige- 
ret aut rejiceret. Quod si exculta mente vir ita 
scribebat, vix effingi potest quanta dissolutione et 
tabe Afrorum sermo, quinto saeculo, laboraret. Hoc 
tamen demonstrare aggredior. Quapropter non 
parvi momenti erit ad illustrandam labentis in Afri- 
ca latinitatis historiam vocabulorum formas recen- 
sere quae apud Victorem a recto loquendi usu rece- 
dunU 

Saepius enim in ejus libro declinationum formae 
et vocabulorum genera et conjugationes ipsae mu- 
tantur ; ita ut jam appareat illa verborum intempe- 
rantia et confusio, cunctis romani imperii gentibus 
communis, unde nascentur aliae linguae ciceroniani 

sermonis apparatu destitutae et quas romanicas nun- 
cupavere. 
Harum rerum exempla singillatim proferam. 

a) Nominativus : 

Leguntur cespis pro cespes (III, 56) ; Armogas (accu- 
sativ. Armogastem) (I, 46). 

b) Genetivus : 

OlibriO (II, 2) ; fdi (*) (II, 58, 62); Antoni (*) (III, 43). 
— Cf. Vergil. : Capitoli immobile saxum ; et negoti y com- 
merci, apud comicos. Innocentum (*) (I, 41) ; lamentan- 
tum O (II, 18). 

c) Locativus (?) — Sequentia vocabula ut locativi 

exempla non recte, notavit Petschenigius (1) : 

Ut saltem eum propere moriturum Carthagine (*) esse 
jussisset (II, 27). 

Credo autem hoc verbum Carthagini pravam esse 

ablativi formam qui post verba movendi non semel a 

Victore et ab aliis pro accusativo est adhibitus : 

Omnes Carthagini veniatis (II, 39) . Carthagini revo- 
cavit (III, 39). 

Simile exemplum in Actis Concilii africani sub 

sancto Cypriano, anno 258 habiti, legitur : 

Cum in unum Carthagini convenissent episcopi plu- 
rimi... (2). 

d) Ablativus. — Abundant apud Victorem exem- 
pla ablativi in -/, quae cum exemplis praecedentibus 
jungere haud absurdum mihi videtur : 

Sequenti (*) die, Christo medente, semper incolumes 



(1) V. indicem, p. 153. — Cf. Handschriftliche Ueberlieferung des Victor 
von Vita, p. 40. 

(2) Ph. Labbe : Sacrosancta concilia, t. II. 

Olibrii WM. Ruin. Halm.. — Fili BVL. Ru. H. filii. — Antoni BV. 
AntoniiTi. H. — Innocentum llVCWMs. H. innocentium Ru. — Lamentan- 
tum Mss. praeter W. lamentam Ru. — Carthagini, omnes Mss.; Ru. H. — 
Sequenti, omnes Mss ; Ru . H. 



*■ -ri 



- 81 - 

reddebantur (I, 34). Illo Christi nomen invocanti (I, 43), 
A suo prohibetur Jucundo presbytero dicenti sibi (1, 44). 
Pelles corporis lateribus dorsoque videres et ventri pen- 
dere (III, 25). Includuntur graviori quidem sed adhuc 
latiori custodia (II, 28). Superiori poena.i. constituimus 
obligandos (III, 13). Eam celsiori loco consistunt (cons- 
tituunt) (III, 22). Eum artiori custodia cinxit (III, 43). 
Citandum est denique vocabulum satellibus (II, 53) ; quod 
apud Commodianum quoque invenitur : ... suscipit et 
proprium satellem (1). 

Sunt quaedam urbium et locorum et fluminum 
nomina indeclinabilia, ablativi formam habentia : 

... Sicca VeneriaetLaribus duas esse civitates (II, 22). 
In Ampsaga fluvium demersit (II, 15). 

Vigebat ista scribendi consuetudo apud alios his- 

toriarum scriptores et geographos infimae latinitatis 

quod sequentibus exemplis illustratur : 

Aapi6o$ (= Laribus) (Procop., de Bello vandalico, II, 
23). Urbs Laribus mediis surgit tutissima silvis (Coripp., 
Johan., VI, 143). Juxta fluvium Ira (Jordan. Get., cap. 

45) (2). 

§ 2. — DE MUTATIS DECLINATIONIBUS 

Aliquoties declinationes mutantur. Videre est : 

a) Primam pro tertia : 

In Ellada (*) (pro in Ellade) (I, 51) ; examina (*)(pro 
examen) : examina apum cereas aedificans mansiones 
(I, 23). 



(1) Petschenig. : Die handsch iftliche Ueberlieferung, etc, p. 41. 

(2) Petschenig. : Die Handschriftliche..., p. 42. 



{*) EUada Mss. praeter PR : heUada ; Bern. hellade; HeUada, Ru. H. 
Exarnen, Mss. prater L.; examen Ru. H. 

6 

b) Tertiam pro secunda : 

Diacones (II, 16) ; sabdiaconem (III, 30). — Cf. Concil. 
Carth. IV (398), can. 17 : Episcopus indigentium curam... 
per diacones agat. 

c) Quartam pro secunda : 

Vicu (*) Ammoniae (I, 42) ; vicas (*) vel oppida circui- 
bant (III, 48) ; per vicas (II, 15) ; per singulos lectus (*) 
(I, 26). — Cf. quae leguntur in Notitia provinciarum : De 
Giru Marcelli (Numid. 52) ; de Giru Tarasi (ibid., 121) ; 
de Giru Montensis (Mauritan. Csesar. 9) ; de Foru Tra- 
jani (Sard. 2). 

§ 3. — DE CONFUSIS VOCABULORUM GENERIBUS 

Mutatur quoque vocabulorum genus. Cujus rei 
sunt satis multa exempla digna quae notentur. 

Imprimis animadvertendum est neutralis generis 
vocabula ut masculina a Victore adhibita fuisse ; 
nam nulla re magis demonstratur quantum plebeii 
sermonis consuetudini indulserit. Vulgus enim non 
amplius quam duo vocabulorum genera considerat : 
masculinum et femininum. Exculti tantum homines 
quid sit neutrum, quid non, scire et perpendere pos- 
sunt. Inde evenit ut, evanescente bonae latinitatis 
sensu, paulatim neutrale genus interiret, neque pos- 
tea in romanicis linguis rursum distingueretur. Jam- 
pridem, vel Plauti temporibus, apud Romanos vul- 
gari eloquio usos, mos erat masculinum genus pro 
neutrali ponendi (1) ; quod, cum semper viguisse 



(l) V. Appell. : De genere neutro intereunte in lingua latina, p. 79 (Er- 
langen, 1883). 

(*) Vicu Mss. prueter W : vico \vici Ru. — /.edwsBVPR, lectos Ru. H. 

apud populum certum sit, quarto tamen saeculo, teste 
Fortunatiano, multum invaluisse credibile est. Huic 
opinioni suffragantur inscriptiones latinae ubi legun- 
tur castellus, eum templum, votum quem promisit (1). 
Invenio apud Victorem : 

a) Masculinum pro neutro : 
Pergit ad cubilem (*) exsilii (III, 44). 

At imprimis hic ilotandum est in casu accusativo 

adjectiva masculini generis a Victore substantivis 

neutralibus adjuncta : 

Majorem (*) opprobrium (1, 44). Naturalem (*) officium 
(II, 32). Ad se talem (*) dedit responsum (III, 27). Ingen- 
tem (*) sibi adesse credens gaudium (III, 33). Senilem 
(*) adtereret corpus (III, 43). Communem (*) sepulchrum 
(III, 60). — Cf. Passio (14). Navalem supplicium. 

b) Neutrum pro masculino : 

Thesaurum, quod (*) invenerat, haberent communem 
(I, 32). Quoddam (*) ligni truncum (II, 27). 

c) Masculinum pro feminino : 
Intexti radices (I, 46). 

Istam generum confusionem in Victoris libro ne- 
mo mirabitur, quandoquidem in plebeio sermone 
satis multa vocabula duo simul genera habentia in- 
venire erat : ramentum, i; ramenta, ce ; ccementum, i; 
ccementa, ce ; terminus, i; terminum; titulus, i; titu- 



(1) Corpus inscript. latinarum, VIII, pars II, p. 1110. — Cf. Sal. Rei- 
nach. : Gr. latine, p. 348. 



(*) Cubilem omnes Mss. praeter BV, cubile Ru. H. — Majus WCMsaL. Ru., 
majorem H. — Naturalem BV, naturale Ru. H. — Talem BVR, tale CWML ; 
talem H., tale Ru. — Imjentem (ingente) BVC, ingentem H, ingens Ru. — 
Senilem BVs, senile Ru. H. — Communem Mss. praeter Wab, commune Ru. H. 
— Quod BVR, quod H., quem Ru. — Quoddam H., quemdam Ru. 

lum. Legitur denique apud Petronium uinus pro 
vinum (1). Cf. Plautum (Aulularia, 436) : Luci claro. 

Non debeo praeterire (quanquam hujusce rei unum 
tantummodo exemplum est apud Victorem) pluralis 
generis neutra, quae saepius apud infimae latinitatis 
scriptores cum nominibus primae declinationis, nu- 
mero singulari adhibitis, confunduntur ; quia hoc 
obiter ad illustrandam feminini generis in Franco- 
gallorum lingua originem multum interest. Postre- 
mis imperii romani temporibus, neufra pluralis 
generis, poma, grana, folia, cornua, etc, ut rosa ha- 
bebantur et declinabantur. Itaque ista, in gallica lin- 
gua ut vocabula feminina numeri singularis habita 
sunt, unde evaserunt : pomme, graine,feuille, corne. . . 

Lego apud Victorem : Frequens multarum provin- 
ciarum spolia (*) (III, 59). Cf. castram pro nomine 
pluralis numeri castra (2) ; moenia, moenice (Ano- 
nym. Vales. 67) (3).* 

§ 4. — DE QUORUMDAM VOCABULORUM 
INSOLENTIORE USU 

Quorumdam, ut vidimus, vocabulorum formas 
aut mutatas in suum librum recepisse, aut ipsum 
mutavisse Victorem certum est, at non nova nomi- 
na creavisse. 



(1) V. Chassang, (?»/*•, p. 34. 

(2) Corp. inscript. lat., VIII, pars II, p. 1110. 

(3) Petschenig. : Handschriftliche Ueberlieferung.. ., etc. p. 41. 



(*) Frequens Mss. pra?ter W \frequentia Ru. U. 

Notavi in ejus libro satis frequentem nominum 
verbalium in -tor usum qui frequentissimus exstitit 
apud labentis linguae scriptores, et praecipue apud 
Hieronymum (1). Non deerant quidem haec voca- 
bula apud aureae latinitatis auctores : qui tamen iis 
prudenter et parce utebantur. Iis enim designabant 
homines munere assignato fungentes, ut videre est 
sequente exemplo : Crassi scriptor et lector Diphi- 
lus ( = gallifce, le secretaire de Crassus). Pessime 
igitur dixisset aliquis : « lectores Ciceronis », si ho- 
mines Ciceronis opera amantes et legentes designare 
voluisset (2). Eodem modo memorabantur homines 
qui aliquid seu praeclare seu foede egerant quo apud 
posteros sibi notitiam fecerant : conditor urbis, belli 
confector ; contemptorque Deum Mezentius (Vergil., 
JEn., VIII, 7). 

Apud comicos et in plebeio sermone, non obser- 
vata sunt illa, quae dixi, discjimina, in nominum 
in -tor usu ; haec ab adjectivis non distinguebantur. 
Dixit Plautus : Deus mihi impulsor fuit (me impulit) 
(Aulul. 424) ; neque quem rogitem responsorem con- 
venio (Rudens, 153). 

Quae cum jam, antiquis temporibus, ita libere 
adhibita essent, ecclesiastici scriptores cum quadam 
libidine nomina in -tor usurpaverunt , atque ea, 
prout novarum rerum exprimendarum necessitas 



(1) V. Regnier : De la latinite de» sermons de sainl Augnstin, p. 5. Goel- 
zer. Latinite de saint Jerome, p. 46, sq. 

(2) V. Antoine : Observations sur les exercices de traduction du francais 
en latin. (Parisiis, Klinsieck, 1882). — Berger : Lateinische stylistik (ingall, 
serm. translat.) p. 144. 

aut liberius (qui illis mos erat) dicendi et scribendi 

voluntas impellebat, formaverunt. 

Hanc tamen libidinem Victori non exprobrabimus 

qui nominibus in -tor, ut plebeius sermo, usus est, 

at non frequentissime ; quorum exempla ista notavi : 

Crudelibus tormentis oblatores urgebant (I, 3) = qui 
obtulerant aliquid. Ordinator memorati sacerdotis (1, 28) 
= qui ordinaverat. Hujus rei exsecutor (I, 39). Imitator 
existens Geiserici patris (II, 14). Sacramenti violator 
(II, 15)=qui/uncviolabat sacramentum. Aderantovium 
occisores (II, 22) = qui tunc oves occidebant. Solutis 
crinibus, post raptores (pueri) tota urbe currens (mater) 
(III, 19) = post eos qui rapuerant (puerum). 

Sunt quaedam nomina in -tor quae, ut bonae Iati- 

nitatis scriptores, adhibuisse Victor mihi videtur, 

quae tamen inlndiceut minus recte adhibita notavit 

Petschenigius : 

Augustinus librorum multorum confector (I, 10). Si 
temptatores suos interficit (Spiritus Sanctus) (II, 95). 
... Ejus (Eusebii Caesariensis) translator... Rufinus (III, 
61). Ille legis datae tramversor... Nicasius (III, 71). 

Quod attinet ad caetera verba in -io, -tudo, -antia, 

-mentum, etc, nihil peculiare dicendum habeo. 

ARTICULUS II. — De nominibus adjectivis 

§ I. — Adjectiva in -bilis 

Hsec solum inveni apud Victorem adnotatione dig- 
na : concupiscibilis (II, 18) ; immarcessibilis (III, 41). 

Attamen permulta sunt, et quae vix possis recen- 
sere, istiusmodi adjectiva apud posterioris latinitatis 
auctores qui ea cum incredibili libidine formabant. 
Jn libro ubi de beati Hieronymi latinitate vir doo 

tissimus Goelzerius disseruit, innumera recensentur 
adjectiva quae lectori puri sermoris amanti risum 
movere possunt, ut apertibilis, ascensibilis, exercibi- 
lis, implebilis, nauseabilis y nutribilis, inapprehensi- 
bilis, et alia non minus deridenda (1). Ista enim mi- 
ruminmodumabundabant apudquarti et quinti sae- 
culi scriptores ; primamque sane originem a Vulgata 
trahebant, ubi, inter multa, haec ipse notavi : 

Inconfusibilis (Paul. Timoth., v, 15); doci bilis (Ibid., 
v, 24) ; irreprehensibilis (Paul. Timoth., n, 8) ; corrupti- 
bilis (Eccles., xiv, 20); inexterminabilis (Sap., n, 23). 

§ II. — Adjegtiva in -alis 

Frequentiora vero sunt apud Victorem adjectiva 
in -alis : 

Carnalis (II, 29) ; conjugalis (1, 30) ; episcopalis (III, 63) ; 
feralis (I, 9) ; generalis (III, 47) ; maritalis (I, 31) ; marty- 
rialis (III, 27) ; matronalis (III, 49) ; mundialis (Prolog.) ; 
naualis (III, 29) ; pcenalis (1, 16) ; regalis (I, 48 ; II, 23, 
56) ; specialis (II, 41 ; III, 8) ; spiritalis (I, 32 ; II, 1, 99) ; 
temporalis (II, 23, 26). 

Caetera in arius, osus, non sunt hic adnotatione 
digna. 

ARTICULUS III. — De verborum formis 

Confunduntur saepius apud Victorem conjugatio- 
num formae ; quaedam verba deponentia activorum 
formam habent, et ut passiva usurpantur, quod in 
quotidiano vulgaris sermonis usu erat. Sic Plauti 

(l) Gcelzer. : latinite de saint Jerome, p. 138, aq« 

setate dicebant : contemplo (Amphyt. 249) pro coniem- 
plor, insectabit (Captiv. 267) pro insectabitur, pers- 
crutavi (Aulul. 384) pro perscrutatus sum y etc. Alia 
verba formam deponentem et activam simul habe- 
bant ut lacrimari et lacrimare, consolari et consolare, 
quarum prior solum apud bonos auctores servata 
est ; alia autem duas formas habuerunt et postea 
retinuerunt, ut mereo et mereor. 

Res ita se haberet necesse erat. Quaedam activa 
verba cum eamdem quam passiva formam haberent, 
imperitis fucum, ut ita dicam, faciebant ; qui scire 
difficile poterant cur consolari et lacrimari, potius- 
quam consolare et lacrimare adhibenda essent, 
quandoquidem nullo peculiari sensu pleraque verba 
deponentia a caeteris distinguebantur. Itaque, ne- 
glecta hac difficili distinctione, ad exprimendam 
simpliciter sententiam duas tantum formas, activam 
et passivam, haud secus ac duo nominum substan- 
tivorum genera sermo plebeius admisit. Litterati 
autem homines scienter et recte deponentibus ver- 
bis utebantur quae imperiti rejiciebant ; ex quo cer- 
tamine, quod jam Plauti temporibus fiebat, evene- 
runt duplices quorumdam verborum formae quae 
postea permanserunt, ut fabricor et fabrico, ftuctuor 
et fluctuo, comitoret comito, etc. Indequoque evenit 
ut aliquorum deponentium verborum participia prae- 
terita, passivum sensum haberent, vel apud aureae 
latinitatis scriptores : adepta libertate (Sallust., Ca- 
til.y I); Bellaque matribus detestata (Horat. Carm., 
I, 1, 25). Cicero ipse dixit : populatam provinciam 

(Verr., 3, 52). Multa quoque verborum deponentium 
participia in dus, da, dum, ut passiva adhibita sunt 
ab iisdem scriptoribus : imitandus, admirandus et 
alia quae citare parum interest. 

Labente latinitate, in dies rursus invaluit illa an- 
tiquorum auctorum et vulgaris eloquii consuetudo ; 
ita ut, sexto saeculo, vel passiva forma rejiceretur, 
et in ejus locum succedere inciperet verbi esse usus 
participio praeterito conjuncti, unde passiva franco- 
gallorum conjugatio originem traxit. 

Non magis mirae sunt mutatae caeterae conjugatio- 
num formae. Omni enim aetate fuere verba quorum 
conjugatio incerta mansit. Legimus apud Plautum 
iniuitur (Capt. 231) pro intuetur, congrediri (Aulul. 
188), moriri (Rud. 425), quod apud Ovidium ipsum, 
invenitur. Dein, verba quae, pristinis temporibus, 
tertiae conjugationis erant, in primam transierunt : 
cubere, cubare ; lavere, lavare, etc. In aliis verbis 
prima conjugatio cum secunda aut cum tertia con- 
sociatur : sonare, sonui, sonitum ; lavare, lavi, lau- 
tum. Alia denique ex tertia in quartam concessere. 
Leguntur in vetere lingua parire pro parere, cupiret 
pro cuperet, paribit pro pariet, etc. 

Quae cum ita sint, credo Victorem e medio sump- 
sisse singulares quasdam conjugationum formas 
quae ab aureae latinitatis scriptoribus rejectae, rur- 
sus, posteriore latinitatis aetate, in lucem prodierunt. 

Illae ordine notandae sunt : 

a) Forma activa legitur pro deponente : 

Sortire (*) (I, 31) ; lucraverunt (I, 36) ; partibo (II, 31) ; 
mentires (II, 86) ; gloriare (*) (III, 51) ; lamentare (*) (III, 
64). 

b) Forma activa pro passiva : 

Quatienlibus tergis (I, 33) (= quae quatiuntur, quassa- 
tis). Lacrimae siccaverunt (III, 50). Siccaverant\en& (III, 
56). 

c) Forma deponens pro passiva : 

Sagitta in gutture jaculatus (= ictus) (I, 41). A Mauris 
crudeliter minabantur (II, 33). 

d) Forma passiva pro activa : 
Moriendos (= morituros) (II, 29). 
Mutantur conjugationes : 

a) Prima pro tertia usurpatur : 
Nectabat (*) (nectebat) (II, 45). 

b) Tertia pro prima : 
Jectis O (jactis) (II, 9). 

c) Secunda pro tertia : 
Dicebit (III, 36). 

d) Tertia pro secunda : 
Videam (videbo) (III, 51). 

e) Quarta pro tertia : 

Carpiunt (III, 66). Citanda sunt denique capessuri (III, 
67), parciturus (II, 13), atque neutra verba pro activis 
habita : Consistere : Eam celsiori loco consistunt (*) (III, 
22). Exsulare (= in exsilium mittere) (II, 14). Suum ne- 
quaquam sederet thronum (II, 8). 



(*) Sortire BVCM, sortiri Ru. H. — Ghriari BV. Ru. H. — Lamentare 
BV aL, lamentari Ru. H. -— Nectsebal VC, nectebat WMsaP., nectabat H., 
nectebat Ru. — Jectis, Petsch. ¥L. t jactis Ru. — Consistunt Petsch. H., 
constituunt Ru. 

Adnotandus est quoque verborum simplicium et 
compositorum usus apud Victorem. 

Dici statim potest omne in istorum significatione 
et usu discrimen deletum fuisse, quod fuit proprium 
labentis linguae, cum scriptores imprimis rotunda et 
redundantia yerba quaerebant. Aurea aetate autem 
peculiarem et definitum sensum habebant verba 
quibus addebatur praepositio. 

At contra ponuntur, sine discrimine, apud Victo- 
rem : 

a) Compositum verbum pro simplici : 

Enecare (= necare ) (I, 9) ; pervidere = videre (I, 27) ; 
compromittere (II, 41) ; perdocere (II, 71) ; prcevalere (II, 
76) ; abnegare (II, 96) ; prcedamnare (III, 5) ; computare 
(III, 22) (= imputare ) (III, 48) =putare. 

b) Rursus simplex pro composito : 

Firmare = confirmare (I, 23). Cf. II, 24; ligare = col- 
ligare (I, 37) = alligare (II, 14) ; carpere = discerpere 
(I, 37) ; ferre = auferre (I, 50) ; ponere = deponere (II, 
33); temnere = contemnere (poetic). Vid. Vergil. JEn. y 
VI, 620 : Discite justitiam moniti et non temnere divos. 
(Cf. VII, 236; Horat., Sat., I, 1, 116). Tenere = conti- 
nere (III, 8) ; vulsis = evulsis (III, 26). 

Denique mutantur, manenteeodem sensu, praepo- 

sitiones verbis adjunctae, quod IvaXXayrjv praeposi- 

tionis dicunt. Sic ponuntur : 

Convenire pro evenire (I, 11); respicere pro suscipere 
(1, 43) ; adurere pro comburere (II, 16) ; agnoscere pro co- 
gnoscere (II, 39) (Cf. II, 41, 42, 43) ; aspirare pro inspi- 
rare (II, 77) ; conspicere pro adspicere (III, 40) ; adterere 
pro conterere (III, 43). 



/ 

CAPUT II 

DE QUORUMDAM VOCABULORUM NOVA AUT INSOLENTIORE 

SI6NIFICATI0NE 



Ea quae diximus de mutatis inter se declinationum 
et conjugationum formis, corruptam latinitatem 
minus testantur quam permulta illa vocabula 
quae, quamvis pristinam formam retinerent, a sensu 
antiquitus usitato prorsus recedebant. Mutata enim 
heec vocabulorum quam apud Victorem notavi signi- 
ficatio, non ei aut cuilibet ejusdem temporis scrip- 
tori peculiariter objicienda est. Necesse est autem 
affirmare eum, etsi Tullium aut Vergilium, ut vide- 
bimus, saepissime imitari voluerit, res haud aliter 
quam suo tempore designarentur, verbis designare 
potuisse ; unde colligendum est illam vocabulorum, 
dicam, depravationem, velut inveteratum malum, 
istiusmodi causis effectam fuisse quas reprimere 
boni auctores, quinto saeculo, frustra tentavissent. 
Has quidem causas inquirentes grammatici solent 
scriptores ecclesiasticos incusare quod maxime om- 
nium, latinum sermonem, adhibita insolente verbo- 
rum significatione, depravaverint. Eos facile fateor 
novum quibusdam vocabulis sensum addere debuis- 
se, ut res divinas exprimerent. At, contra, quot ver- 
ba minime ad novum Christi cultum pertinentia, 

sensum pristinum jampridem amiserant ! Ex quo 
enim Romanorum lingua devictis populis imposita 
fuit, cum eam ubique docti indoctique, commixto 
nativo sermone, loquerentur, in deterius labi coepit ; 
nam, exempli gratia, non est dubitandum quin, apud 
Afros, punico sermoni quem adhuc, quinto saeculo, 
colebant, latinus sermo consociaretur. Immo, in di- 
versas imperii provincias divulgabantur a militibus 
cum plebeio Romanorum eloquio vernaculae Italo- 
ruin linguae, quas recipientes Galli, aut Hispani, aut 
Afri mutabant, ut sibi accommodarent ; sicque pau- 
latim nulla loquendi lex, nihil aliud, nisi libido, 
viguit. Quid autem in omnibus rebus possit imperi- 
torum libido, quis nescit ? Nonne iisdem causis fac- 
tum est ut quaedam Germanorum vocabula a Francis 
in Gallias importata, vero sensu amisso, pejorem 
acciperent ? Ita exvocabulo BuchQiber) bouquin eve- 
nit (vetus aut nullius pretii liber) ; ex land (regio) 
lande (terra infertilis) ; ex ross (ardens equus) rosse ; 
ex herr (dominus, herus) here (egens, mendicus)... 
Quid plura ? Cum populi lingua ejus sit imago, latina 
lingua ruentis imperii romani vices secuta, tantum- 
modo cum novo rerum regimine renovari et recreari 
poterat. 

Scriptor fortasse nullus, inter latinos, est qui ma- 
gis quam Victor ostendat qualis fuerit, quinto saecu- 
lo, latinae linguae corruptio, quod attinet ad muta- 
tam vocabulorum significationem. Cujus mutationis 
duae imprimis causae mihi fuisse videntur : nempe 
frequens verborum translatio (apud Graecos -zpbxxi) 

auctusque primus eorum sensus, quae Afris summo- 
pere arridebant. 

Ut aliqua solum exempla hic recenseam, saepe 
causa pro effectu ponitur : Condemnatio (III, 9) ex 
qua poena oritur, poenam ipsam significat. Cf. pro- 
mnlgatio = decretum (III, 13), ccedes = verbera 
(III, 34), fustes = fustium verbera (II, 54), etc, etc. 

Pariter res non ipsae nominantur, sed suis pro- 
prietatibus designantur : Aula venerabilis (I, 4), do- 
mus orationis (I, 4) = ecclesia, et multa alia a scrip- 
toribus illius aetatis adhibita qui wspifpaaet uti quam 
proprie dicere malebant. Citanda sunt quoque dor- 
mitio (I, 45); resolutio (I, 45) = mors ; Altissimus = 
Deus (II, 78) ; relicta = vidua (II, 2), etc. 

Multo frequentius tamen reperire est primum vo- 
cabulorum sensum amplificatum. Sic verbo partu- 
ritio (II, 11) quo partus dolor olim definiebatur, 
quemvis dolorem Victor designat ; idem dicam de 
verbo argumentum (II, 45) non jam quamdam frau- 
dis viam, sed fraudem ipsam significante, et de 
verbo contubernium (II, 11), quo intelligebant com- 
munem ducis et militis sub eadem taberna vitam, 
turbam apud Victorem designante. Exercitus non 
gentis pars sed ut gens ipsa habetur (I, 13 ; III, 60). 
Cf. gallic. la nation armee.ltemcremare(igneurere) 
= quovis supplicio cruciare (II, 24 ; III, 26) ; mili- 
tare (stipendium facere) = officio aliquo fungi in 
aula (II, 23; III, 9); tripudiare (sacra ante deos salta- 
tione gaudere) = quolibet gaudio exsultare (III, 27); 
denique despicare (avis plumas vellere) = e tecto 

tegulas eruere (I, 8), et ejusmodi alia quae abunde 
in indice sequente lector ipse videbit : 

§ I. — De nominibus substantivis 

Aditus = facultas, copia : Ut nullus eis locus esset vel 
aditus supplicandi (III, 8). Cf. accessus = potestas 
(III, 33). 

Agger publicus = via publica (II, 36). 

Ambitus = spatium, regionem : Totius Africae ambi- 
tum (Geisericus) obtinuit (1, 13). 

Antistes = episcopus (I, 10, 26 ; II, 49). Templi custo- 
dem haec vox olim significabat (Tit. Liv., XXIII, 11). 

Argumentum = ars, fraus, dolus (II, 45). Cf. argumen- 
tatio (I, 21). 

Audientia = disputatio (II, 55 ; III, 1). 

Aula venerabilis= ecclesia (passim). 

Ccedes = verbera (III, 34). Cf. fustes = fustium ver- 
bera (II, 54). 

Camisia = gallic. chemise (I, 39). Invenitur haec vox 
apud Hieronymum (Epist. 64, de Vest. mult.), et apud 
Isidorum Hispalensem (Orig., 19, 22) (1). 

Castra = oppida (I, 9). Gf. Corippum : Castra = cas- 
tellum (Johannides, IV, 41) et exercitus (VII, 31). 

Cespis = ager (III, 55, 56, 57). Cf. S tum Ambrosium : 
Cespes angustus (ad sepulturam) aeque abundat diviti 
et pauperi (De Nabuthe, cap. I, sq.). 

Civitas. Ponitur apud Victorem pro urbs, qui mos est 
omnibus ecclesiasticis scriptoribus communis. Cf. Vul- 
gat. : Marc, vi, 56 ; Math., n, 23 ; iv, 5, 12, et passim (2). 

Condemnatio = poena, mulcta (III, 9, 11). 

Confusio= pudor (II, 51, 99) : Oppressi confusione lu- 
men non poterant nubilare (II, 51). Cf. Tacit. (Hist. IV, 
40) : Crebra oris confusio pro modestia accipiebatur. 

Constitutio = lex (II, 13 ; III, 12). Cf. Cod. Theodos. 
(passim). 



(1) GaBlzer. : p. 93. — Diez : Grammaire des langues romanes, p. 
(•2) V. Voellflin. apud Gaelzer. : Grammatic. observationes in Sulpic. Se- 
oerum, p. 27. 

Contentio = disputatio, conflictus (III, 4). Unde gal- 
licum verbum : contentieux. Cf. August. (Epist. 22, c. 11) : 
... de contentione et dolo quid me attinet dicere? 

Continentia (III, 7) (ex verbo continere) : ... sic enim 
calumniosa series continebat (Victor, III, 19). Unde gal- 
lic. le contenu, la teneur* Cf. Sedulium (Opus pasch., V, 
120) : Secundum continentiam psalmi. 

Contubernium = turba (II, 11). 

Conversatio (operum bonorum) (1, 36) = gallic. prati- 
que. 

Corona = martyrium (I, 50; II, 30, 34; III, 41). 

Creatura = mundus (II, 77). Cf. Vulgat. (passim). 

Domus orationis = ecclesia (I, 4). 

Dormitio = mors(1, 45). Hunc sensum habet in Vulgat. 
apud Augustinum et apud omnes ecclesiasticos scripto- 
res (Vulgat., XI, 17; August., Serm. 264, n° 6). Cf. fre- 
quens apud eos et in inscriptionibus verbum obdormire : 
Obdormivit in Domino. 

Editio vocis (II, 78). Cf. gallic. emission de voix. 

Elatio = superbia (Prolog. 2 ; II, 53). Hoc vocabulum 
frequenter, at in bonam partem, aureae latinitatis setate, 
usurpatum est : Elatio atque magnitudo animi (Cicero, 
de offic.y 1, 19, 64). Elatio atque altitudo orationis (Brut., 
17, 66) = gallic. elevation, noblesse du style. 

Essentia (II, 56, 57) = graec. oi<n'a. Legitur apud Quin- 
tilianum (Inst. orat., II, 14). Cf. August. essentialiter (de 
Trinit, 7, 2). 

Exercitus = gens (I, 13 ; III, 60). 

Evectio navalis = navigatio (III, 29). Cf. evectio publi- 
ca (Cod. Theod., VIII, 5) = gallic. voitures publiques. 

Factura = creatura (II, 69). 

Fcex = ignominia (III, 32). 

Femina, masculus, mares (frequentissime pro mulier, 
homo et viri). (Vid. Vulgat ; Paul. ad Galat. I, 9). 

Funus = cadaver (III, 58). 

Gratulatio = gaudium (I, 35). Cf. gratulari = gaudere 
(III, 65). 

Hospites = peregrini (I, 7). 

Mansio = domus (I, 23). Gallic. maison, appartement. 
(Cf. Sulp. Sev., apudGoelzer., p. 19, sq.). 

Necessitas = munus publicum (III, 13). 

Objectio = crimen : Objectionibus falsis insectans (II, 
14). 

Ordo = propositum (Gallic. but) : Ordinem visitatio- 
nis suae dicit illi = le but de sa visite (II, 49). 

Ostensio (II, 9 ; III, 35). Invenitur solum apud Afros. 
Vid. Apul. (Metam. 3) ; Tertullianum (adversus Mar- 
cionem, 5,11) (1). 

Pars = regio, terra : In partibus Thraciae (II, 41). In 
Africsd partibus (III, 27). Cf. Lactant. : in partibus Orien- 
tis (de Mort. Pers., X, 10). 

Parturitio = dolor (II, 11). 

Passio = morbus (III, 44). 

Pernicies = error, haeresis (III, 8, 10). 

Pignera = liberi (I, 25). Unde gallic. gages de Vunion 
conjugale. 

Plebs = laici (II, 41). 

Prceceptum = edictum (II, 38, 41). 

Promulgatio = decretum (III, 13). 

Prosecutio = custodia militaris (Cf. Cod. Theod., XVI, 
v, 52). Petschenig. (Index). 

Resolutio = mors (I, 45), id est dissolutio animi et 
corporis. 

Retentio = possessio : retentio Africae (III, 59), quod 
a jurisconsultorum lingua Victor mutuatus est : retentio 
dotis = gallic. droit de garder la dot (Papin. Digest. 31, 
1, 79) (2). 

Sacerdos = episcopus (I, 5, 10, 28 ; II, 6). 

Secretum (passim) = gallic. secret. 

Serpens = diabolus (passim) ut in Vulgata et apud 
omnes ecclesiasticos scriptores. — Cf. serpentina proles 
Arianorum = la diabolique engeance des Ariens(III, 63). 

Subreptio = dolus, fraus (III, 13) ex verbo subrepere, 
obrepere = fallere. Vid. Concil. africanum (407), can. 64. 
Labbe, II, p. 1113. 

Substantia = bona (I, 35, 48, 50 ; II, 23 ; III, 2, 15, 16, 
53, 63). 

Titulus = munus, dignitas (III, 13). 



(1) D r Freund : Grand dictionnaire de la langue latine. 

(2) Ibidem. 

Verecundia = ignominia, turpe aliquid (III, 53). Cf. 
confusio = dedecus, pudor (II, 51, 59). 
Virgulta = arbores (III, 55). 

§ II. — De nominibus adjectivis 

Alieni = ethnici (III, 61), nempe qui sunt extra Eccle- 
siam. Cf. qui foris (II, 6) (= extra Ecclesiam) sunt. 

Alleluiaticus : alleluiaticum melos = quod gaudium 
affert (I, 41). 

Altissimus = Deus (II, 78). Frequentissime usurpatus 
apud ecclesiasticos scriptores. Unde gallic. le Trks-Haut. 

Calumniosus : Futurus dies ille calumniosus (II, 52). 
Sic calumniosa series continebat (III, 19). 

Consubstantivus : Quem Patri et Filio consubstantiuum 
credimus (II, 75). 

Delicatus (III, 33) = gallic. delicat. 

Distentus = longus : per itinera distenta deserti (1, 37). 

Diversus = varius : Audientiam diversis cavillationi- 
bus declinavit (II, 55). 

Femoralia : Sibicamisiaset/emora/iafaciebant(I, 39). 

Fortis =gallic. probant : ... talealiquid, immofortius 
quiddam (II, 87) = voici une preuve encore plus forte. 
Accipe huc aliquid fortius (II, 98) = voici qui est bien 
plus fort. 

Fractus = fragilis : turbam navibus fractis imposi- 
tam (I, 15). 

Habilis = agilis, validus (II, 37), ut in vetere Gallo- 
rum lingua in qua adjectivum habile, cum de personis 
mentio fiebat, signiflcabat agile, leger, dispos : Quatre 
cents compaignons tous habiles et legers (Froissart, 1,1, 
135). ... Je qui souloye estre habile, Suis d£bile, Casse 
de corps (Marot, IV, 282). Cf. Moltere, Tartuffe, V, 4 : 

II vous faut £tre habile 

A vider de ceans jusqu'au moindre ustensile. 

Laboriosus = miser : Ut laboriosam caperent man- 
sionem (II, 35). 

Macilentus : Coepit grana vacua macilenta... projicere 
(II, 19). — Hoc adjectivum tempore Plauti jam in vul- 
gari eloquio usurpatum erat (II, 37) (Plaut. Captiv.). 

Necessarius = utilis (I, 9, 19, 20). 

Nimius = magnus (I, 35). Cf. nimis quod in plebeio 

sermone et apud Victorem significabat valde, multum 
(I, 23; II, 96). Cf. Plaut. (Amph., 27) : nimis ferociter. 
Terent. (Eunu. 49) : nimis vellem. 

PaZ/nafus = incisus in modum foliorum palmse (1, 33) 
(Petsehenig., Index). Cf. Dracont. Hexaem., I, 275 : Cer- 
vus in arva fugax palmatis cornibus errat. Unde gallic. 
palme (botan.). 

Relicta = vidua (II, 2). 

Reprobus = non aptus (II, 19). Grana... simulagini 
reproba. 

Scecularis = quod ad res terrenas pertinet : Affatis sce- 
cularibus invitabat (I, 47). Cf. temporalis (II, 23, 26). 

Singularis = solus (I, 49). 

Toxicatus : edicta veneno toxicato transversa (III, 15). 

Transversus = plenus (ibidem). 

Verecundus = aliquid pudendum : Verecunda mem- 
bra nolite nudare (III, 22). 

Veteranus = vetus (II, 15). 

Vindictrix : Vindictrix ira (I, 35). 

Universus = totus, omnis (passim). Cf. Lact. : univer- 
sos persecutores... debellavit (de Mort. persec. y L). 

Urbicus = Romae incola (I, 27). 

§ III. — De Verbis 

Accipere = intellegere (II, 78). 

Adstruere = narrare (III, 31). 

Agere (frequenter et varia significatione usitatum) : 
Agens cum eis (I, 33). Ccepit mitius et moderatius agere 
(II, 1). Missas agere (II, 4). Blandis sermonibus cum 
Dei confessoribus agere (II, 28). Dum iter ageremus (II, 
30). Hoc agebat Eugenius (II, 44). Agens argumentatio- 
nibus crebris (II, 45). Conventus agere (III, 8). 

Amplexare (111,24). Cf. Hieron. apud Gcelzer. (p. 446). 

Amputare = delere (III, 5). 

Apostatare (III, 34). 

Arpagare (III, 63) Plaut. Aulul. 143 : harpagare. 

Artare = cruciare (III, 22, 46). 

Aufugare = ad fugam cogere (I, 14). 
. Autumare = existimare (I, 5). Cf. Plaut. Amph. 116. 

Bajulare = portare (III, 35). Cf. Joan., ix, 17 : Baju- 
lans sibi crucem. 

Captivare = capere (I, 12). 

Censere = imperare (II, 23). 

Coartare = cogere (I, 39). 

Cogitare = statuere (= Gallic. : imaginer). 

Cognoscere= scire (I, 49). — Cognoscor = graec. 8?jX6$ 
eljjii : Ubi ecclesia ne unius nummi habere cognoscitur 
facultatem (II, 7). Dilationem aliquantorum dierum 
dedisse cognoscimur (III, 5). Cf. demonstror (II, 30, 82), 
manifestor (II, 74). 

Computare = credere (I, 28 ; II, 9), cogitare, in animo 
habere : Quod... facere computatis (III, 22) ; unde, sine 
dubio, hoc gallicum : ce que vous comptez faire. 

Concrepare = strepere (II, 49). 

Continere (intrans.) = gallic. contenir : Sic enim ca- 
lumniosa series continebat (II, 3). Cf. continentia = 
gallic. la teneur y le contenu (III, 7). 

Credere = velle, statuere : Credidit Vandalus Marti- 
nianum Maximamque conjugali consortio sociare (1,30). 

Cremare, concremare = cruciare : Cremantes gravi 
suspendio (II, 24; III, 26). Cf. Cod. Theod. x, iv (Legis 
interpretatio) : Incendio concremari, 

Crepare = dirumpi : Nervi, ut fila araneaum crepa- 
bant (I, 43). 

Crispare (intrans.) : Crispantem benedixit alveum fon- 
tis (II, 50). Fontium crispantes... siccaverant venae (III, 
56). Cf Hieronym. : crispantia maris aequora = gallic. 
surface ridee de la mer (1). 

Cubitare = concumbere (I, 31). 

Dealbare = album facere (I, 7) ; quod ssepissime apud 
ecclesiasticos scriptores usurpatum est, et in Vulgata. 

Defendere = sibi arrogare : Insulas maximas sibi de- 
fendit (Geisericus) (1, 13). 

Delegare = imperare (I, 37). 

Depopulari = rapere (I, 39). 

Despicare= frangere : Tectis desp/caftspulchritudinem 
parietum solo aequabant (I, 8). 

Destinare= mittere (1, 37 ; II, 3, 26, 32, 38 ; III, 21, 38, 
47). 

Diffamare = pervulgare (Prol. 2). 

(1) Frcund, Quicherat : l)ict. de la lanyue latine . 

Differre = infamiam alicui facere : quare differimur 
(III, 16) ? 

Dimiterre = sinere (I, 40 ; II, 33). 

Ebullire vermibus (III, 71). 

Evaginare (I, 41). Cf. Vulgat. Judith, xiii, 9 : Cum- 
que evaginasset illum pugionem. 

Excurrere (III, 5). Notanda est haec locutio : A mille 
et quod excurrit = Gallic. : mille et plus. Cf. Optat Mi- 
lev. : Ante annos sexaginta et quod excurrit (I, 13). Le- 
gitur quoque haec locutio apud Julium Paulum juris- 
consultum (Vid. Quicherat (verbo excurrere). 

Explicare = finire (II, 7). 

Expoliare = vestibus exuere (III, 22). 

Exterminare = vastare (I, 3). 

Fustigare (II, 45). Cf. Cod. Theod., ix, 29, 9 : Si inge- 
nua et vilior persona est, fustigetur. 

Gratulari = gaudere (III, 65). Cf. Vulgata (Psalm. 
xxxiv, 26) : Erubescant qui gratulantur malis meis. 

Imminere = curare, operam dare. Qui huic rei non 
imminebant (III, 11). 

Impendere =irruere, irrumpere : Quaquaversum im- 
pietatis agminibus impendebant (I, 3). 

Indicare = narrare (Prol. 4 ; II, 49). 

Mancipare = tradere (I, 9 ; II, 16). Cf. mancipia = 
servi, et gallic. : emancipe. 

Militare = fungi aliquo officio in aula (II, 23 ; III, 9). 
Apud bonos auctores autem : stipendia facere, in bello 
esse. 

Novisse = posse : Dominus novit esurientibus cibum 
porrigere (III, 38). 

Prcesumere = invadere, rapere : Prcesumpta fisci vi- 
ribus jungerentur (III, 8). 

Petere = supplicare (II, 42) : peto magnificentiam 
tuam. 

Promereri = impetrare (III, 13). 

Propinare = dare (Prol. 1 ; I, 11). 

Proponere = jubere (III, 7). 

Suggerere = monere, suadere (I, 35 ; III, 45). 

Tractare (populo) = concionari (II, \). 

Transvadare (1, 1) : /ra/ist;adan.sperangustias maris. 

Tripudiare = gaudere : qui tripudians h\ Domino, 

martyrialem coronam accepit (III, 27). Cf. tripudium 
apud Hieronym. : Tripudio effertur animus meus (Goel- 
zer., p. 253). 

Videri =gallic. etrevu : Ubi munitiones aliquae vide- 
bantur (I, 9). Amissis ecclesiis et rebus, occurrere visi 
sunt supplicantes (I, 7). 

Vindicare (sibi) = impetrare (I, 7). 



CAPUT III 



ARTICULUS I. — De nominibus substantivis. 



§ 1. — DE NUMERO 

Mos est poetarum pluralem numerum pro singu- 

lari, ut pectora pro pecius, somnos pvosomnum, etc, 

ponendi ; qui mos est quoque Victoris. Haec in ejus 

libro recensui exempla : 

Cutibus (II, 25) ; stercora (II, 32), stercoribus (III, 16) ; 
cadavera animalis (II, 36) ; somnos (II, 48) ; ignibus 
(III, 10) ; livores (III, 28) ; tribunalibus (III, 51) ; populi 
(I, 24 ; II, 1, 18, 24, 51 ; III, 9, 53), quod ut Afrorum pro- 
prium notat Karl Sitllius (1). 

His sunt addenda abstracta pluralia ; quae tamen 

antequam recenseam, mihi de nominum abstrac- 

torum apud Victorem usu agendum est. 

(1) Die lokalen Verschiedenheiten des Lateinisch, Sprache (p. 108), 

§ 2. — DE NOMINUM ABSTRACTORUM USU 

Nihil est, ut vult grammaticorum opinio, labentis 
linguae majus indicium quam frequentior abstrac- 
torum vocabulorum usus; quia eo magis sermo 
latinus ad finem vergebat, eo frequentius illa voca- 
bula in honore erant. Attamen omnes cujuslibet 
temporis scriptores abstractis nominibus, aliquoties 
pro concretis usi sunt. Livius non dubitavit matri- 
monia pro uxores dicere (1). (Cf. Xfo?pa = conjux 
in Euripidis Medea (v. 1026). Nemo ignorat hoc 
Taciti : plenum exsiliis (= exsulantibus) mare (2), 
et alia quae in hoc opusculo referre non vacat. 

Certum est aureae latinitatis auctores verbis qui- 
bus res aut personae ipsae nominarentur quam iis 
quibus rerum aut personarum genera designarentur 
uti maluisse. Quaedam tamen horum in usu quo- 
tidiano erant utjuventus =juvenes, nobililas roma- 
na = nobiles romani. Postea, in dies invaluit con- 
suetudo nomina abstracta pro concrelis ponendi, 
primo apud poetas, deinde apud eos qui soluto 
sermone scribebant. Nam quasi eos ciceroniani elo- 
quii tandem taederet, aut inusitatam latinae linguae 
viam aperiendi cupiditas impelleret, novum quod- 
dam dicendi genus sibi fecere, atque liberiore voca- 
bulorum usu eminere studuerunt. Jam ante Quinti- 
liani tempora, vigebat in scholis studium illudmen- 
tem callida et nova verborum junctura percellendi, 



(1) 0. Riemann : Grammaire et langue de Tite-Live, p. 42, sq. 

(2) Hist., I, 1. 

quod omnibus qui scribebant mox fuit commune. 

Fuere qui in quibusdam locis, dum possent verbis 

uti quae concrela solent appellari, abstracta adhibe- 

rent, inter quos Phsedrus qui colli longiludinem po- 

tiusquam collum longum, et tua calamitas potius- 

quam tu miser dicere maluit ; quibus exemplis allatis 

notatvir doctissimusNisardusnovum illum scriben- 

di morem, jam Neronis aetate, increbuisse (1). Hanc 

viam postea secuti sunt qui praeteritos vivendi mo- 

res quam praeteritam dicendi consuetudinem serva- 

re malebant(2); atque ita paulatim factum est ut non 

spernendi auctores, jam tertio saeculo, non uno et 

proprio vocabulo, sed abstractis verbis genetivo con- 

junctis sententiam exprimerent. Notatur, ut laben- 

tis linguae documentum, hoc Sedulii : aquarum na- 

tura (pro aqua) deficiebat (3). At, hercle, eodem fere 

modo saepe locutus est Sedulio antiquior et multo 

dicendi arte praestantior Arnobius, Lactantii magis- 

ter, cujus haec, inter multa, exempla obiter referre 

juvat : 

Admirationibus virtutum sublevatos(Acfyersus nationes, 
V, 31). Ardoribus avaritice flagrare (II, 1). Asperitatibus 
saxorum propinavit (V, 11). JEqualitatis compensatione 
librata (II, 49). Voluptatum diffusione mollescere (VII, 
4). Putredinis carie relaxari (VI, 16) (2). 

Haec exempla, in dies frequentiora , innumera 

exstant apud Hieronymum et caeteros ecclesiasticos 

scriptores. 



(1) Nisard : Poetes latins de la decadence, t. I, p. 46, 47. 

(2) Avienus apud Macrobium [Saturnal., 1, 5, 21). 

(3) V. G. Boissier, Hevue de Philologie, 1882, p. 35, sq. 

(4) Cf. Optatum Milevit., Corp. inscript. lalin.,\o\. XXVI (lndic). 

Minus rectum esset ea omnia vulgari eloquio im- 
putare, quamvis apud comicos non desint. Quodam 
enim mentis acumine opus est, si quis vult callide 
et commode abstractis verbis uti ; adeo arduum est 
aliquando dijudicare utrum ea bene an male adhi- 
beantur, ut mediocres scriptores, cum ex iis styli 
lepores quaerant, stylum vitient, nedum exornent. 
Hoc accidisse fateor quarti et quinti saeculi scripto- 
ribus, unde, credo, opinio vulgata est frequentem 
abstractorum vocabulorum usum nihil aliud quam 
labentis sermonis latini signum exstitisse. Mihi au- 
tem videntur solum incusandi scriptores, non per 
se ipsum vituperandus illorum vocabulorum usus ; 
quae si bene fuissent adhibita, utilem et gratum 
latinae linguae profectum testarentur. 

Victori Vitensi, ut omnibus Africae scriptoribus 
multum arriserunt illa vocabula (1) ; quorum quae- 
dam Victor feliciter usurpavit, qui sibi, ante omnia, 
assidue proposuit res legentis oculis, vividis imagi- 
nibus, subjicere, quod saepe boni auctores abstractis 
vocabulis consequuntur, simul eam vim et gratiam 
sermoni addentes quam apud aureae latinitatis scrip- 
tores non semper reperies. Non diffiteor tamen 
Victorem abstractis vocabulis intemperantius fuisse 
usum. Quod quatenus verum sit, exemplis sequen- 
tibus videndum est : 

aj Saepissime Victor nomen abstractum quo desig- 
natur personarum aut rerum <j^^^r n concretis 



(1) Hoc Afncitatis signum quibusdam grammaticis visum cst (V. Corssen 
apud K. Sittl.) (opere citato), p. 107. 

personarum ipsarum aut rerum nominibus ante- 

ponit : 

Barbarus furor insontem infantiam elidebatadterram 
(I, 7) = insontes infantes. Cf. III, 49. Optat. Milev. : igno- 
rans polluebatur infantia (III, 8). — (Munitiones) quas 
hostilitas barbarici furoris oppugnare nequiret (I, 9) = 
quas hostes harbarico furore, etc. Multitudo captiuitatis 
(1, 25) = multitudo captivorum. Antiquam illam... liber- 
tatem in servitutem redegit (I, 12). Cf. Libettatem de 
servitute liberare (I, 25) = homines liberos. Sepultura 
= sepulchra (II, 36). Sine universitatis adsensu (II, 42) 
= sine omnium (episcoporum) adsensu. Iniquitas (III, 
10) = inimici. 

b) Pariter utitur Victor nomine abstracto cum ge- 

netivo, pro nomine concreto cum adjectivo ; qyia 

rerum proprietates, potiusquam res ipsas intueri 

videtur, quod, credo, ad exornandum stylum mul- 

tum confert. Ita cum dicit : pulchritudinem parie- 

tum solo aequabant (Vandali) (1,8), non parietes tan- 

tum sed multo magis picturas aut alia ornamenta 

quibus decorabantur vult considerari. Eadem fere 

notanda sunt in exemplis sequentibus : 

Speciositatem terrce depopulabantur (I, 3). Lignorum 
soluta est fortitudo (I, 34). Magnitudo consumpta est gre- 
gis (II, 22). iEqualitatem distinctionis (= distinctarum) 
personarum (II, 79). Cogitavit multorum pia simplicitas 
(III, 19). Dum majestas venerit judicantis (III, 36). Aspe- 
ritate cilicii adtereret corpus (III, 43). Nulla succurrente 
sustentatione ciborum (111,52). Ut nulli cetati, nullo sexui 
parceretur (III, 21). 

Cf. Lactantium, qui utpote purioris sermonis 

amantissimus dixit : 

Omnis sexus et cetatis homines ad exustionem rapti 
(de Mort. Persecut., XV). 

Optatus Milev. autem : 

Contrivistis sexus y vexastis cetates (III, 7). 

c) Rursus, post nomen abstractum, Victor ponit 

adjectivum in locum genetivi personam aut rem de- 

signantis, quod quidem non raro apud aureae la- 

tinitatis auctores fiebat : 

Barbarus furor (I, 7) = Barbarorum furor... Placuit 
tyrannicce (=tyranni) potestati (III, 2)... Miseratio chris- 
tiana (= christianorum) (III, 38). Quos violentia hcere- 
tica revocavit (III, 39). Cf. hceretica feritas (III, 44). Co- 
gitavit impietas ariana filios separare (III, 50). Barbara 
ferocitas (III, 63). 

dj Venio denique ad pluralem numerum nomi- 

num abstractorum quibus sane ut caeteri Ecclesiae 

scriptores (1), Victor abusus est : 

Impietates (I, 12) ; impietatibus(l, 28) ; cubiculi secreta 
silentia (I, 31) ; afflictionibus (I, 44) ; primordia regni 
(II, 1) ; jura verecundiae (II, 24) ; jura naturae (III, 21 ; 
squalores carceris (II, 33) ; multitudines (II, 34) ; vocife- 
rationis tumultus (II, 53) ; condicionum necessitatibus 
(II, 65) ; diversitatum (II, 22) ; diversitates (II, 100) ; apos- 
tolicis traditionibus (II, 101) ; spatia temporis (III, 4) ; 
fidei sacramenta (III, 25) ; fcedera conjugalisamoris(III, 
26) ; vultus cespitum (III, 55). 

His tamen nominibus plurali numero adhibitis 

non tam audacter usus fuisse Victor mihi videtur 

quam caeteri Africae scriptores, excepto Lactantio, 

inter quos beatum Augustinum, Optatum Milevita- 

num et Arnobium nominabo (2). 

§ 3. — DE CASUUM SYNTAXI 

Apud auctores probae latinitatis casus proprium 
et definitum sensum habebant, qui, postea, prae- 
valente libidine, in pejus mutatus est. 

(1) Vid. Gcc^zcr., Latinit. de saint Jerume, p. 300, sq. 

(2) Vid. Rcgniur, Latinite des sermons de saint Augtistin, p. 90, sq. — 
Optal. Milcv. ^Corp . script . eccl. Vindobonae), v. XXVI (Indices) ; Arno- 
J)ium (Corp. script., ctc), v. IV (Indic, passim)* 

Principio, ut docent grammatici, nominativus erat 
easus subjecti ; accusativus autem verborum transi- 
tivorum objectum significabat, et personam atque 
locum in quem actio verbi intendebatur, indica- 
bat. Genetivo exprimebantur quae personarum aut 
rerum propria erant ; sic enumerantur a gram- 
maticis genetivus qualitatis, genetivus possessivus, 
genetivus materice, etc. Dativus attributionem gene- 
ratim, ablativus originem indicabat. 

Ita casus, per se ipsos, ad exprimendas cogitatio- 
nes varias sufficiebant. Sed, labente latinitate, nihil 
certius casus significaverunt , praepositionibusque 
cum casibus usi sunt scriptores, ut sententias plane 
redderent ; quo fit ut in articulis ubi de casuum usu 
disseritur, de prsepositionibus justa et opportuna 
mentio sit (1). 

1° De casu accusativo 

a) Inveniuntur apud Victorem accusativi exempla 

qui graecus dicitur ; quem, cum in Vulgata et apud 

omnes ecclesiasticos scriptores reperiatur, minime 

dubitandum est quin plebis homines a Graecis in 

quotidianae vitae usu mutuati sint (2) : 

Torrentem deliciarum ejus potatus (I, 49). Induisti te 
maledictionem (III, 36). Repletam porcorum multitudi- 
nem (*) (II, 18). 

Haec dicendi consuetudo, omni aetate, frequens 



(1) \id. F. Antoine : de Casuum syntaxi Vergiliana, ubi lucutenter 
casuum sensus et usus explanantur (Parisiis, Klinsieck., 1882). 

(2) V. A. Koehlcr. apud Guclzer. (de latinit. Sulp. Sev.) t p. 38. 

(*) Sic BV, 

fuit apud poetas ; in soluta oratione, a Quintiliani 

temporibus praesertim invaluit (1). 

b) Frequentius accusativus legitur cum infinitivo, 

post verba facere, mandare : 

Statuit omnem multitudinem numerari (I, 2). Factum 
est episcopum ordinari. (Quod) facit expendi (III, 3). 
Retentos judicio non facerent praesentari (III, 11). Facie- 
bant vagari pendentem (III, 31). Corpora trahi manda- 
vit (II, 15). Quce sepeliri concessit (II, 15). Quos ab omni- 
bus supradictis abstinere decernimus (III, 12). Petivit 
sese deponi (111,28). Nullum introire permitteret(III,43). 

II De casu dativo 

a) Ponitur pro ad cum accusativo : 

Dimittit vos ecclesiis et domibus vestris (III, 17). Per- 
petuae servituti redigere (III, 58). Populo tractare (ad po- 
pulum) (II, 4). 

b) Saepius vero pro in et accusativo, post verba 

movendi, ut fit aliquando apudpoetas. Dixit Lucre- 

tius : 

Ly mphis putealibus alteincidunt (VI, 1172). Cf. Ovid. : 
Oculos tollere coelo-, Vergil. : It clamor ca?Zo(2). — Exsi- 
lio truderetur (1, 16, 22). Exsilio delegavit (11,14). Cf. III, 
33, 53. Vicino mari demergere(I, 18). Ollis demergebant 
(II, 22). Conj icit vinculis (I, 33). Pavimentis sparserunt 
(I, 42). Aquam corpori spargit (III, 46). 

Non minus insolenter ponuntur sequentia : 

Car/ftagr/m revocavit(3) (III, 39). Universce Africce desti- 
navit (= per universam Africam) (II, 38). Artatur durae 
custodice cuspidique crudeli (= super cuspidem) exten- 
ditur (I, 34). t/xon ligato pondere (II, 14). Ponderaped*- 
bus colligantes (II, 24). 



(1) 0. Ricmann, Gvammaire et langue rfe Tite-Live, p. 200. 

(2) Vid. ejus motli cxcmplu apud F. Antoinc : De Casuum synta.ti Vcr- 
gil* p. 150, sq. 

(3) Cf. pag. 80. 

Denique in sequente exemplo dativus pro abla- 

tivo ponitur : 

Cum universi ejus magnitudini et speciositati (*)gau- 
derent (II, 21). 

III De casu genetivo 

Plura sunt annotatione digna in deteriore genetivi 

usu apud Victorem, ex quo, cum sit Afris commu- 

nis, quemdam africani styli characterem licet intelli- 

gere (1). 

a) Primum notabo genetiuum qualitatis qui di- 
citur : 

Siliquce arbore (I, 45) ; exsilium eremi (II, 26) ; mensa 
ciborum (II, 46) ; certamine confessionis (III, 24) ; stratum 
sacci sui (III, 43) ; paralysis morbum (III, 43) ; ad cubi- 
lem exsilii (III, 44 ; ccenosi gurgitis aqua ignis et sulphuris 
(HI, 55) ; 

Ubi duplex genetivus mirum in modum adhibe- 
tur ; quem sic recte enodat Petschenigius in indice 
p. 158 : Aqua ignea et sulphurea ccenosi gurgitis. 

Sic alias adjectivo conjungitur genetivus qualita- 

tis : 

Filium admodum adhuc tenerce cetatis et delicatum 
(III, 23). Quantorum temporum et quantis eum afflixerit 
poenis (III, 27). Graeciae facundice latinisque ftoribus Ru- 
finus ornatus (III, 61). 

His addendae sunt locutiones : vir Dei, populus 
Dei, etc, quae saepissime in Victoris libro reperies, 

Sunt quaedam genetivi qualitatis exempla apud 
comicos : 

Thesaurum auri (Plaut., Au/., 7). Flagiti flagrantia 
(Rud. 473). Cf. Vergil. : Herba veneni (Eclog., IV, 24). 

(1) De hac re vide pcrmulta exempla, ex Afris scriptoribus excerpta apud 
K. Sittl. (opere citato), p. 92, sq. 

(*) SicomnesMss. praeterP. Speciositate Ru. 

Quamobrem nescio an plane assentiri debeam 
Goelzerio dicenti haec ex Hebraeorum lingua in lati- 
namperecclesiasticosscriptores defluxisse(l).Fateor 
esse multa in vetere testamento loca, ubi quasi lu- 
dus genetivi deprehenditur, sicut vanitas vanitatum, 
nugce nugarum, sanctus sanctorum, rex regum (2), 
etc, et alia quidem minus insolentia ut spirilus erro- 
ris, verba peccati, verbum salutis, quorum similia in 
gallica lingua permulta usurpantur. Nonne quaedam 
istorum inveniuntur quoque apud omnes cujusvis 
aetatis scriptores latinos qui dicebant pariter : puer 
optima indole, puer optimce indolis, et decem anno- 
rum puer, etc. Liberior autem in dies fuit hic gene- 
tivi usus apud deteriores scriptores ; immo , cum 
boni auctores in illis sententiis genetivo adjectivum 
semper adjungerent (3), caeteri genetivum qualitatis 
ubique nomini substantivo sine adjectivo conjunge- 
bant; quod vulgari Romanorum sermoni valde arri- 
sisse certum est. 

b) At nihil magis videtur proprium africanae lati- 
nitatis fuisse quam genetivus nomini substantivo 
idem significanti conjunctus. Tot fuere istius rei 
exempla apud Afros, eaque tam eis communia ut, 
cum paucissima apud caeterarum regionum scripto- 
res reperirentur (4), haec verborum redundantia a 



(1) Goelzer., Grammat. observat. in Sulp. Sev., p. 42. 

(2) V. Karl Sittl. {loco citato), p. 94, 95. 

(3) Vid. Antoine, Syntaxe latine t p. 78, sq. 

(4) Inter multa latinitatis Hieronymi cxempla quae retulit H. Goelzerius 
nullum ejusmodi exemplum inveni. Citantur haec Aul. Gellii : (XI, 1, 2) 
pcenitio multse ; (XII, 1, 7) ubera mammarum ; (III, 10, 4) discrimina peri- 
culorum. — V. Jahrbiicher fiir class. Philolog., 1882, p. 185. 

Casauboni et Salmasii temporibus, tumor africus 
nuncuparetur (1). 

Itaque operae pretium esse duco, antequam ad 
Victorem redeam, aliorum Afrorum exempla colli- 
gere quae ad rem pertinent. 

Minucii Felicis et ipsius Lactantii qui revera ci- 

ceroniano stylo floruerunt, haec citabo : 

Irritae/>o/Z*ci7af/omscassavota (Min. Fel., 12, 1). Exse- 
crationis horrorem (28, 6). Ira/uromsacrificare... jussit 
(Lact., de Mort. Pers., X). 

Huic scribendi consuetudini magnopere indulsit 

Arnobius ; cujus cum longum esset omnia exempla 

recensere (2), aliqua indicabo : 

Beneficii munere {Adv. Gentes (II, 62). Castimonice vir- 
ginitate (IV, 26). Ex usu consuetudinis (VII, 24). Corrup- 
tionis dissolutione (II, 65). Formidinis horrore (II, 29). 
Vitce incipientis exordium (II, 35). Obstacula impeditio- 
nis (II, 14), etc, etc. 

Addam haec exempla : 

Cypriani (Epist. 75) : Sermo colloquii. Optati (II, 6) : 
Communionis consortium. Martiani Capellae (de nup- 
tiis, etc.) : Ubertate fecunditatis (VI) ; ora littoris (ibid.). 
Aurelii Victoris : Avaritice cupido (Epit. Cces. 41). Ful- 
gentii Rusp. : Generationis propagine ; nullius laboris 
industriam (de Prcedest. et grat., 5, 9). Ferrandi (in vita 
Fulgent.) : Fastus arrogantia, disciplince coenobialis ordi- 
nem (VIII) (3). 

Istiusmodi exempla affatim, vel usque ad taedium, 

in Victoris libro invenies : 

Gloriam elationis (Prol. 2) ; populus vandalicae gentis 
(I, 1) ; uterus ventris (I, 2) ; palorum vectibus (I, 6); ira 



(1) K. Sittl. (opere citato), p. 92. 

(2) V. Rei (fersckeid in indice operum Amobii (Corp. script. eccles., 
vol. IV, p. 347). 

(3) Karl. Sittl. {op. citato) y p. 93. 

furoris (ibid.) ; Cf. Lact. (supra) ; honorem dignitatis 
(ibid.) ; aedificiis magnarum cedium vel domorum (I, 3); 
hostilitas barbarici furoris (I, 9) ; dulcedo suaoitatis (I, 
11) ; decorem (*) splendoris (I, 20) ; prophetice vaticinium 
(I, 22) ; stirpe generis (III, 69) ; desiderii voluntatem (II , 
12); fulgoris candore (II, 18); veneni virus (II, 37); dis- 
putationis conflictum (II, 53) ; secreti arcanum (II, 68) ; 
generationis nativitatem (II, 74) ; brevitatis compendium 
(II, 76); imperii nostri regimine (III, 14); regice jussio- 
nis praeceptum (III, 26) ; in itinere longioris vice (III, 38); 
pcenarum suppliciis (III, 43) ; voluntatis propositum (III, 
46) ; pollutionis sacrilegium (III, 48) ; pignera filiorum 
(III, 50) (pignera = liberi ; vid. supra) (1) ; probrorum 
scelera (III, 70) ; dolum fraudis (III, 19) ; suspiriis lacri- 
marum (III, 39). 

c) Afrorum quoque consuetudo erat genetivum 

adjectivi vices agentem ponere, quam a vetere 

Hebraeorum lingua mutuati erant(2). Recensui apud 

Victorem : 

Obedientice cervicem (Prolog. 4) = obedientem cervi- 
cem. Impietatis agminibus (I, 3) = impiis (Petschenig. 
Indic). 

Fortasse impietatis pro impiorum ponitur. 

Loca silvarum (I, 37) ; loca latrinarum (II, 15) ; lapi- 
dum loca (II, 36) ; solitudinis loca (II, 37) ; justitia sa- 
pientice (II, 42); impietatis professionem (II, 57); sublimi- 
tatis potentia(II, 63) ; censuram severitaiis (III, 3) ; vio- 
lentia immanitatis (III, 52); miserationis sepulturam (III, 
58) ; cupiditas furoris, avaritia crndelitatis (III, 63) (3). 

Citandus est denique in hoc loco genetivus quem 

non poteris enodare, nisi eum pro locativo habeas : 

Alio autem nostro episcopo Habetdeum similiter rele- 
gato Tamallumensis civitatis (III, 45). 

(1) Page 97. 

(-2) V. Karl Sittl., p. 104 ; Voegel. in Jahrbiicher fiir class. Philoloyie, 
1882, p. 183 (not.). 
(3) Cf. alia exempla ex Afris scriptoribus excerpta, apud K. Siltl. (n° 105). 

(*) Decorem omnes Mss.; Petsch. H. Ru. 

9 

dj Aliquoties genetivus vices ablativi cum prae- 
positione agit : 

Catholici dogmatis monumenta dictorum = dictorum 
de dogmate catholico (Prol. 2). Disputatione fidei = de 
fide (II, 41). Cf. disputationem legis (II, 42). Liber fidei 
catholicae (titulus, II) = de fide catholica. 

ej Denique est genetivus mire positus, id est ge- 

netivus gerundii pro inflnitivo, quem nescio an alibi 

quam in Victoris libro inventurus sis : 

Secedendi ad naturalem officium nulla ratio sinebat 
loci (II, 32). Quod eis nec donandi nec testandi aiit 
capiendi vel ab aliis derelictum penitus subjaceret 
(III, 9). 

IV De Casu ablativo 

a) Liberius ablativo utitur Victor, et quam ut 
ejus ponendi rationem, quibusdam in locis expli- 
care possim. 

Citabo primum ablativum loci sine praepositione 

in qui non insolentior est, et usitatum apud comicos 

loquendi morem renovat. Dixit enim Plautus : 

Qui estis his reg ionibus (Rud. 355). Locis incolitpis- 
culentis (Rud. 571). Omnibus latebris perreptavi (Rud. 
151) = per omnes latebras. 

Non aliter saepe Victor est locutus : 

Quae provinciis, locis aut regionibus evenissent (Prol. 
I). Pulpito sistens (I, 41). Animali sedere (II, 27). Legen- 
dum media ecclesia (II, 38). Qui suis palatiis militarent 
(III, 9). Ecclesias quibuscumque terris et regionibus 
constitutas (III, 14). Mediis stercoribus volutamus (III, 
16). Celsiori loco consistunt (III, 22). Media urbe caede- 
rentur (III, 34). Cf. Arnob. : iEsculapius Epidauro, bo- 
nis deus valetudinis praesidens (VII, 44). 

b) Apud multos Africae scriptores (1) mos fuit abla- 

(I) K. Sittl. (p. 130). 

tivum sine praepositione ponendi , pro accusativo, 
post verba movendi : 

Carthagine (*) veniatis (II, 39). Carthagini (forsan Car- 
thagine) esse jussisset (II, 27) (1). Qui Carthagine vene- 
runt (Notit. prov. titulus). 

c) Hic, credo, facienda est mentio de ablativo 

gerundii , quod quidem potissimum ut nomen ver- 

bale usurpatur, causam rationemque qua actio per- 

ficitur, significans : ... Nobis cunctando (= cuncta- 

tione) restituit rem (Ennius). At non hoc fuit sem- 
per gerundii ablativo positi officium ; persaepe enim 

apud deteriores scriptores pro participio praesente 
est adhibitum, qui ad ita scribendum a quibusdam 
bonis auctoribus impelli poterant. Nam Livius dixe- 
rat : ... Novi consules populando usque ad moenia 
pervenerunt (VIII, 17, 1). Item Vergilius : ... Quis 
talia fando temperet a lacrimis? (Eneid., II, 6), et 
Tacitus : . . . In edita assurgens (ignis) et rursus in- 
feriora populando (Ann., XV, 38). 

Labente latinitate, haec loquendi consuetudo com- 
munis evasit, quam Francogalli a posterioris aetatis 
Romanis mutuati sunt (2). 

Sequentia in Victoris libro notavi : 

Crescendo firmabatur (I, 23) = dum crescebat. Orando 
atque psallendo animas emisere (I, 38) = dum orabant 
atque psallebant... Tibias torquendo constringerent 
cordis (I, 43). Blandiendo (I, 47) invitabat. 



(1) Haec res fusius videbitur cum disseram de praepositione in cum abla- 
tivo post verba movendi. Interea, Cf. ubi = quo, ibi = eo, quod plerumque 
apud*Victorem invenies. (Pestchen., Ind., p. 172.) 

(2) Vid. Diez : Gramm. des lanrj . romanes, III, 235. 

(*) Carthaginem M Wsab ; Carthayine in optimis codic. ; Carthaginem H. 
Ru. Cf. titut. Not. prov.; Carthagine Cod. Laudun.; Carthagine H. Ru. 

Orando ingemuerunt (II, 11). Affligendo projecit (II, 
14). Purgando projicere (II, 19). Trahendo perducant 
(II, 27). Laniando perderet corpus (II, 38). Ascendendo 
ad palatium et descendendo transire (III, 32). Clamando 
defendi (III, 46). Torrendo desiccans (III, 56). Defecerunt 
qucerendo sibi escas (III, 67). Gemunt lugendo (III, 69). 

Restat ut hic referam quasdam Victoris senten- 
tias quae ad ablativum absolutum prave adhibitum 
pertinent : 

Congregatis in circuitu castrorum innumerabilibustur- 
bis... eruciabant (1, 9) = congregatas... turbas. — Sui fra- 
tris uxori ligato pondere lapidum in Ampsaga fluvium 
demersit (II, 14). Statim illis clamantibus et dicentibus... 
includuntur (II, 28) = illi clamantes... includuntur. 
Quos... abstinere decernimus, in persecutione venturis 
per ordines cunctarum urbium (III, 12)= venturos (?)..* 
De multitudine pergentium confessorum... suggerente 
quodam ex lectore Teuchario perdito, quos ille (= Teu- 
charius) noverat vocales strenuos... debere dicit (Teu- 
charius) duodecim infantulos separari... (111,39). — Alio 
autem nostro episcopo Habetdeum similiter relegato 
Tamallumensis civitatis, in qua Antonius fuerat, quan- 
tum potuerat infestari (Habetdeum) res ipsa demonstrat 
(III, 45). 

Sunt quaedam ivTnuTworsw; exempla quae Petsche- 

nigius manuscriptis antiquissimis fisus, iri indice suo 

retulit (p. 147), sed in textum non admisit : 

Ad sepulturceO (1, 16). Contra jure (*) (II, 24). Super 
semitce desertce (*) (II, 58). Ad pecore (*) (II, 58). Ob brevi- 
latis compendio (*) (II, 76). Sine dubium (*) (II, 83. Pro 
totum (*) (II, 86). Ex hceresim (**) (III, 71). ... De Turres(***) 
Ammeniarum (Not.prov. Num. 105). 

VI De Prcepositionibus 

Opportunum est iis quae de casuum syntaxi apud 
Victorem annotavi, pauca de praepositionibus 

(*) BV. — (") Ex hseresim BVMa. — (***) Cod. Laud. 

adjungere. Istae enim, quanquamper se ipsas nihil 
significant, vim tamen habent ut, aliis verbis con- 
junctae, quae ad tempus, locum, et causam expri- 
mendam, etc, spectant, indicent (1). Ad hoc per- 
ficiendum a bonis auctoribus hic tantummodo casus, 
illic junctae casibus praeposifiones adhibebantur ; 
quarum rerum exempla nobis abunde grammatici 
suppeditant. 

Verum, labente latinitate, vim propriam casus 
paulatim amiserunt, praepositionum autem usus in- 
crebuit. Jam, Plauti et Terentii temporibus, mos 
fuerat pluribus verbis adjuncta praepositione ea ex- 
primendi quae casus per se ipsos exprimere potuis- 
sent : prce formidine (Plaut., Amph. 147) = formi- 
dine ; pretium ob stultitiam (Ter., And. 181) = pre- 
tium stultitiae; ad objurgandum causa (Andr. 35) 
= objurgandi causa. Quae dicendi consuetudo, exac- 
ta Ciceronis aetate, multuminvaluit. Augustus, si Sue- 
tonio credimus, cum enucleandis sententiis magno- 
pere studeret, nondubitabat, ut idfacillime asseque- 
retur, verbis praepositiones addere ; dicebat enim 
impendere in aliquam rem, pro alicui rei (2). Pro- 
fecto apud vulgi homines diligentius et rapidius, 
praepositionis auxilio res discernebantur quam si 
soli casus fuissent adhibiti. Itaque, in plebeio ser- 
mone, praepositiones, imprimis ad et rfe, casibus, 
altera accusativo, altera ablativo adjunctae sunt ; 
quae deinde, cum, lapsa latinitate, terminatio ipsa 



(1) Vid. Antoine : Syntaxe latine, p. 91. 

(2) Sueton., Vita Augusti, cap. 86. 

casuum negligeretur, cum nominativo, quod vix 
credendum est, fuerunt adhibitae. Nec rara exstant 
hujusce rei documenta in sexti saeculi chartis : do- 
nabo ad conjax ; in praesentia dejudices ; episcopi 
de regna nostra, etc, quae romanicarum linguarum 
initia fuere (1). 

Jam apud Victorem prcepositiones multum a 
ciceroniano dicendi more recedunt ; quarum quae- 
dam, Grsecorum imitatione, usurpatae fuisse mihi 
videntur : 

1° PR^POSITIONES CUM ABLATIVO 

A vel ab 

aj A = iizb : ... Sibi ab hospitibiis misericordiam 
vindicabat (I, 7) = izl tgW ;£vg>v... 

A = uxb : ... Esse ab omnibus gratus (II, 6) (= a- 
matus) = Otts 7:avT0)v avaTrcop.svcc... — Videte afflietio- 
nem quam a persecutoribus sustinemus (II, 54) = a 

'J7:b Twv r/ t Aa; Suoxsvtcov rAiyz\xt s ). Cf. Optat. Milev. : A 

qua (multitudine) violentiam pateretur (III, 1). 

b) Ablativi originem indicantis exempla : 

Splendor ab igne genitus (II, 74). A Christo christiani 
nuncupamur (II, 99). 

c) Persaepe apud Afros praepositio a jungitur cum 
ablativo qui ablativus coinparationis dicitur, ita ut 
ponatur pro quam. 

Unum tamen hujusce rei exemplum invenio in 
Victoris libro : 



(1) De hac rc vitle : Aubertin : Oriyines ct formation de la langue /* e 

(p. 55, sq.). 

Nam si alterius a patre (= quam pater) substantiae est 
(II, 66) (1). 

At contra multa sunt exempla apud alios Africae 

scriptores : 

Cypr. (epist. 77) : A centesimo prcemio minor ; Com- 
mod. (Apol. 97) : Minoris potentiae a se ; Cerealis (Patr. 
lat. 58, col. 755) : Priorem apatre (§ 19); major a patre 
(§ 20) ; etc. (2). 

dj Denique supervacanea ponitur praepositio a, 
in quibusdam locis : Saturatus ab ubertate domus 
(I, 41) ; a lumine temporali privati (II, 26). 

De 

Latior fuit in dies hujusce particulae usus, tem- 
pore quo declinationum formae negligebantur. Apud 
Victorem, prsesertim in Notitia provinciarum y non 
solum cum ablativo cansam et originem signifi- 
cante, sed etiam pro genetivo ponitur, quod qui- 
dem in usu esse coeperat apud aureae latinitatis 
auctores qui dicebant : homo de plebe = homo 
plebis, etc. 

Villaticus de Casis Medianis (Not. Pr. N. 29). Victo- 
rinus de Nova Caesaris (ibid. 31). Victorinus de Castello 
Tituliano (ibid. 51). Fructuosus de Giru Marcelli (ibid. 
52). Martinianus de Foru Trajani (Not. Sardin. 2). Maca- 
rius de Minorica (ibid. 4). Helias de Majorica (ibid. 7). 
Opilio deEbuso (ibid. 8). Pontificibus detoto orbe (III, 5). 
Fuithic Vandalusde illis quosmillenariosvocant (1,30). 

Jungitur, ut expletiva, ablativo causce et instra- 

menti : 

De quibus exacuerent stylum ingenii (Prol. I). De qua 



(1) Exccrptum ex libro fidei catholicae. — Cf. Hier. apud Goelzer. (pag. 
336) : Nostras quoque animas non alterius a Deo naturae «sse contendat. 

(2) Vid. Karl Sittl. (p. 105, sq.). 

re plurimos novimus relegatos (I, 23). De qua re surgens 
in invidia (I, 37). 

Hunc scribendi modum Victori non peculiarem 

fuisse, sed Afris communem constat multis hujusce 

rei exemplis quae tibi Minutii Felicis, Cypriani, Ar- 

nobii, Fulgentii Mythol. et Commodiani opera sup- 

peditabunt (1). 

E vel ex 

In locum particulae a cum verbis passivis adhibitae, 

ponitur praepositio ex : 

Dum suae civitati arianum episcopum ex notario 
Cyrilae ad perdendas animas ordinatum vidisset (III, 29). 

Aliquoties expletiva invenitur : 

... Voluntarie et ex affectu adorent Spiritum sanctum 
(11,98). Cf. ex corde dicere. — Pcenasquas&r jussuregis 
sui ipsi Vandaliinsuoshomines exercuerunt(III,21)(2). 

Pro 

Notandum est Victorem praepositionem pro usur- 

pavisse ut nos pour (= but, cause) : 

Ut die constituta pro disputatione fidei veniatur (II, 
41). ... Sese pro defensione ecclesiarum catholicarum 
venisse (III, 32). ... Vandali pro hac re ubique fuerant 
destinati (III, 47). Cf. Notitia* provinciarum titulum : 
(Episcopi) qui venerunt pro reddenda ratione fidei. 

Hoc ut Afri sermonis peculiare notat K. Sittlius 

(p. 136), nulla aliaquam Victoris exemplaproferens. 

Attamen non aliter usus est praepositione pro Hie- 

ronymus, et quidam alii quorum nomina legere 

poteris apud Gcelzerium (3). Cicero ipse ita locutus 



(1) V. Karl Sittl. (p. 127). 

(2) Hoc in libro suo de Cassii Felicis latinilate Africanum esse demonstrat 
Voelfflin (Jahrbiicher fiir classis. philoloyie, p. 188). 

(3) Latinite de S { Jerome, p. 343. 

est : «... Labores suscipere pro omnibus tuendis » 

(de Offic, III, 25). Obiter citare juvat haec quae ex 

Hieronymi libro excerpsi : 

Pamphili librum pro defensione Origenis (Hier., adv. 
Rufin.) (I, 8). Volopro legentis facilitate abuti sermone 
vulgato (Hier., Epist. 64, 11)... In Africam pro defensio- 
ne Siculorum Romana transmarina sunt signa (Ruf., 
Brev. 4). 

2° PRiEPOSITIONES CUM ACCUSATIVO 

Per 

Vigente bona latinitate, hac praepositione desig- 
nabantur quae ad locum (per medios hostes), ad 
tempus (per noctem), ad causam (per te salvus sum) 
et ad rationem (per jocum) pertinebant (1). Haec 
tam clara olim in illius praepositionis usu discri- 
mina, Victoris aetate, ita obscurabantur ut modo 
(quod plerumque factum est) causam et instrumen- 
tum significaret, modo cum quadam libidine pone- 
retur. 

a) Saepius apud Victorem per cum accusativo in 

locum ablativi causce sine praepositione adhibetur : 

...Per officia sacramentorum de fonte mundus ascen- 
di (I, 21). ... Per rebaptizationis camum fidei suae orna- 
menta turparent (I, 33). ... Per gladios petrarum caput 
conterebatur (II, 36). ...Per uteri appellationem proprie- 
tatem generis ostenderet (II, 72). 

b) Alias per pro in cum ablativo ponitur : 

... Ariani per diversa ministeria ponerentur (I, 43; 
= indiversis ministeriis. ... Qui in Constantinopolim(*) 

(1) Vid. Antoine : Synt. delalangue latine (p. 100, sq.). 



(*) Constantinopoli Ws; Constantinopolim caeteri codices ; Apud Constan- 
tinopolim H. Ru. 

sunt et per alias provincias Orientis (II, 4). ... Statuere 
per totam Africam festinavit (II, 23). ... Coepiscopis tuis 
per universam Africam constitutis direximus (II, 39). 
... Nisi patri per omnia fuisset aequalis (II, 61). ... Nos- 
cuntur habere per omnia potestatem (III, 54). 

c) Alias pro in cum accusativo : 

. . . Per universas africanae terrae provincias tortores des- 
tinare (III, 21). 

Denique praepositio per in quibusdam locis apud 

Victorem adhibetur ut apud nos par : 

... Per fila consciderunt (III, 48) = fil par fil. ... Duo- 
decies per annum (II, 16) = douze fois par an. ... Quos 
per momenta singula cum medicis circuibat (I, 26) = a 
chaque moment, par moments. ... Pergebat excurrens 
per singulos lectus (*) (I, 26) = (visitant les malades) lit 
par lit. 

Ad 

Liberior et insolentior est apud Victorem hujus 
praepositionis usus : 

a) Ad pro in cum accusativo ponitur : 

... Dirigens viros ingenuos ad campum uticensem (II, 
10). ... Adexsilium eremi destinavit (II, 26). ...Festinant 
hilares ad coronas (II, 30). ... Ad exsilium perrexit (II, 33). 
Cf. II, 45 ; III, 38, 50. 

b) Saepissime urbis aut regionis nomen praecedit, 
ante aut post verba movendi, quod tamen non mul- 
tum a recto scribendi usu recedit. Aliquoties enim 
talia reperire est apud aureae latinitatis scriptores : 
Cic. (ad Famil., 16, 2) : ... Ad Alyziam accessera- 
mus; Sallust. (Jug. 75): ... Ad Thalam proficiscitur 
(ut urbem intret et capiat) ; Tit. Liv. (V, 19, 8) : 
Ad Veios exercitus ductus. Quae documento sunt 
non omnino certam, in ejusmodi sententiis, quoad 

O Lectus BYP.; lectos Ru. H. 

praepositionis ad usum, regulam optimos auctores 
secutos fuisse (1). 

Mos fuit autem apud deteriores, et praecipue apud 
ecclesiasticos scriptores jungendi plerumque accu- 
sativo praepositionem atf, ante aut post verba mo- 
vendi, quia, ut jam dixi, accusativus velut caeteri 
casus, vim amiserat. 

Optat. Milev. : Ad Africqm missi sunt (I, 26) ; ad 
urbem Romam ventum est (I, 23) ; ... redit ad tfo- 
mum (V, 8). — Hieronymus : Ibimus ad Nazareth; 
... Pergemus ad Itabyrium; ... Duxit illum ad Epi- 
daurum (2). — Victor : ... Pergit tunc ad Carthagi- 
nem (III, 53); ... urgebatur multitudo ad ipsam se 
urbem Carthaginem congregare (III, 60). 

c) Haec dicendi consuetudo a plebeio sermone orta 
erat, in quo praepositio ad plerumque cum verbis 
directionem indicantibus adhibebatur. Frequentior 
erat locutio do ad pauperes quam do pauperibus. 
Livius ipse non semel in hoc vitium incidit, qui 
dixit : restituit ad parentes (II, 13), ad Romanos 
(X, 14,7) (3). Ita enodantur haec Victoris : Ad quod 
(= cui) universi episcopi responderunt (III, 17) ; 
Hieronymi : Loquebatur ad Dominum (Epist. 130, 4), 
ad Apostolos dictum est (V. Hilar. 40) ; Augustinus 
(passim) : Precari adDominum. Cf. gallic. : il parlait 
au Seigneur, il adressait ses prieres au Seigneur, etc, 
quibus nostrae praepositionis d origo illustratur. 



(1) Goelzer., Latinite de 5 l Jerome, p. 328. 

(2) Goelzer. (op. citato), p. 327. 

(3) Chassang : G r « latine (p. 224). 

dj Sequentia vero vix grammaticorum regulis 
explicari possunt : 

... Ad nomen Dei patris homines Dei appellantur (II, 

99) Dum ad unum penderet pedem (1,43). ... Tene- 

rentur ad poenam (III, 11). Unde gallic. : [seraient tenus 
a... 

Alias ad = gallic. pour, in exprimendo tempore : 

... Ad modicum gloriari (III, 27, 51) = pour un peu de 
temps. 

Denique citandae sunt, codicum manuscriptorum 

fide, quaedarti praepositionis ad ho&\6ryai : 

Ad rege (III, 18) ; ad (*) terra (III, 26) ; ad persecutione 
(III, 65). 

3° PRiEPOSITIONES CUM ABLATIVO ET ACCUSATIVO 

In 

Ita mutatus est apud Afros istius praepositionis 
usus, ut prorsus alio modo quam aureae aut argen- 
teae latinitatis scriptores^ eam Afri adhibuerint. 
Etenim cum rectum particulae in usum intelligere 
etretinere, ut lucidum etbene defmitum, facile esset, 
pessime ea usi sunt, eam cum ablativo pro accusa- 
tivo post verba movendi, rursusque alias cum 
accusativo ubi ablativo opus erat, ponentes ; quod 
omnino praeter consuetudinem fuit. Hoc non satis 
admirari possum, cum non Victori solum, sed ple- 
risque Africae scriptoribus imputandum sit. Hic 
igitur quam plurima potero exempla ordine citabo. 

a) In cum ablativo, post verba movendi : 

. .. In amaritudine absinthii versa est (1, 11). Transma- 
rina in parte projecit (I, 15). Surgens in invidia (I, 37). 

(*) Ad BV; ab Ru. H. Petsch; ad terra B, ad terra V; ab Ru. H. Petsch.; 
ad persecutione B . 

... Jectis in capite (II, 9). ... In persecutione convertit (II, 

17) 7nc/ari7afepristinarestitutam(H,18). ... In insulis 

Sicilia et Sardinia relegavit (II, 23) In gurgite mergi 

(II, 32). ... In his retorquere. Inductis in errore (III, 7). 
... In persecutione venturis (III, 12). ... Secedant inparte 
(111,19). Cf. gallic. : qu'ils se retirent d part. ... In mitiori 
eremo translata (III, 33). ... Demergendum in abysso 
(III, 36). ... In ipsis eremi partibus relegare (III, 43). 
...In latrinis fetidisque locis projecerunt (III, 48). ... Abie- 
runt in captivitate Maurorum (III, 68). 

bj Numquam non apud bonos auctores post verba 

animi agentis motum in aliquid significantia, per- 

sona aut res ad quam verbi actio pertinebat, casu 

accusativo exprimebatur, velut scevire in aliquem, 

in patriam amore inflammari, in honorem alicujus 

dicere, etc. At dissimili ratione Victor scripsit, ut 

facile videre est : 

... In ecclesiis saeviebant (I, 4). ... In persona regis 
dixisset (I, 22), ... In illis exarsit (II, 1). ... Crudelis in 
sacerdote (II, 13). ... Impietatem regis in suis (II, 16). 
... In ostensione cunctorum extentis (111,35). ... Incre- 
dibilia in nostris exercuit (III, 42). ... In gaudio conver- 
sus (III, 44). 

His omnibus praepositionis in casu ablativo in 
locum casus accusativi adhibitae exemplis, utile est 
quaedam ex Afris excerpta addere. Tertullianus : 
Tradidit in manibus (Adv. Gnosticos, 3). ... In insi- 
diis relegamur (Apolog. 12). ... Receptum in ccelis 
(de Virg. velandis, 1). Similia inveniuntur apud 
Apuleium et Cassium Felicem ; quae a Vulgata 
emanasse certum est (1). 

Colligendum est igitur, si altius rem repetamus, 
discrimina illa quibus regebatur praepositionis in 

(1) K. Sittl. (p. 189). 

usus ab Afris rejecta fuisse; quod aliis exemplis pro- 
bare in promptu est. 
In cum accusativo pro ablativo loci : 

... In primordia regni ccepit mitius agere(H, 1). ... Qui 
in Constantinopolim (*) sunt (II, 4). ... Non quia deessent 
in Africam (*) (II, 44). Cf. Tertullianum : Christianos esse 
in causam (Apolog. 40). 

In cum ablativo instrumenti, etc. Expletiva adhi- 

betur haec particula ante ablativum instrumenti, 

vel causce, vel modi : 

... In uno displicens (II, 2), pro uno displicens. ... So- 
lito in ornatu fulgentem (II, 18), pro solito ornatu. ... In 
his sermonibus consolantem (II, 30). ... In differentiae 
qualitate sejuncti (II, 82). ... In his verbis totam... com- 
movisse dicitur civitatem (III, 35). ... Spiritus quem 
beatus Petrus in tanta sublimitate praedicavit (II, 97) = 
sublimitate = sublimiter. 

Frequenter apud Afros, ut in hoc exemplo, pone- 

batur ablativus pro adverbio, jam ab Apuleii tem- 

poribus : 

Apul. (Metam. I, 15) : misericordia; I, 23, II, 17 : vere- 
cundia. Tertull. (Apol. 21) : diligentia; Ad nationes; I, 4: 
temeritate; I, 18 : animo. — Arnobius (I, 40) : injuria; II, 
61 : inutilitate: III, 10: indignitate. — Cyprianus (ed. Hart. 
corp. script. eccl., III, p. 21) : perfidia; p. 255 : ignoran- 
tia; Epist. p. 633: voluntate. Denique hoc mirum in 
Corp. Inscrip. lat., VIII (4333), legitur : per quam nitore 
= per quam nitide. 

Sub 

a) Saepe apud Afros haec particula ablativo ins- 
trumenti jungitur ; cujus rei, cum citanda sint satis 
multa exempla, unum tamen in Victoris libro de- 
prehendo : 

Pulverea tempestas arido sub aere decoquens cuncta 

(*) In Constantinopolim omnes Mss. praeter Ws.; in Africam BV ; in 
Africa, Uu. 

(III, 56). — Cf. Tertull. ... Sub diabolo esurit (de Carne 
Cftmtf, 9); Apolog. y 9 : Sub Catilina tale degustatum est ; 
Apolog. 45 : Sub Deo omnium speculatore ; De Baptismo, 
6 : ln aqua emundati sub angelo; Adv. Valent., 30 : Sub 
potestatibus istius saeculi. - Cf. Arnob. : . . . Sub ostentatione 
ingeniorum atque doctrinae (III, 36)... In opinionem 
scientiae sub inflati pectoris tumore tollamur (II, 7). 

Eodem modo apud Gallos praepositio sous ali- 

quoties usurpata est : 

... Ayant perdu une bataille sous (=par) Varus (Mon- 
taign., I, 23). Hector tomba sous lui, Troie expira sous 
vous (Rac, Androm., I, 2, 6). ... Avoir fait perir tous 
les habitants sous desherses de fer(Volt., Dict. Philos,). 

b) Sub = cum, in ablativo modi : 

... ; Sub persecutione idonea (III, 8). Cf. Cod. Theod., 
XVI, v, 52 : In exsilium sub prosecutione idonea mitte- 
rentur. ... Sub festinatione (III, 39). 

c) Sub cum ablativo in locum accusativi : 

... Sub potestate mea totus mundus redigatur (II, 43). 

d) Sub cum ablativo temporis : 
... Data sub die (II, 39). Cf. III, 14. 

ARTICULUS H. _ De nominibus adjectivis. 

§ I. — DE ADJECTIVIS IN SUBSTANTIVI AUT ADVERBII 

LOCUM POSITIS 

Liberius, ut omnes labentis latinitatis scriptores, 
Victor adjectivis utitur quae ponit : a) in locum subs- 
tantivi ; b) in locum genetivi substantivi ; c) in lo- 
cum adverbii : 

aj Laici (1, 14) ; implacabilis ferus (I, 33) ; gentiles = 
gentes non christianae (I, 36), unde gallic. les Gentils 
(les paiens) ; in angusto = in angustiis, in periculo (I, 
38) ; mirabilia = miracula (I, 38). Cf. Hier., Epist. 108, 
13 : ... Intremuit consternata mirabilibus. — E vicino(loco) 
currentibus(l,38). ... Mihi intercocpyasplaudebam (I, 49). 
... Modico aquae (11,16). ... Illa beatorum turba (II, 18); 

... Verecunda pudoris (II, 24) ; catholici (passim) ; adversa- 
riorum objecta (II, 44) ; venerabiles (II, 45) ; ccelestia (II, 79); 
de terribilibus (II, 86) ; de proprio ablati (III, 8) ; specia- 
lia (III, 8). 

b) Reverentia sacerdotalis (sacerdotum = sacerdotibus 
debita (I, 6) ; senilis maturitas (= senum) (1, 7); ab ube- 
ribus maternis (I, 25); maritali fiducia (I, 31); reyio 
jussu (I, 42) ; sub barbara dominatione (II, 6) ; visita- 
tionis humance consolatio (II, 31) ; cor barbarum (II, 40); 
paternce unitatis adsertio (II, 60) ; navibus dominicis 
(III, 20) ; auctoritate uxoria (III, 50) ; disputatio episco- 
palis (III, 63). 

His addere possum quaedam participia loco subs- 
tantivi posita, et poetico more : 

... Prcerupta terrarum (I, 1) ; ... seclusa quaeque (I, 1); 
... sglvarum secreta (III, 58). 

Quae, omni aetate, apud Romanos vel soluto ser- 
mone scribentes inveniuntur (1). 

c) Insolentiora sunt apud Victorem adjectiva in 
adverbii locum substituta. Aliquoties tamen aureae 
latinitatis scriptores, pro adverbio, vocabulo per- 
sonae proprietates significante utebantur : Crasso et 
Antonio Philippus proximus accedebat (Cic, Brut., 
47, 173). Hoc modo praesertim adhibebantur adjec- 
tiva animi motum indicantia : 

... Senatus frequens convenit (Cic, Epist. 10, 12, 3); 
multus atque ferox instare (Sallust., Jug.M, 1); mortem 
venientem nemo hilaris excipit (Senec, Epist.'3Q, 12) (2). 

At hanc regulam non semper secuti sunt poetae, 
praesertim comici ; quos, potiusquam eos qui solu- 
to sermone scripserunt, Victor aemulatus esse vi- 
detur : 

... Paternas opes abstulit rapax (I, 12). Servi perpetui 



(1) Appel : De genere neutro intereunte in latina lingua (p. 29, sq.). 

(2) V. Berger : Lateinische Shjlistick 9 $. 151. 

remanerent (1, 14). Apud Edessam commanet peregrinus 
(I, 29), Callidus occulte praecipiens (I, 47). Hominibus 
importuna videretur jungi (II, 30). Pergit festinus. Ct. 
Passio, 4 : Crudelissimus imperavit ; 9 : Facilia subpo- 
nerent colla. 

§ 2. — DE COMPARATIONIS GRADIBUS 

Vix tibi effingere potes quantum Victor a recto 
dicendi genere, in exprimendis comparationum gra- 

# 

dibus, recedat ; quorum fere nulla apud eum sunt 

discrimina. Ponitur enim saepe comparativus vel 

superlativus pro positivo. Haec prava scribendi 

consuetudo, quamvis frequentissime apud Afros 

deprehendatur , vulgari Romanorum eloquio est 

imputanda. Obsoleverant apud vulgus imperitum 

comparationis gradus, ita ut comparativi aut super- 

lativi formae saepe pro forma positivi haberentur. 

Unde evenit ut scriptores qui plebeio dicendi mori 

indulgebant, magis et nimis et plns ante compara- 

tivum vel superlativum ponerent (nimis = valde, 

vehementer). Immo ex ipsis comparativis et superla- 

tivis novos comparationis gradus formabant, ut ex- 

tremior, exlremissimiis quae apud Apuleium (Apol. 9) 

leguntur. 

Harum rerum exempla ordine proferam : 

Plaut. (Amph., I, 1, 145) : magis majorem. Terent. 
(Hec. 738) : magis cautius. Apul. (Metam. 9, 36) : magis 
iratiores. Tertull. (deSpect. 13) : magis angustiora. Arnob. 
(I, 29) : quis magis rectius feret invidiam '? IV, 30 : magis 
ignominiosius tractari quam a nobis. Ferrandus (Vit. 
Fulg. 43) : magis districtiores. Corippus (in laud. Just., 
IV, 129) : plus majestate sedentis lucidior. Sulpic. Sev. 
(Chr. II, 46, 5) : plus justo inftatior. Venant. Fortunat. 
(de vita Martini, I, 55) : plus aqua frigidior, etc, etc. 

10 

His adjunge : Apul. (Metam. 2, 7) : perquam sapidissi- 
mum. Arnob. (II, 36) : ... gradibus satis plurimis ab im- 
peratore dijunctum. Ferrand. (Vit. Fulg. 36) : nimis 
gratissimus. 

Exempla e Victoris libro excerpta nunc videa- 

mus : 

a) Comparativus pro positivo : 

Facilius (I, 5) ; dulcius (I, 11) ; scepius (I, 27, 28, 43 ; II, 
39; III, 25) ; crebrius (I, 43); mitius et moderatius (II, 1); 
vehementius (II, 2) ; palis minoribus dentatis jectis in 
capite (II, 9) ; honorabilis senior (= senex) III, 35; acrio- 
ribus (II, 12) ; longius (II, 14) ; pejora (II, 24) ; gravius (II, 
43) ; evidentius (II, 71) ; libentius (III, 38). Cf. pluriores 
(III, 32). 

fc) Comparativus pro superlativo : 

... Sceleratius (I, 4) ; sollicitius (II, 1) ; vehementius (II, 
9) , acriiis (III, 36) ; crudelius (III, 42). 

c/ Adduntur comparativo et superlativo magis et 

ni/nis : 

Magis laudabilior (II, 2) ; majoribus incendiis domos 
orationis magis quam urbes concremarent (1, 4) ; majore 
magis inopia (III, 59); acetum asperum nimisque acerri- 
mum (III, 44). 

Haec exempla quae retuli et quae ad comparatio- 

nis gradus pertinent, non audeo contendere propria 

Africitatis indicia fuisse. Non item est vero de 

sequentibus exemplis quae distincte africani sermo- 

nis characterem denuntiant. Africanum est enim in 

eadem sententia positivum comparativo aut super- 

lativo jungere. Plerique Africae scriptores huic 

consuetudini indulserunt. Citare juvat : 

Arnobium : antiqua et vetustissima (I, 3) ; adversas et 
pessimas (I, 21) ; tristissimis atque lcetis (l, 22) ; plebeia 
atque humiliora (I, 32) ; ditiores et locupletissimos (1, 16) ; 
... quod levissimum multo est (II, 11); uter magis vide- 

retur dignissimus (11, 51). — August. : sahcta atque dutcis- 
sima (de Civ. Dei, XXII, 29, 1). Possid. (Vit. Aug. 11) : 
continentes et doctissimos. Ferrand. (Vit. Fulg. 61) : ina- 
nes et vanissimos. Aur. Vict. (Cces. 41, 4) : vetus veter- 
rimumque. Optat. Milev. : singulare ac verissimum sa- 
cramentum (I, 11) ; sani et verissimi symboli (1, 12). 

Non aliter quam illi scriptores Victor locutus est. 

a) Junguntur positivus et comparativus : 
... Ingentia et majora (II, 7). 

b) Positivus et superlativus : 

... Nobilissimam atque famosam (I, 24); angusta et te- 
terrima (II, 31); peritas et doctissimas (II, 52); strenuum 
atque doctissimum (II, 52) ; multis et creberrimis (II, 76) ; 
necessarium ac justissimum (III, 7). — Cf. Pass. Mart. 4 : 
Longinquis et extremis ; 6 : Nobiles et optimi; delicatce et 
nobilissimce. 

Denique citanda sunt adverbia qaanto, tanto po- 

sitivo conjuncta : 

Quanto eos affligebant, tanto magis multiplicabantur, 
et invalescebant nimis (I, 23)... Quanto sibi videbantur 
superbi, tanto amplius deficiebant (III, 59)... Persecu- 
tionis quanto sublimiter, tanto crudeliter gestae (I, 51). 
Cf. Tacitum : Quanto inopina, tanto majora (Ann. I, 
68). ... Quanto quis audacia promptus, tanto magis fidus 
(Ann., I, 57). 

ARTICULUS III. — De Pronomine 

Apud Victorem adeo prave adhibentur pronomina 
ut in eorum usu affirmari possit eum nihil aliud 
quam plebeium sermonem fuisse secutum. Ardua 
sunt, fateor, discrimina quibus quorumdam prono- 
minum usus, vel ipsis grammaticorum regulis, expli- 
catur. Quse discrimina male a vulgo dijudicata fuisse 
quis mirabitur ? Inde evenerunt plurimi apud dete- 

riores scriptores soloecismi, ut ex exemplis quse se- 
quuntur tibi videre licebit. 
Confunduntur : 

Ejus et suus, se et eum : 

... Universas(ecclesias)... cum suis (=earum)divitiis 
abstulit (I, 15). ... Affectum elevans ab terra, mundum 
cum suis(=ejus)desideriiscontemnebat (III,26)...Licet 
doleat (rex) quod ejus (= suae) voluntati oboedire tarde- 
tis (III, 17)... Superbe et illicite sibi (= ab eo) nomen 

usurpatum nostri detestantes, dixerunt(II,56) Induc- 

tis secum (= cum eis) in errore imperatoribus (III, 7). 
... Martinianus nesciens quid de illo {= de se) decreve- 
rat Deus (1, 31). — Cf. Vulgat., Marc, vn, 26 ; Luc, vn, 
3 ; viii, 41, et passim. 

Ille, hic, iste : 

Pronomen demonstrativum ille ita aliquando adhi- 
betur ut vim nostri articuli le habeat : 

Acceleraverunt illi ab rege destinati (III, 8) = les en- 
voyes. ... Illi expoliati laetati sunt(III, 63). 

... Qui in his regionibus versabantur, quae regiones 
palatio tributa pendebant (I, 22). ... Ab his qui exse- 
quebantur (I, 49). ... Visionem istam (= illam) retulit 
Eugenio (II, 18). 

Ipse = idem : 

Referam factum quod ipso (= eodem) factum est tem- 
pore (I, 19). ... Ipso (= eodem) Geisericus praeceperat 
tempore (1, 43). ... Vidit ipsam Fausti (= eamdem) eccle- 
siam refertam turbis (II, 18). ... Unum ex ipso(= eodem) 
choro doctorum (II, 52). ... In ipsis (in eisdem) eremi 
partibus (III, 43). — Cf. ipsiusdem (*) (III, 41). 

Hanc pronominum ipse et idem confusionem ex 
graeci verbi ajxb^ usu qui in Vulgata saepe est, ubi 
to «uTb in id ipsum vertitur, defluxisse verisimile 



(*) Ipsiusdem omnes Mss. praeterMs; ipsius. Ejusdem Ru. 

videtur. Inde, ecclesiastici scriptores frequenter ipse 
pro idem posuerunt (1) ; inter quos, Afros fere omnes 
numerare possim (2). Attamen cum Hieronymus 
hac scribendi consuetudine saepe usus fuerit, eam 
Afrorum propriam dicere non audeo. 

Quisque positivo adjungitur. Apud optimos aucto- 
res vero nonnisi cum superlativo legitur : optimus 
quisque, doclissimus quisque. Hunc usum jam Taciti 
temporibus obsolevisse certum est, et prorsus apud 
deteriores scriptores fuisse neglectum. DixeratTaci- 
tus (Ann., XII, 43) : invalidus quisque. Quin etiam 
quisque numero singulari ab optimis auctoribus adhi- 
bebatur ; ab illis autem qui sub imperatoribus vigue- 
re, numero plurali libere adhibitum est (3). 

Ad eorum regulam Victor scripsit : 

... Seclusa quceque occultaverant (I, 3). ... Peritos 
quosque (II, 52). 

Quisquam = quisque : 

... Sciscitans qualiter quisquam (= quisque) haberet 
($e haberet) I, 26. Cf. quisque pro quicumque, quisquis 
in vetere Romanorum lingua positum (4). (Plaut. Cap- 
tiv. 461 ; Rud. 12). 

Quis = quisque : 

... Decernens quantum quis (= quisque) pro merito 
acciperet (I, 25). 

Quidam = quilibet : 

... Nec ecclesias aut in urbibus aut in quibusdam par- 
vissimis locis penitus obtinere (III, 8). 



(1) Goelzer., Latinit. de saint Jer6me t p. 406, sq. 

(2) V. K. Sittl., p. 115. 

(3) 0. Riemann : Grammaire de Tite-Live, p. 142. 

(4) 0. Riemann (op. citato), p. 140. 

Qui = quis : 

... Nunc qui erit cognitor, qui examinator (II, 53) ? 

Niillus = nemo : 

... Intrantes nullus poterit repellere (II, 8). ... Nullum 
tamen tunc nec blandimenta vicerunt (II, 29). ... Quo 
in Africae partibus nullus ditior fuit (III, 27). 

Alius = alter : 

Duas egregias (ecclesias occupavit)... aliam ubi ejus 
(Cypriani) sepultum est corpus (I, 16). ... Accedit ad 

maritum alia Eva (I, 49). ... Jactantur confessores 

unus super alium (II, 31). ... Si haec vita sola fuisset, et 
aliam non speraremus aeternam (III, 27). ... Frumentius 
et alius Frumentius ipsiusdem (*) urbis (III, 41). ... Cui 
frater alius (duo erant fratres) metuens ne fidem nega- 
ret clamabat (III, 28). 

Alii = caeteri : 

... Ut vos in aliis ecclesiis, quae in provinciis africanis 
constitutae sunt, liberum arbitrium habeatis (II, 4). ... 
Tres punirentur, aliis viginti librarum auri condemna- 
tione multandis (III, 11). 

Hoc non vitio Victori vertam, quippe cum jam 
multoties apud Tit. Livium, atque non semel apud 
Sallustium inveniam (1), ne Plautum nominem. 

Aliquanli = aliquot : 

... Quod voluntarie aliquanti fecerunt (I, 50). ... Di- 
lationem aliquantorum dierum dedisse cognoscimur 
(III, 5). 

Tanti = tot : 

Concilio tantorum numero sacerdotum (III, 12). ... (Ec- 
clesiam) tantis ordinibus sacerdotum ornatam (III, 67). 

Quanti = quot : 

... Quanti tunc praeclari pontifices... extincti sunt 

(I, 5) ! 

(1) V. exempla apud 0. Riemann (6V. de Tile-Live) y p. 144. 



C) V. pag. 132 in notula. 

Quantis sacerdotibus onera imposuerint, nequeo enar- 
rare (I, 7). ... Quantis potuit vocibus gratias agens 
(III, 24). ... Quantis jam laminis ignitis adusti sunt 
(III, 28). — Cf. Passio, 6 : Quanti nobiles et optimi viri... 
terram cum coelo commutaverunt. Vulgat. (Joann., xxi, 
11) : Et cum tanti essent, non est scissum rete. 

Multa ejusmodi exempla invenies apud Tertul- 

lianum, Apuleium, Hieronymum, Lactantium, Au- 

relium Victorem, Ferrandum, Cassium Felicem (1), 

etc, quibus apparetilla verba aliquanti, tanti, quan- 

ti jampridem non ad rerum magnitudinem sed nu- 

merum exprimendum usurpata fuisse ; quod, cum 

jam apud Plautum (2) et in Vulgata reperiatur, cre- 

dendum est e plebeio sermone emanavisse. 

ARTICULUS IV. — De Verbo 

Nusquam melius quam in verborum syntaxi ap- 
paret quantum grammaticorum regulas Victor reje- 
cerit, rectseque dicendi consuetudini vulgi libidinem 
et imperitiam in linguae latinae usu anteposuerit. 
Nam nihil aliud animadvertere est quam inusitatam 
apud bonos auctores verborum quorumdam syn- 
taxim, confusos inter se verbi modos, confusa tem- 
pora, neglectamque temporum consecutionem, quae 
omnia non labentem sed lapsam latinitatem valde 
attestantur. 

§ 1. — DE INSOLENTIORE QUORUMDAM VERBORUM 

SYNTAXI 

Notandum est imprimis verbum facere cujus syn- 
taxim, sinedubio, Victor a vulgari eloquio mutuatus 



(1) Tioelzer. (latinit. de S x Jer6me f p. 414, sq.) 

(2) K. Sittl., p. 119. 

est, in quo illud verbum admittebat infinitivum cum 

accusativo, cum autem aureae latinitatis tempore, 

praepositioni ul cum subjunctivo jungeretur. Dete- 

rior illa verborum constructio a comicis initium 

sumpsit, qui saepe verbo facere, ut nos verbo faire 

utebantur(l) ; immo, velut nos, xzpiypiw proprio ver- 

bo praeferebant, dicentes ascensionem facere (Plaut., 

Rud. 338), fugam facere (Ter., Eunuch. 50), honestio- 

remfacere (Plaut., Capt. 139) potiusquam ascendere, 

fugere, honestare, quod quidem postea in vitiosam 

consuetudinem conversum est. Ab Aul. Gellii tem- 

poribus (2) ita haec consuetudo invaluit ut nemo fue- 

rit qui verbum facere, aliter quam bonae latinitatis 

auctores, non construeret ; cui vitio Lactantius, ille 

vir ciceroniani sermonis amantissimus , indulsit 

(Inst. div., 11,16, 3). 

Commodiani, Tertulliani, Arnobii et Hieronymi 

exempla vir doctissimus Goelzerius retulit (3). His 

juvat addere quae ipse apud alios scriptores inveni : 

Vulgat. : Praecepit ut accumbere facerent (Marc, vi, 
39). ... Faciam vos fieri piscatores hominum(Matth., iv, 
19). Optat. Milev. : ...Faciam inalbari(V, 4). ... Corippus 
(Joannidos, I, 532) : ... Timidos bellare facit ; 1,577 : Cau- 
tasque facit properare cohortes. ... Victor : ... Factum est 
episcopum ordinari (I, 24) ; ... cunctis populis fecimus 
innotesci (III, 4); ... ut ad conflictum facerent minime 
perveniri (III, 6); ... facerent prcesentari (III, 11) ; ... fa- 
ciebant vagari pendentem (III, 31). 

Caetera adnotatione digna, ordine alphabetico 

recensebo : 



(1) V. Boissier : Jouw. cles Savants, 1884, p. 434. 

(2) Goelzer. (Lat. de S l Jeromc), p. 373. 

(3) Coelzer., ibidem } p. 373. 

Addere (cum infinitivo) : 

Addidit et laboribus eos conterere rusticanis (II, 10) 
= praeterea voluit... etc. ... Addidit itaque bestia illa 
per universas Africanae terrae provincias tortores cru- 
delissimos destinare (III, 21). 

Accenderer (cum infinitivo) : 

Accenditur adhuc crudelius aliquid perpetrare (II, 13). 

Admiltere (cum infinitivo) : 

Admissi sumus intrare (II, 32). Cf. August. : Si admit- 
tatur humana fragilitas talia perscrulari (Serm. 270, 1). 

Cognoscor — $yJao$ s\\li : 

Ecclesia ne unius numnpii habere cognoscitur faculta- 
tem (II, 7). 

Item construuntur demonstror, monstror, probor 
(passim, II, 30, 82 ; III, 12). Horum frequentissi- 
mum est probor (Vid. I, 18, 30, 42; II, 5, 7; III, 
3, 50). 

Condemnare ad : 

Ad fodiendas eum condemnat scrobes (I, 44). Cf. II, 
46), 

Credere (cum infinitivo) = statuere : 

Credidit Vandalus Martinianum Maximamque conju- 
gali consortio sociare (I, 30). 

Cogilare (cum ut et subjunctivo) : 

Cogitat ut nostrae religionis homines neque annonas 
neque stipendia potirentur (II, 10). 

Dicere = jubere : 

Cum dicat apostolus cum nefariis nec cibum habere 
communem (II, 46). 

Disponere = propositum habere : 

Qui jurare disponunt (III, 19). 

Dominari (cum dativo)... 

Maxima universae domui dominabatur (I, 30). 

Habere : a) cum participio passivo : 

Linita habentes vestimenta (II, 33). Unde gallic. (fre- 
quenter) : ayant leurs habits tachis. 

Hanc verborum constructionem saepissime videre 

est apud ecclesiasticos scriptores. 

b) = se habere : 

Sciscitans qualiter quisquam haberet(l, 26) — Habens 
in episcopatu XLIII annos (II, 26). Cf. Vulgat., Joan., 
v, 5 : Triginta annos habens in infirmitate sua. 

Apud auctores probae latinitatis hoc verbum habe- 

re ut neutrale, in locutionibus bene, male habet 

adhibebatur, quoda comicis initium sumpsit(Plaut. 

AuL 2, 8, 2 ; Mil. Glor., 3, 1, 130 ; Ter. Phorm. : 

2, 3, 82), atque in vulgari sermone usurpatum est. 

Attamen aliquando, Tullius ipse habere ut valere 

usus est in epistolis ad familiares : 

« Tullia nostra recte valet : Terentia minus belle ha- 
buit » (Famil. 9, 91). At contra in oratione (Mur. 6, 14) : 
Bene habet : jacta sunt fundamenta. Cf. Horat., Sat. I, 
9, 53. ... Atqui, sic habet 

Nocere (cum accusat.)... 

... Quorum feritas... nullum servorum nocuisse doce- 
tur (II, 37). 

Promittere (cum accusat. gerundivi) : 

Promittens multis eum divitiis cumulandum (I, 47). 

Potiri (cum accusativo) : 

... Neque annonas, neque stipendia potirentur (II, 10). 
— Ita construebatur hoc verbum primis litterarum lati- 
narum temporibus : Pacuv. Att., 30 : potiri sceptrum; 
Plaut. (Amph. 2) : poteremur domum ; Ter. (Adelph. 495) : 
potitur commoda. ... Auct. belli hispaniensis, 13, potirt 
summum imperium. 

Petere (cum infinitivo) : 

Petivit sese deponi (III, 28). 

Sedere (cum accusativo) : 

Ut suum nequaquam sederet thronum (II, 8). 

Staluere (cum accusat. gerundivi) : 
Statuit requirendos haereticos (II, 1). 

§ 2. — DE MODIS 

I. — De indicatiuo et subjunctivo inter se confusis. 

Adeo frequenter in Victoris libro ponuntur, alter 
in alterius locum, indicativus et subjunctivus, ut 
vix aliquis enucleare queat qua ratione hic indica- 
tivum, illic autem subjunctivum Victor adhibuerit. 
Ejus enim aetate, omne fere discrimen inter indica- 
tivum et subjunctivum deletum erat, ut videre est, 
cum apud scriptores ecclesiasticos qui Victorem an- 
tecesserunt, tum apud caeteros, ut Corippum, qui 
secuti sunt ; apud quos, in obliqua oratione, cum 
boni auctores subjunctivum adhibuissent, leges in- 

dicativum ; immo, in eadem enuntiatione, sive con- 
junctiva sive relativa, duo illi modi, ut fert scriptoris 
libido, miscentur. 

Quam rem minime mirari debemus. In multis 
enim locis, adeo levia sunt discrimina quibus indi- 
cativi aut subjunctivi adhibendi necessitas dignosci- 
tur, ut ea tantummodo a bonae latinitatis auctoribus 
perspecta fuerint ; qui cogitata sua ut diligentius 
distinguerent, indicativum aut subjunctivum adhi- 
buere, prout ea quae ipsi aut alii faciebant et sen- 
tiebant, erant exprimenda. Hujus subtilitatis non ita 
curiosi fuerunt plebeii homines ; qui, exempli gra- 
tia, cum probae latinitatis scriptores dicerent nescio 



— 140 — 

quid egeris, dicebant nescio quid vel quod egisti, alte- 
rum verbum alteri non subjicientes ; sicque duas 
illas sententias, nullo adhibito inter eas discrimine, 
1° nescio, 2°quod, quid egisti, copulatas, modo indica- 
tivo, quasi sejunctas enuntiabant. Sic locuti sunt 
primi Romani : Plaut., Amph. prol. 50 : Quam ob 
rem veni proloquar ; Bacch., 1, 1, 45 : Scioquid ago ; 
Ter. Eun. 919 : Vide ut otiosus it; Phorm. 986 : Vide 
quantum valet. Atque exacta Ciceronis et Augusti 
aetate, in dies obsolevit subjunctivi usus, qui saepe 
incertus, ut « linguce luxus » habendus est (1). Haec 
omnia exemplis quam plurimis sunt illustranda : 

a) Indicativus in interrogatione obliqua : 

... Quam numerosi, ab eis cruciati sunt sacerdotes, 
explicare quis poterit (I, 10). ... Nesciens quid de illo 
decreverat deus (I, 31). ... Legaturnobis quo concedente 
istud sibi nomen Cyrila adsumpsit (II, 54). ... Quid hic 
vult beatus Petrus intelligi Spiritum Sanctum utique 
clarum est (II, 86). ... Audiat quomodo David hortatur 
(II, 97). ... Quanti per eam Deo acquisiti sunt, longum 
est enarrare (III, 24). ... Quantis jam laminis ignitis 
adusti sunt... ipsa res docet (III, 28). ... Quantum jdo- 
tuerat infestari, res ipsa demonstrat (111,45). ... Cognosce 
quid Vandali faciunt Ariani (III, 69). ... Vide universos 
sanctos quomodo pergunt (II, 30) (Proleps.) = Gallic. : 
voyez tous ces saints, comme ils marchent. 

b) Indicativus et subjunctivus in eadem enuntia- 

tione : 

... Vide quam plena sit brevitas et quam clare recur- 
rit (II, 78). ... Nesciens quid loqueretur, neque de quibus 



(1) Videea quaedehoc subjunctivi usu doctissimiviridixerunt: « L'ancienne 
langue latine ne se souciait pas de reproduire la dependance logiqtie des 
idees, et employait simplement 1'indicatif. » Antoine (Synt. lat., p. 225). 
Cf. Thurot : Rcv. critique, t II, p. 13 : « Le subjonctif est un luxe de lan- 
gage. » 



- 141 — 

afftrmabat (III, 2). ... Jurate, si Hildirit desideratis esse 
regem, vel si nullus vestrum ...epistulasc/irzgref (III, 19). 
... Quasi valeret conscientiam ligare ... aut non aderat 
qui audit gemitus compeditorum (III, 46). — Cf. Optat. 
Milev. : dicite qualis est ista mens, quam habet formam, 
aut quo in loco, in homine habitet (V, 4). 

c) Indicativus post cum causali : 

... Cum vero ingenitus pater de se ipso fidelium gene- 
ravit 9 apparet una esse gignentis genitique substantia 
(II, 70). ... Poteris et ipse tibi praestare, cum licet (I, 31). 
... Quod sit autem occultorum cognitor, ex hoc mani- 
festum est, cum obscura consilia Judaeorum traducens 
dicebat (II, 84). 

d) Indicativus aut subjunctivus post particulam 
si 9 et nisi : 

Si cum subjunctivo : 

Si velis, poteris (I, 31), pro : Si voles, poteris. 

Si = num, an, cum indicativo : 

i.. Jurate si post obitum domini nostri regis, ejus 
filium desideratis esse regem= num post obitum (III, 19). 
... Videant si est dolor sicut dolor meus = num sit do- 
lor (Ps. xvi, 4. Vict, III, 66). 

Si = num, an, cum subjunctivo : 

... Quo possit agnosci, si integram fidem teneatis 
(II, 39). ... Nisi a sancto Eugenio rationabilis, si cor bar- 
barum molliretur, suggerenda daretur (II, 40). 

Si cum subjunctivo et indicativo insolentius positis 

in eadem propositione : 

... Quibus haec supplicia proficere poterant si catho- 
lici fuissent et fidei suae merito ista perferrent (II, 16). 
... Qui esse poteratis in regis conspectu honorabiles, si 
ejus festinetis facere voluntatem (II, 28). ... Vobiscum et 
nos libebat pergere, si liceret (II, 34). 

Nisi : 

... Voluit demergere, nisi rogaretur (I, 18). ... Potuerat 
rapere, nisi sepeliretur (I, 27). ... Quorum nullum dimit- 

teret, nisi mors voluntatem auferret (II, 12). ... Nullum 
invenit remedium calamitas, m« suggerenda daretar 
(II, 40). 

Subjunctivus post particulam dum = gallic. pen- 
dant que, tant que. 

Hanc particulam, vir doctissimus Goelzerius affir- 

mat, post aureae latinitatis tempora, quarto praeser- 

tum saeculo, vices conjunctionis temporalis cum 

agere coepisse, quae tunc in exprimendo tempore, 

cum subjunctivo minus recte ponebatur (1). Hujus 

tamen constructionis exempla, jam multo ante 

Victoris aetatem inveniuntur : 

Tit. Liv. (I, 40, 7) : ... Dum intentus in eum se rex 
totus averteret, alter elatam securim in caput dejecit. 
Vergil. (Georg. IV, 457) : Illa quidem, dum te fugeret 
per flumina praeceps, Immanem... hydrum puella non 
vidit in herba. (JEn., I, 5). ... Dum conderet urbem. Cic. 
(Ad Attic. V,17, 3) : ... Dum in aestivis nos essemus, illum 
pueris locum esse bellissimum diximus (2). 

Abundant vero istiusmodi exempla, quod laben- 
tis latinitatis signum est, apud Victorem ; quae or- 
dine exponam : 

Imperfectum subjunctivi post dum : 

... Dum quae erant urgentibus pcenis facilius ederen- 
tur (I, 5). ... Quis... possit sine lacrimis recordari, dum 
prceciperet nostrorum corpora... ad sepulturam perduci 
(I, 22). ... Quae dum multitudo captivitatis... attingeret 
littus (I, 25). ... Dum variis insidiis artaretur (I, 28). 
... Dum sanguis efflueret... incolumes reddebantur (I, 
34). — Et multa alia his similia (V. I, 41, 43, 45 ; II, 5, 
9, 18, 19, 30; III, 6, 16, 25, 26, 28, 35, 39, 40, 43, 60). 



(1) Goelzer. : Grammatic. observationes in Sulpic. Severum, p. 56. 

(2) Cf. Tit. Liv. exempla apud Riemann (op. citato), p. 223. 

Plusquamperfectum subjunctivi post dum : 

... Qui (rex) dum ad Maxulitanum littus exisset... 
occurrere visi sunt supplicantes (I, 17). ... Dum obitus 
obuenisset, non licebat alios ordinari (I, 23). ... Dum sa- 
cramenta divina ne traderet dimicasset, foris civitate... 
jussus est pelli (1,40). ... Qui lapides dum cecidissent 
in terram, plus accendebantur (11,20). ... Dum arianum 
episcopum... ad perdendas animas ordinatum vidissent 
(III, 29). — Cf. III, 43, 54. 

Subjunctivus in enuntiatis relativis : 

... In aedificiis ubi ministerium ignis minus valuerit 
(1,8). ... Quas hostilitas barbarici furoris oppugnare 
nequiret (I, 9). ... Qui nulla posset ratione sedari (II, 5). 
... Tantum (pecuniae) reservabat quantum diei suffice- 
ret, non quantum cupiditas expetisset (II, 7). ... Ubi nul- 
lus veniendi haberet accessum (III, 33). Cf. Pass. Mart. 
9 : ... Ubi nulla miseratio adrideret lenitatis. Optat. 
Milev. : (Persecutionis) divagata est tempestas quce alios 
fecerit martyres, latentes dimisit illaesos(II,13). Vulgat., 
Luc, i, 7 : ... Non erat illisfilius, eoquod esset Elisabeth 
sterilis. 

II. — De liberiore infinitivi usu 

Omnes posterioris latinitatis scriptores, liberius 
in dies infinitivo usi sunt, quasi hunc pro substan- 
tivo haberent, atque, rejectis probatissimorum auc- 
torum exemplis, suum infinitivi ponendi morem 
Graecorum linguae accommodare vellent. At potius 
credendum est liberiorem infinitivi usum, apud Ro- 
manos perantiquum, plebeio sermone peculiarem 
fuisse. 

Frequentissimi sunt apud Victorem loci in quibus 
infinitivus a recta scribendi consuetudine recedit. 

a) Infinitivus post nomina substantiva, in locum 

gerundii genetivo adhibiti : 

... Liberum arbitrium kabeant tractare (II, 4). Nobis 
copia dabatur introire (II, 28). ... Nec commorari licentia 
patuisset. 

Hoc quidem non insolitum fuerat apud comicos : 

Plaut., Capt. 170 : Occasio benefacta cumulare; neque 

postea apud poetas : Vergil. (Mn., VI) : Si tantus 

amor casus cognoscere nostros... Si tanta cupido est 

bis Stigios innare lacus. Cf. Sallust. (CatiL 17) : 

... Molliter vivere copia. Sed plerumque ita ponitur 

in Vulgata infinitivus ; atque, cum frequentissime 

apud ecclesiasticos scriptores idem reperiatur, mi- 

nime dubitandum est quin e vulgari eloquio potius- 

quam e poetis in Victoris linguam effluxerit. 

b) Infinitivus in sententia finali pro ut cum sub- 
junctivo : 

... Factum esfepiscopum ordinari (I, 24) = factum est 
ut. ... Accenditur perpetrare (II, 13) = accenditur ut. 
... Nullus jam pergere admissus est (II, 35) = ad pergen- 
dum. ... Urgebatur parturire (II, 43). ... Urgebatur se 
congregare (III, 60). Cf. Tacit. : Quos odium mutare 
sedes perpulit. ... Ostendi sibi Othonem expostulantes(l). 

c) Infinitivus post verba movendi : 

Post haec verba, optimae latinitatis tempore, adhi- 
bebatur supinum, aut subjunctivus cum particula 
nt, aut gerundium cum particula ad. Sordebat vero 
haec verborum constructio plebis hominibus ; qui 
ut Graeci, infinitivo simplicius utebantur. Poetae 
ipsi, et ii quidem Homerum imitati, haud aliter saepe 
loquebantur. Vergil. (Mn., I, 531) : Non nos libycos 

(1) Chassang, Gram. lat., p. 395. 

populare penates venimus. Cf. Horat.: Proteus pecus 
egit altos visere montes (Od. I, 2, 7). Cf. hanc locu- 
tionem multoties in Homeri operibus usurpatam : 
Bfj 5*Uvai ... quam saepe videre est apud comicos : 
(Terent., Hec. 114) : lit videre. Ille infinitivi usus 
multum arrisit ecclesiasticis scriptoribus, atque ita 
ut supervacuum sit illius constructionis exempla re- 
censere ; quae tamen non multa sunt apud Victorem : 
Venturus est judicare (II, 65) ; venturus est arguere 
(II, 90). — Cf. Opt. Milev. : Pati venerat, non defendi 

(in, 7). 

d) Infinitivus post verba sentiendi et declarandi. 

Mos erat, multo ante Victoris tempora, quod et 
quia cum indicativo aut subjunctivo ponendi in lo- 
cum accusativi cum infinitivo. Haec constructio quam 
quidam a Graecis provenisse credunt, jam in honore 
erat, prima latinarum litterarum aetate, at solum in 
plebeio sermone et apud comicos. Plaut. Asin. 52 : 
... Scio jam filius quod amet meus istam meretri- 
cem. — Invenitur quod in quibusdamBelli Hispanien- 
sis locis, atque apud Petronium et Apuleium (1) ; 
qua constructione abusi sunt ecclesiastici scriptores, 
vel illi qui purioris sermonis erant amantissimi. 
Nam Lactantius ipse scripsit : ... Scit quia mortis 
est fabricatrix voluptas (Inst. div., VI, 22, 5). Hoc 
quidem mihi videtur annotandum. Cum enim in- 
finitivi usus liberior et latior in dies esset, accusa- 
tivus cum infinitivo rarior fiebat, et in ejus locum 
substituebantur, sine discrimine, indicativus et sub- 



(1) K. Sittl. (p. 110, sq.). 

11 

junctivus, particulis quod aut quia adjuncti ; quam 
consuetudinem e Vulgata emanasse nemo est qui 
nesciat. 
Hujusce rei exempla haec apud Victorem sunt : 

Attestabatur quod niinquam vidisset episcopum in 
throno sedentem (II, G). ... Cogitantes quod non posset 
jumento portari (II, 27). ... Ne Ariani dicerent quod eos 
nostrorum oppresserit multitudo (II, 53). ... Quod sit 
occultorum cognitor, ex hoc manifestum est (II, 84). 
... Quod ads/fubique, dicit propheta (II, 88). ... Quod bo- 
nus (sit) pater, bonus filius, sic probatur (II, 91). ... Cur 
de eo dubitatur quod Deus sit (II, 95). ... Ne Dei popu- 
lus diceret quod vitio sacerdotum non fuerint Ecclesiae 
restitutce (III, 19). ... Diciturque quodeum habiturus esset 
prae omnibus (III, 27). — Scio quia fideliter nobis adhae- 
sisse jurasti (I, 19). ... Dices ei, quia ego te ad illum 
direxi (II, 47). ... Dixit de filio quia aequalem se faciebat 
Deo (II, 60). ... Potest dicere quia et laborem sensit 
(II, 73). ... Memento quia in nomine Trinitatis baptizati 
sumus (III, 23). ... Videte quia Sion civitas Dei nostri 
facta est vilis(III, 67). ... Scimus quia indignum est vobis 
pro nobis orare (III, 70). 

e) His omnibus utile est addere quasdam senten- 

tias in quibus infinitivus insolenter ponitur : 

... Absit hoc ita credere (II, 69) = ut hocita credamus. 
... Timens Dei hominem contristare (I, 46) =ne contris- 
taret. ... Illa ingentem sibi adesse credens gaudium, 
ubi nullum humanum esse (pro esset) consolantis affec- 
tum, ne fieret supplicavit (III, 33) ; 

Quo nihil vitiosius inveniri potest. 

III. — De Participio 

Creberrima sunt apud Victorem participia, in 
quibus adhibendis maxima licentia est usus, quam 
nescio an ullus labentis latinitatis scriptor aequave- 
rit. — In ejus libro frequentissime legitur partici- 

pium casu nominativo absolute positum ; quod 
lapsae linguse indicium usque ad hunc diem homines 
in re grammatica versatos, credo, latuit. Sequentia 
ordine notavi : 

a) . . . Venerabilitas studii tui historiam texere cupiens (*), 
inquiris(Pro!og.)... Transiens(*) igitur quantitas univer- 
sa... ilico statuit(I, 2). ... Quceopinio divulgata (*)... tan- 
tus numerus destinatur (I, 3). ... Et sic ... furentes, ab 
eorum contagione nullus remansit locus immunis (I, 3). 
... Dividentes (*) Vandali et Mauri ingentes populi quan- 
titatem mariti ab uxoribus separabantur (I, 25). ... Qui 
numerus paulatim deficiens, nunc tres tantum esse vi- 
dentur (I, 29). ... Data (*) ingentia munera Mauris, vix 
clam admissi sumus intrare (11,32). ... Quce agmina ve- 
nientium nequaquam capientes (*), per vertices montium 
turba descendebat (II, 34). ... Cognoscentes (*) simulque 
legentes, contritum est cor nostrum (II, 40). ... Vexillo 
crucis consignans oculos ejus, statim csecus visum re- 
cepit (II, 50). ... Nesciens (*) quid loqueretur, neque de 
quibus afflrmabat, legem adversum nos illi proponere 
non erubuerunt(III, 2). ... Nunc in sublime tollentes (*)... 
super silices platearum ut lapis super lapides corrue- 
bat (III, 25). ... Putrefactus (*) et ebulliens vermibus, non 
corpus sed partes corporis ejus videntur esse sepultae 
(III, 71). 

Profecto hanc loquendi consuetudinem Victor a 
plebeio sermone mutuatus erat qui ipse fortasse 
participio absolute posito utebatur Graecorum imi- 
tatione, apud quos participia neutralis generis atque 
ex verbo substantivo formata ita usurpabantur : "Ebv 
eipVjvyjv aYeiv = cum liceret in pace permanere. 

(*) Cupiens, transiens, omnes Mss. — Ru. H. Petsch. — Quse opinio di- 
vulgata, in omnibus fere codic. — Petsch. H.; qua opinione Ru. — Divi- 
dentibus Vandalis, in codic. non bonae notae. — Ru. — Datu BVs ; dantes W ; 
post data C; dato iwjenti munere Ru. — Capiebant W; Quse cum... 
caperent Ru. — Cognoscentes . . . omn. Mss. et edit. — Consignans omnes 
Mss. Consignat Ru. — Nesciens omnes edit. — Tollentes, putrefactus 
omnes edit. 

6) Participium praesens pro verbo finito ponitur. 

Hoc participii usu nihil usquam, credo, insolen- 

tius videre est et vitiosius : 

... Discedens mulier cum filiis refutata (= discedit 
mulier... etc); confortatur Saturus ad coronam (I, 50). 
... Exsultans multitudo catholica de ordinatione ponti- 
ficis (= exsultavit) (II, 6). ... In populos quoque prae- 
fati imperatores similiter scevientes (III, 9). Non animal, 
non servus... penitus dimittuntur. Addens adhuc ut 
nullus quempiam illorum hospitio reciperet (III, 15). 
... Cui frater alius metuens ne fidem negaret, et de sus- 
pendio clamabat (III, 28). 

c) Participium praesentis pro tempore praeterito. 

Frequentissime, ut infra videbimus, participia 
praesentis ad exprimenda tempora praeterita adhi- 
bentur; cujus rei ratio, quanquam maxima licentia 
Victor utitur, facile enodanda est. Etenim, per se 
ipsum, participium nullam temporis notionem indi- 
cat, nisi in eadem sententia verbo finito adjungatur ; 
quod sequente exemplo comprobatur : Plato scribens 
mortuus est (cum scribebat) ; scribens morietur (cum 
scribet). Itaque, vel apud probae latinitatis auctores, 
aliquando participium praesentis pro tempore prae- 
terito deprehenditur. Lego apud Quint. Curt., VI, 
5, 8 : Diu cunctantes . . . tandem venturos se pollicen- 
tur (= postquam diu cunctati erant) ; VI, 5, 25 : ... 
Praemisit indicantes venisse reginam (= indicaturos, 
qui indicarent). Rursus, participium praeteriti pro 
participio praesentis ponitur : Vergil., JEn., VIII, 636 : 
... Magnis circensibus actis (= cum agebantur) ; 
Liv., 30, 30 : ... Melior est certa pax quam sperata 
victoria (= quae speratur). 

Apud Victorem autem quod olim rarius erat fre- 
quentissimum factum est : 

... Africae miserabilis attigit flnes, transvadans per 
angustias maris (I, 1). ... Invenientes pacatam provin- 
ciam... depopulabantur (I, 3). Recedentes illi coeperunt 
divina mysteria celebrare (I, 18). ... Inveniens Christi 
mancipia conjicit vinculis (I, 33). ... Pervenientes tra- 
duntur regi Maurorum (I, 35). ... Cadente de manibus 
codice mortuus post cecidit ipse (I, 41). ... Introeuntes 
corpus Christi pavimentis sparserunt (I, 42). ... Quae 
tota die jacentia vix vespere sepeliri concessit (II, 15). 
... Supervenientes comites duo cum Dei confessoribus 
agere coeperunt (II, 28). ... Exeuntes itaque die domi- 
nica... crudeliter minabantur (II, 33). ... Audiens epis- 
copus jussit hominem introire (11,49). ... Quod ille 
cognoscens relationem Carthaginem direxit (III, 29). 
...Parantes dorsa sua verberibus, alacres ad exsilium 
pergunt (III, 38). ... Ad eos veniens quondam Nicasius 
in brevi simili morte periit (III, 71). 

d) In hujus articuli flne opportunum duco citare 

sententias quas Petschenigius in Indice cum partici- 

pii absoluti exemplis recensuit, etfortasse nonrecte, 

cum nulla certa ratione explicari queant : 

... iEstimans tali exemplo timorem incutiens (=incu- 
tientem [?]) reliquos (se) elisurum (II, 52). ... Sed neque 
Antonium haec res ab insania potuit revocare sciens 
(= scientem [?]) se magis impio regi posse placere (III, 
54). ... Auctoritate uxoria increpatus (Antonius) lacrimae 
siccaverunt (III, 50) (= increpati Antonii [?] lacrimae). 

§ 3. — DE CONFUSIS VERBI TEMPORIBUS 

Laxam, omni linguae latinae aetate, videre est 
temporum significationem, praesertim in plebeio 
sermone. Istius mutationis exempla praebent Apu- 
leius et omnes Afri ; sed in hac re Victor majore 

quam caeteri licentia usus est (1). In ejus libro con- 
funduntur praesens tempus et praeteritum, praesens 
et futurum, plusquamperfectum et imperfectum sive 
indicativi, sive subjunctivi ; quae ordine digessi : 

a) Praesens tempus adhibetur pro praeterito : 

... Martyria quam plurima esse (fuisse) probantur (I, 
30). 

... Et quia est (erat) scripturarum scientia plena... 
alios ad martyrium confortabat (III, 22). ... Hostiam 
suam in sua domo maluit sepelire, ut quoties super se- 
pulcrum ejus trinitati preces effundit, alienam se a fllio 
nunquam esse confidat (III, 24). ... Si homini gratis fi- 
deliter exhibuit fidem, quantum debet illi... (III, 25). 

b) Praesens pro futuro : 

... Subde mihi orbem terrarum... et facio (faciam) 
quod dicis (II, 43). ... Scribat amicis suis... et ego scribo 
(scribam) coepiscopis meis (II, 44). ... Nisi credideritis, 
non intelligitis (II, 76). 

c) Perfectum pro praesenti : 

... Adhcesisse jurasti (I, 19). ... Uxor indutias visa est 
petisse (I, 49)... Reperti sunt missas egisse (ll 9 39). Fuisse 
pro esse (I, 30, et passim). 

d) Plusquamperfectum pro imperfecto subjunc- 
tivi : 

... Qui cum ignorasset Geisericus Sebastiani victo- 
riam, ilico jussit adferri (I, 20). ... Ut primo armis nu- 
daret, et ita facilius inermes captivasset (I, 39). ... Ut... 
magis eum occideret, ne martyrem gloriosum fecisset 
(I, 47). ... Quod ille plenus Deo magis ut velociter joro- 
venisset, impios provocabat (I, 49). ... Dedit licentiam... 
ut carthaginiensis Ecclesia sibi quem vellet episcopum 
ordinasset (II, 2). ... Ne maritum consiliis acrioribus 
adversus tyrannum armasset, eam intercipi jubet (II, 
12). ... Statuere festinavit ut nostrorum episcoporum 

(1) V. exempla apud K. Sittl., p. 133. 

sibi substantiam vindicasset (II, 23). ... Suggessimus ut 
a suis rex peteretur, ut eum Carthagini essejussisset (11, 
27). ... Congregantur universi... ut Mauri occurrentes 
traditos ad eremum perduxissent (II, 28). ... Hoc agebat 
Eugenius...ut illi venissent qui majorem fiduciam liber- 
tatis haberent (II, 44). ... Illud videtur tenere conceptio 
ut nulla... ecclesia patuisset (III, 8). ... Ut si forte tales 
celare diligerent et minime publicassent (III, 11). ... Ad- 
dens adhuc ut nullus quempiam illorum hospitio reci- 
peret, aut alimoniam prcestitisset (III, 15). ... Notariis 
scribentibus quis quid diceret (graec. : ti? ti Xsfei), vel 
ex qua civitate fuisset (III, 19). ... Ut nulla remansisset 
domus et locus ubi non fuisset ejulatus, ut nulli aetati, 
nullo parceretur sexui (III, 21). ... Praecepit ut linguas 
et manus mdicitus abscidisset(lll, 30). ... Si nunc super- 
essent vel eis fari de talibus rebus licuisset (III, 61). 

Tot sunt ejus rei exempla ut non audeam con- 
tendere me omnia recensuisse. Attamen ea suffi- 
ciunt ut plane compertum habeamus vix ulla discri- 
mina in temporum notione et usu in Victoris libro 
requiri posse. Sunt qui dicant illa discrimina jam, 
in quibusdam locis, Plautum et Terentium rejecisse. 
Ante oculos quidem habeo eorum exempla quae 
cum Victoris exemplis conferre non dubitabo : ... 
Periistis, ni jam hunc e conspectu abducitis (Plaut. 
Capt. 423), ubi perfectum pro praesente aut futuro 
ponitur. Alias fueram = eram : ... Ut fuerat natum 
(Amp. 238) ; non fuerant nuptiae futurae (Ter., Andr. 
158). Alias denique plusquamperfectum imperfecti 
vices agit : ... Ut jacui, exsurgo : arderecensui aedes, 
ita confulserant (Amp . 365) ; ... Amphitryonis te esse 
aiebas Sosiam. — Peccaveram (Amp., 191), quod 
tamen explicari potest ut gallicum : je m f etais trom- 
pi (frequenter dictum pro : je me trompais). 

Cum vcro istam temporum confusionem praesertim 

apud Afros animadvertere sit, exempla ex Afrorum 

scriptis excerpta citabo : 

Apuleius (Apol. 44) : Vellem adesset et... invertisseL 
Arnobius (II, 37) : ... Quod si essent dominicse prolis... 
generatio principalis... unum omnes intellectum habuis- 
sent, aulam semper incolerent regiam. 

Hoc tamen non admodum vitiosum duco, cum ita 

interpretari possim : 

« Ils auraient tous recu (habuissent) la meme intelli- 
gence, ils resideraienttoujours dans la maison du roi. » 
... VI, 23 : Cum Capitolium totiens edax ignis absume- 
ret Jovemque ipsum Capitolinum cum uxore corripuis- 
set. — Corippus : Johan., I (381) : ... Ex ducibus nam- 
que unus eram, cum sceptra tyrannus Geilamir in li- 
bycis tenuisset perfidus oris (458) : ... Arcitenenscrebris 
quis ferret fata sagittis, quosque levis torto fixisset Delia 
telo. Cf. II, 126 ; VI, 770 ; VII, 188. 

Sed haec, licentia quadam poetica et re metrica 

explicantur et excusantur. Ex his igitur exemplis 

quae collegi, concludendum est Victorem saepius et 

pravius quam caeteri plusquamperfectum cum im- 

perfecto confudisse. 

e) Quae cum ita se habeant, quis mirabitur Victo- 

rem temporum consecutionem etiam neglexisse, 

quippe quam praeterea et apud comicos et in vulgari 

eloquio et in Vulgata neglectam deprehendamus ? 

Lego apud Plautum (Rud. 95) : 

In fanum... mulierculas adduxit... ut rem divinam 
faciat. (Captiv. 386) : ... Si quis... faxit qualem haberes 
gratiam? Terent. Adelp. 183 : Illum... in terram sterne- 
rem, ut cerebrodispergatvit&m. Vulgata, Marc, vn, 32 : 
deprecabantur eum ut imponat illi manum ; et alia quae 
Novum Testamentum evolventi statim occurrunt. — Vic- 

tor : poteratis, si festinetis (II, 28). Ne Ariani dicerent 
quod eos nostrorum oppresserit multitudo (II, 53). ... II- 
lud est intuendum, quomodo Deus sacramentum Trini- 
tatis ostenderet (II, 79). ... In sua domo maluit sepelire, 
ut quoties super sepulchrum ejus trinitati preces effun- 
dit, alienam se a filio nunquam esse confidat (III, 24). 

f) In hoc articulo de temporum confusione notan- 

da est quoque conjugatio periphrastica pro futuro 

saepius adhibita. Hanc quidem satis frequenter pro- 

bae latinitatis auctores usurpabant, sed ea lege ut, 

sive necessitatem, sive consilium mox aliquid agendi 

exprimere vellent. Ita Sallustius in primis Jugurthae 

locis, cum jamjam de rebus ab illo rege gestis locu- 

turus esset, haec dixit : Bellum scripturus sum, quod 

populus Romanus cum Jugurtha gessit (Jug . 5) ; dixis- 

set autem scribam si in posterum, parum certo tem- 

pore, bellum illud narrare sibi proposuisset. Hoc 

inter conjugationem periphrasticametfuturum, Vic- 

toris aetate evanuisse documento sunt exempla se- 

quentia : 

... Quod dixi facturus es (I, 46). ... Invitus facturus es 
hoc (I, 49). ... Nobis parciturus est iste (II, 13). ... Qui 
nos baptizaturisunt... Qui nobis poenitentiae munus col- 
laturi sunt et peccatorum vinculis soluturi... Qui nos 
sepulturi sunt (II, 34). ... Venturus esfjudicare (II, 66). 
... Ipse venturus est arguere omnem carnem (II, 90). 
... Semper dicimus et diximus et dicturi sumus (III, 17). 
... Qui redditurus esfpro fide mercedem (III, 25). ... Quod 
frater meus facturus est (III, 28). ... Quid facturus es 
(III, 36). ... perditurus es animam tuam. 

ARTICULUS V. — De Conjunctione 

Antequam haec de Victoris latinitate capita absol- 
vo, pauca dicturus sum de conjunctionibus quae, 
cum in colligandis sententiis magni momenti apud 
bonos auctores fuerint, prave et quasi ex fortuito a 
Victore ponuntur, ut facile videbis. 

a) Conjunctiones copulativae : simul et=et: 

. . . Christi ancilla, corpore simul efcorde decora (1, 30). . . 
moritur ipse simul et filii (I, 35). ... Linita habentes 
vestimenta, facies simul et capita (II, 33). ... Relinquens 
cum gaudio domum, maritum simul et filios (III, 33). 
... Quare ignes, quare ungulae simul et cruces ? (III, 63). 
Cf. sed et— et (I, 23 ; II, 4). Et non — neque, et nullus 
= neque ullus (frequentissime). 

b) Conjunctio causativa nam pro adversativis au- 
tem, vero, ponitur : 

... Quam plurimi ... probantur occisi; nam qui (= 
qui vero) gladiis interempti non sunt postea regio jussu 
necati sunt (I, 42). ... Liberum arbitrium habetis ves- 
tras missas agere. Nam si hoc circa eos (Arianos) non 
fuerit observatum... (clerici) jubentur inter Mauros 
mitti = si vero hoc... etc. (II, 4)... Vidit quidam Fausti 
ecclesiam solito in ornatu fulgentem ... Nam visionem 
istam sancto retulit Eugenio = visionem autem... (II, 
18). Cf 29, 52, 90, 91 ; III, 38, 48. 

Nam et = sed et = et : 

... Antiquam illam libertatem in servitutem redegit; 
nam et senatorum urbis non parvam multitudinem cap- 
tivavit (I, 12). 

Quia = nam : 

Qui hos baptizaturi sunt parvulos...? ... quia vobis 
dictum est : quaecumque solveritis super terram, erunt 
soluta et in coelis (II, 34). ... Jurate si post obitum do- 
mini nostri... Hildirit desideratis esse regem... quia si 

sacramentum hujus rei dederitis, restituet vos ecclesiis 
vestris (III, 19). 

Imprimis notanda est haec loeutio quam e Vulgata 

Victor sumpsit : ut quid = gallic : pourquoi ? 

Ut quid taliter affligimur (III, 16) ? Ut quid = tva ti. 
Cf. ut quid mihi jejunatis (1) ? 

c) Conjunctiones disjunctivae pro copulativis : 

Aut = et : 

Quam nos cum increparemus quod importuna vide- 
retur aut viris pro sexu jungi, aut exercitui Christi so- 
ciari... (II, 30). ... Qui erit cognitor... ut libra justitiae 
aut bene prolata confirmet, aut prave adsumpta refel- 
lat (II, 52) ? 

Vel = et tam frequenter, ut, cum taedeat me 

omnia hujusce rei exempla hic colligere, qusedam 

solum velim annotare : 

... Qui reperti sunt, senes, juvenes, parvuli, servi 
vel domini, LXXX millia numerati (I, 2). ... Triginta et 
duo confecerat libros, exceptis epistulis vel expositione 
totius psalterii... (I, 11). ... (Praecepit) ut episcopos at- 
que laicos nobiles de suis ecclesiis vel sedibus nudos 
penitus aufugarent (1, 14). ... Quare ita abjecteambulas, 
vel qua ratione de tam longo itinere huc pergere de- 
monstraris (II, 30) ? Cf. II, 34, 41, 42, 56, 57, 63, 74 ; III, 
3, 5, 8, 11, 13, 16, 19, 24, 32, 48, 51, 52, 57, 58, 61. 

d) Ut conjunctio flnalis insolenter posita : 

... Quid vobis videtur ut ita pertinaces sitis (II, 28). 
... Constat esse prohibitum ut sacerdotes vestri conven- 
tus minime celebrarent (II, 39). ... Sapienter episcopi 
fecerunt, ut, licet mendicantes, exinde non abirent (III, 
16). ... Jussit rex ut civitates atque ecclesias vestras 
nunquam videatis (III, 20). ... Juraverunt ut rogarent 
tortores (III, 28). 



(1) Vid. Pctsch., indic.\ Goelzcr., Latinit. de 5 l Jerome, p. 431; Hicr., 
Epist. 23, 37. 

ej Conjunctiones ac, et, que ita ponuntur, ut eorum 
usum et sensum vix possis enodare : 

Et illi ut laudarentur in saeculo = illi enim 

(Prolog.). ... Palis minoribus dentatis jectis in capite 
crinibusque in eisdem colligatis ac vehementius strin- 
gentes... pelliculam capitis auferebant (II, 9). ... Ampu- 
tatis igitur in brevi omnibus quos timebat et solidans 
sibi, ut putabat, regnum (II, 17). ... Et quia in provin- 
ciis a Deo nobis concessis scandalum esse nolumus, 
ideoque hoc nos statuisse cognoscite (II, 39). ... Adten- 
dens quoque Eugenius in verecundam credulitatem, et 
quia jam tempus urgebat, pergit (II, 50). 

B. — DE STYLO VICTORIS 



CAPUT PRIMUM 



DE VERBORUM COLLOCATIONE 



Quanquam Victor grammaticorum regulis, ut vi- 
dimus, parum studet, multum, at quidem prave, in 
verbis concinne collocandis elaborat. 

a) Saepius sententias duobus verbis inter se stricte 

conjunctis, substantivo et ejus adjectivo, verbo et 

verbi objecto, concludit (1), quod in exemplis se- 

quentibus videre est : 

Ut famam suce terribilem faceret genti (I, 1). In porta 
incensus est Fornitana (I, 10). Illud eloquentiae quod 
ubertim per omnes campos Ecclesiae decurrebat, ipso 
metu siccatum est flumen (1, 11). Horum quos genuisti 
miserere impia parvulorum (III, 26). Cujus veritatem 
sacramenti (I, 19). Quarum unam illarum (I, 14). Cf. 
Optat. Mil. : Illorum quorum nolo hominum facere 
mentionem (III, 6). 

6) Saepissime nomen substantivum post prono- 

men relativum, iteratur, vulgaris eloquii imitatione. 

Hujus rei exempla alias inveni : 

Mulier...; quce mulier (Petr. 42). ... extra eum agrum, 
qui ager (Corp. inscrip. lat., I, 200). 

(1) Hoc gallice enclavement dicimus. 

Haec iterandi relativi consuetudo dicitur apud 
jurisconsultos frequens fuisse (1). 

Cf. Hygin. (29) : ... Qui cum Amphytrion in regiam 
intrasset (119) : ... Qui, occasione capta, Orestes cum 
Pylade noctu Clytaemnestram ... interficiunt (2). Victor : 
Per angustias maris quod inter Hispaniam Africamque 
cequor... angusto se limite coarctavit (1, 1). Qui... sur- 
gere noluit ccecus (II, 48). Qui quum noster libellus lege- 
retur oblatus (III, 1). Cf. Optat. Mil. : fides... cujus/idei 
(1, 1) ; sacramentum... cujus sacramenti (I, 5). 

c) Eodem modo iterantur apud Victorem alia vo- 
cabula : 

... Cujus si nitatur quisquam quae per illum dominus 
fecerit, paulatim excurrere (I, 24). ... Novimus et alium 
ea tempestate nomine Saturum qui cum lucidum esset 
membrum ecclesise convenitur accusante Marivado... ut 
fieret Saturus arianus (I, 48). ... Si diligeres maritum 
nunquam ad secundam mortem attraheres proprium 
uirum (I, 50). ... Ut nostrce religionis episcopi qui in Cons- 
tantinopolim sunt... ex ejus praecepto episcopi nostri 
liberum arbitrium habeant (11,4). ... Vitantes igitur 
nostri tumultus ne fprte postmodum Ariani dicerent 
quod eos nostrorum oppresserit multitudo, deligunt de 
se nostri... decem (II, 53). ... Libellum de fide conscrip- 
serant, satis decenter sufficienterque conscriptum (II, 
55). ... Se ipse voluntarie separare voluit (III, 37). ... Qua- 
libus cruciatibus evisceratce vel eviscerati sint (III, 24). 
... Deficiebant fame torquente defecti (III, 59). 

Pronomine relativo sententiae colligantur, saepius 
quam ut omnia hujusce rei exempla citare possim ; 
et id quidem eo magis admirandum duco, quo 
magis in dies invaluerat consuetudo dissolute scri- 
bendi, ut fit in romanicis linguis, ubi sententiae 



(1) Salom. Reinach. G re lat., p. 347. 

(2) Petschenig : Handschriftliche Ueberlieferung y p. 53. 

plerumque non verbis, sed sensu continuantur. 
Quae sequuntur ex eodem loco sumpsi : 

Ex quibus unam nostram Dyonisiam nominabo (III, 
22). Qucequumpeteret diceretquede domino suosecura 
(Ibidem). Quce inter ictus virgarum... libera voce dice- 
bat (Ibidem). Cui inter crudelia verbera constituto (Ibi- 
dem). Cf I, 17, 18, 19, 20, 21, 27, 46, 47, 48, 49 ; II, 1, 2, 
9, 11, 25, 27, 30, 32 ; III, 1, 2, 6, 7, 16, 19, 26, 27, 29, 35. 

d) In collocandis verbis, poetas Victor saepe aemu- 
latus est. Inde evenit ut multae in ejus libro sententiae 
truncatis versibus similes sint : 

... Africam confuderat omnem (III, 56). 
Humida tunc in valle locatus (III, 56). 
Ipsa suis genua complectitur ulnis (I, 49). 
.. Cceperat proferre colorem (III, 56). 
... Scindens vertit aratrum (III, 57). 
(Cultura) reddebatur debita terris (III, 57). 
. . Sglvarum secreta petebant (III, 58). 
. . Fame debellante cadebant (III, 58). 
. . Omni ex parte necabant (III, 58). 

e) Frequentissima est apud Victorem constructio 
quae dicitur ad sensum : 

Haec, inter multa, exempla referenda duxi : 

Turbam clericorum navibus fractis impositam nudos 
atque expoliatos expelli prsecepit (1, 15). Quorum ingens 
numerus, vigore invicti, militiam temporalem abjecit 
(II, 23). Turba fidelium incestimabilis descendebat cercos 
manibus gestantes (II, 34). Publico crimini hujusmodi 
personce se cognoscerent esse subjectos (III, 9). Universus 
clerus ecclesiae Carthaginis caede inediaque maceratus 
procul exsilio crudeli traduntur (III, 34). Illa beatorum 
turba minata est foras, ob hoc jugiter lamentantum, 
quod eam in claritate pristina nequaquam viderit ite- 
rum restitutam (II, 18). Ut nullus quempiam illorum 
hospitio reciperet, aut alimoniam prcestitissent (III, 15). 
Ut cum nostrae religionis illorum mensam nullus com- 
munem haberet, neque cum catholicis omnino vesceren- 

tur (II, 46). Non pomorum virgulta gemmas produxerant 
florum, postea fructus editurce (III, 55). Puerorum vel 
etiam puellarum agmina simul et funera passim diffun- 
debantur, circumeuntes oppida (III, 57). Dum nterque 
sepulturam suam in vultu portarent (III, 60). 

/) Sunt quaedam sententiae prave constructae quae 

ut anacoluthi exempla, in Petschenigii indice ha- 

bentur : 

... Aliosque videas nimio suspendio palis evulsis ca- 
put, quod eminere solebat, in medio scapularum fuisse 
demersum (III, 31). ... Nam cum diversis eum persecu- 
tionibus affligeret, nec posset facere Arianum (promi- 
serat enim suis) at ubi in sua promissione minor inven- 
tus est ; cogitat aliud (III, 45). 

g) Non minus frequens est asyndeton : 

... Et iternm conspergatur, mittatur in furnum (I, 21). 
... Surge, vade ad servum meum Eugenium (II, 17). ... 
Orat veniens cum ingentibus lacrimis, suggerit cuidam 
diacono (II, 48). ... Ut nullum ad eum introire permit- 
teret, insuper extinguere cogitaret (III, 43). ... Pergit 
tunc ad Carthaginem, adire censuit nefarium regem 
(III, 53). 



Ifc 

CAPUT II 



DE SERMONIS ABUNDANTIA 



Magnopere Victor studet vocabulorum redundan- 
tiae quibus utitur saepe ut sonantem illum oratorum 
numerum assequatur : 

§ I. — DE SYNONYMIS 

Imprimis sunt recensenda synonyma quae omnium 
maxime Afri cumulasse videntur . Haec Arnobius cum 
libidine coacervavit nulla conjunctione juncta : 

... Infinitus, ingenitus, immortalis, perpetuus (I, 30). 
... Nesciente, ignaro, atque inscio (II, 54). ... Senes, ca- 
nos, decrepitos (II, 13). ... Talis atque hujusmodi (II, 
45). ... Amplexari, amare, suspicere (I, 25). 

Fateor Victorem minus istiusmodi synonymorum 

coacervationi indulsisse, ut sequentibus exemplis 

comprobatur : 

Magnum et spatiosum (I, 1); ... exiguus et infirmus 
(I, 1); ... venerabilis et reverendus (II, 6); ... celebris 
atque manifesta (II, 8); ... prudens et sapiens (II, 12) ; 
... nudum atque destitutum (II, 14); ... annosum atque 
veteranum (II, 15); ... otiosus atque securus (II, 17); 
... per dura atque aspera lapidum loca (II, 36); ... recu- 
santibus et nolentibus (III, 44); ... urens et igneus flatus 
(III, 56). 

Hunc synonj r morum usum apud rhetores in ho- 

nore fuisse certum est. Non enim dissimili modo 

locutus est Tacitus qui synonymis est abusus, prae- 

sertim cum, recenter e rhetorum scholis egressus, 

12 

adhuc juvenis, Agricolce vitam et Dialogum de Ora- 
toribus conscripsit ; ex quibus libris haec juvat excer- 
pere : 

Agric. 4: ... Incensum et flagrantem animum; ... Su- 
blime et erectum ingenium ; ... Pulchritudinem ac spe- 
ciem excelsce magnceque gloriae. 46 : ... Velut inglorios 
et ignobiles ; ... Posteritati narratus et traditus. Dialog. 
1 : Memoria ac recordatione ; 6 : Veteres et senes ; Vetera 
et antiqua, etc. 

§ II. — DE VERBIS PLEONASTICE POSITIS 

His addi possunt verba pleonastice posita velut 
coepisse, dignari, malle, velle, videri : 

Coeperunt celebrare = celebraverunt (I, 18). ... Ccepit 
mitius et moderatius agere = egit, etc. (II, 1). ... Ante 
incipient verba deficere (I, 24). ... Incipient eum marty- 
rem praedicare (I, 44). ... Pejora incipient pati (II, 24). 
...Neapolim perducere dignatus est (= perduxit) (I, 15). 
... Quamdiu mallent ad conflictum propositum perve- 
nire(III, 7). ... Voluit liberare ^=liberavit(1, 17). ... Quare 
contra prseceptum evangelii jurare voluistis (111,20) — Se 
ipse voluntarie separare voluit (III, 37). ... In ipsis eremi 
partibus voluit sanctum Eugenium relegare (III, 43). 
... Quare dolis et calumniis egerunt... et totum subver- 
tere voluerunt (III, 63) '? Occurrere visi sunt = occurre- 

runt (I, 17). ... Tres tantum esse videntur (1, 29) Indu- 

tias visa est petisse (I, 49). ...Ita sancto viro Eugenio 
mandasse videtur (II, 43). ...Primo die, ab episcopis 
nostris videtur esse propositum (III, 5). ... Hoc videntur 
adsumpsisse temeritate (III, 6). ... (Obstinatio) quam 
pravis videntur adsumpsisse consiliis (III, 7). ... Con- 
ductores possessionum tali pcena videbantur affligere, 
ut si forte tales celare diligerent (III, 11). Cf. Posse. V. 
II, 23, 39 ; III, 45, 51, 60. 

Hic verbum d/Z/gerai/pleonastice quoque ponitur ; 

nam celare diligerent = celarent. Idem dicendum 

est de verbis probor, monstror, demonstror quorum 

usum jam supra annotavi (1) ; quibus omnibus exem- 
plis abunde liquet Victorem verborum ambitum pa- 

rum solerti modo affectavisse. 

§ III. — DE ADJECTIVIS POETICO MORE USURPATIS 

At magis etiam miraberis, in prosa illa et vulgari 

Victoris oratione, plurima nomina adjectiva poe- 

tico more usurpata : 

Arbustis fructiferis (2) (I, 3). Rabido respondisse ore 
probatur (I, 18). ... Sub ardentis solis incendio (II, 10). 
... Tempestatis sonivago (3) flatu (II, 19). ... Veloci agili- 
tate (II, 48). ...Nudo sub aere (III, 16). ... Per vacuum 
aerem (111,31). ... Cursum palmiferum consvLmm&wit (III, 

24) Minacibus separans gladiis (III, 39). Fallacis aquce 

gladio(IH,47). 

Hoc fuit vitium scriptoribus labentis latinitatis 

commune qui sine discrimine et incallide poetas et 

oratores imitabantur, atque in iisdem operum suo- 

rum locis aeque poetica et rhetorica verba congere- 

bant. Nam mos erat in scholis, quae maxime enite- 

bant in poetarum operibus soluto sermone expri- 

mendi ; sic, discipuli iratam Junonem quod non 

posset iEnean ab Italia arcere, grandi oratione 

conabantur depingere. Haec in Africae scholis age- 

bantur (4). Sed, quinti saeculi fme, adeo rude et 

imperitum erat scriptorumjudiciumut, cumpoetis, 

Vergilio praesertim, legendis, mentis aciem exacuere 

debuissent, nihil proficerent, inconcinna autem imi- 

tatione scripta sua deformarent. 

(1) Vid. p. 137. 

(2) Apud classicos scriptores frugifer ; apud Lucrctium frugiferens : 
... terras frugiferentes (I, 3). Fructifer apud Plinium et Columelam. 

(3) Non inveni hoc vocabulum in lexicis (Quicherat ; Freund. etc.) 

(4) Sancti Aug. Confess., I, 14, 16, 18. 

S IV. — DE ELOCUTIONIS FIGURIS 

Quantum, Victoris aetate , illud scriptorum judi- 
cium fuerit depravatum attestantur quoque creber- 
rimae apudeos elocutionis figurae. Attamen, Victori 
ignoscas velim qui, quanquam verba proprie dicta 
nimis rejecit, aliquoties elocutionis figuris non sine 
gratia et styli vigore usus est. Quatenus, in his adhi- 
bendis, Victor a recta scribendi consuetudine reces- 
serit, exemplis sequentibus dijudicabitur, in quibus 
prceminent y.z-x<?zpxi quae dicuntur : 

At ubi ventum est ut cubiculi adirentur secreta silen- 
tia (I, 31). Cf. Lucret., IV, 461 : Severa silentia noctis. — 
Ovid. Metam. (VII, 184) : ... Per muta silentia noctis ; 
idem (1,232) : ... Fugit, nactusque silentia ruris... 

Isto modo fidei infringere non valuit murum (Vict. II, 
10). Cf. Cic, in PisonemA : Lex iElia... propugnacula 
murique tranquillitatis. Ovid. Met., XIII, 280: Graium 
murus Achilles = gall. : le rempart des Grecs. 

... Ut ager jam cultus et egraminatus, vomere prcedi- 
cationis evangelicum susciperet semen et imbre sacri 
baptismatis rigaretur (I, 36) = ut Mauri, prsedicationis 
munere, ad Christi religionem attraherentur. 

. . . Quibus prosequar fluminibus lacrimarum (II, 26)?. . . 
Imbribus lacrimarum (III, 43). Cf. Vergil. JEn., I, 465 : 
Multa gemens largoque humectat flumine vultum. Ovid. 
Trist., I, 3, 18 : Imbre per indignas usque cadente genas. 

... Dominus passerem suum de manibus accipitrum 
voluit liberare (I, 27), id est : Deogratias episcopum 
iratis Arianis subtraxit. 

... Per gladios acutos petrarum caput conterebatur 
(II, 36) r- per petras ut gladii acutas. 

... Sed cum ignis persecutionis accenderetur... (II, 47) 
= gallic. ardeur, haine, colere. Cf. Vergil., Mn. y II, 
575 : Exarsere ignes animo : subit ira cadentem Ulcisci 
patriam. — Liv., X, 24, 13 : Ne parvus hic ignis (Han- 
nibal) incendium ingens exsuscitet. 

... Jactantur Christi confessores, unus super alium,... 
ut grana pretiosissima frumentorum (II, 32). 

... Qui membra aliqua absciderat, totum laniando 
perderet corpus (Ecclesiam). Cf. Optat. Milev. : membra 
laniastis Ecclesiae (VI, 2). 

Quod vocabulum hoc sensu adhibitum a bonis 

auctoribus, in Francogallorum lingua frequens est : 

les membres de TAcademie, du Parlement (V. Littre : 

Dict. de la lang. francaise). 

... Cum ingenti gemitu, pulsans singultibus coelum (II, 
50). Cf. Verg., JEn., III, 619 : Vasto qui vertice nubila 
pulsat. Claudian. de Bello gethico 625 : ... Ululatus pul- 
sat aures. Petron. Sat. 679 : Pulsare urbes rumoribus. 

— Verberans eum nutibus oculorum (111,23). — Cf. Liv. 
34, 62 : Scipio... finire nutu disceptationem potuisset 
(nutu = d'un signe). — Ovid. Trist. 2, 453 : Digitisque 
saepe est nutuque locutus. — Notandum est imprimis hoc 
gallicum : jeter un coup d y ceil, frapper d'un coup d'ceil. 

— ... Confortavit germanum ad prcelium passionis (III, 
28), quod gallice dicas : il encouragea son frere a suppor- 
ter les assauts de la douleur. — ... Lucernam evangelici 
luminis (III, 40), quod quidem melius gallice dicitur : la 
lumieredeTevangile. ... Dum uterque sepulturam suam 
in vultu portarent (III, 60) = mortem, mortis signum. 
— ... Spiritus tempestatis et procella sui furoris (III, 63) . — 
Cf. Cic, Mil.2 : Vita quieta, remota aprocellisinvidiarum. 

— Expirantium funera (III, 58)= des cadavres vivants. 

— Cf. Horat., Od., I, 28, 19 : Mixta senum ac juvenum 
densentur funera (cadavres). Vergil., J£n., IX, 491 : Cum 
semel infernas intrarunt funera leges (quand les morts 
sont sous Tempire desloisinfernales). Propert., I, 17,8: 
Haeccine parva meum funus arena teget! (funus = cor- 
pus). — ... Videte Africam totam dudum tantarum ec- 
clesiarum cuneis fultam (III, 70). — Cf. Tertull., Adv. 
Marcionem, I, 21 : Hoc cuneo veritatis omnis extruditur 
haeresis. 

ln hoc loco citandi mihi videntur verborum lusus 

quorum exempla apud Africae scriptores haud rara 

sunt : 

Victor : Quia non Indigens, sed Saturus vocabatur 
(I, 48). Cf. August. : Perpetua et Felicitas, coronis marty- 
rii decoratae, perpetua felicitate floruerunt (1). 

Verba contraria contrariis opponuntur quod oxy- 

moron appellatur : 

Hujus vitae amara dulcedo (1, 50). Animata cadavera 
(III, 60). Cf. Optat. Mil. : tacitus loquitur (V, 3). Stulta 
sapientia (VI, 1). Cf. August. : Herodis crudelem timo- 
rem. O scevitia misericors ! Quaedam indocta doctrina (2), 
etc. 

Haec erat jamdiu rhetorum consuetudo inusitata 

verborum junctura mentem percellere. Cicero ipse 

dixerat : Cum iacent, clamanl (CatiL, I, VIII, 21). 



(1) V. R6gnier (opere citalo), p. 118, sq. 
(«) V. RSgnier, p. 120, sq. 

CAPUT III 

DE QUIBUSDAM VENUSTIORIBUS LOCIS 

Exemplis quae huc usque retuli, liquet Victo- 
rem styli ornamenta quae apud poetas et oratores 
inveniuntur, non ignorasse, iis autem male usum 
fuisse. Attamen, nemo infitiabitur Victorem, in 
quibusdam Historiae suae locis, se scriptorem com- 
movendis sensibus idoneum praebuisse. Nihil enim 
earum rerum quae misericordiam movere possent, 
Victor omisit. Ut pauca in ejus libro exempla sumam, 
cum Vandalos, senes et pueros interficientes in 
scenam inducit, vividam senum quorum caput 
canis capillis, ut « lana candida » obumbratur, in- 
fantumque imaginem e matrum gremio raptorum, 
ante oculos profert. Movetur enim Victoris animus 
tot inauditorum facinorum spectaculo aut memoria ; 
ac saepe christianorum calamitatibus illacrimatur : 
« Quis sustineat atque possit sine lacrimis recordari, 
« dum praeciperet nostrorum corpora defunctorum 
« sine solemnitate hymnorum cum silentio ad sepul- 
cc turam perduci (1) ? » 

Nemo non depictam a Victore deplorabit capti- 
vorum calamitatem qui Africae navem appulerunt ; 
quorum inopia et aerumnae ita exprimuntur ut 

(1) Vict. Vit., I, 16. 

nullum spectaculum reperire possis quo major mi- 
sericordia moveatur. 

Abundant quoque narrationes cum venustate 
scriptae. Legas velim illam qua in scenam inducun- 
tur Maxima et Martinianus quos matrimonio jungere 
Gensericus statuerat. 

« Martinianus adulescentulorum saecularium mo- 
« re conjugium affectabat ; Maxima jam Deo sacrata 
<c humanas nuptias refutabat. At ubi ventum est ut 
« cubiculi adirentur secreta silentia, et Martinianus, 
« nesciens quid de illo decreverat Deus, maritali 
« fiducia quasi cum conjuge cuperet cubitare, viva 
cc ei voce memorata famula Christi respondit : 
« Christo ego, Martiniane frater, membra mei cor- 
« poris dedicavi, nec possum humanum sortire 
(t conjugium, lxabens jam coelestem et verum spon- 
« sum (1). » 

Sed si illa « dulcia vitia » quibus optime quae fue- 
rit, in scholis, Victoris temporibus, ars scribendi, 
declaratur, cognoscere velis, lege famis descriptio- 
nem quae est in libri fine. In hoc loco multa sunt 
quae Victor a rhetoribus et imprimis a poetis mu- 
tuatus est ; in quo eum credo multum elaboravisse, 
ut in illo materiarum genere, quo tirones apud rhe- 
tores sese exercere, et claros scriptores et poetas 
imitari solebant. Omnia poetico more Victor descri- 
bit, vitim foliorum ornamentis, arboresque floribus 
denudatas fluminaque jam non per campos decur- 
rentia, cunctaque ventorum igne arentia. Jam nullus 

(1) Vict. Vit., I, 31-33. 

est in campis arator, diffugiunt undique senes pue- 
rique puellaeque, vitam bestiarum modo, sustentan- 
tes. Pereunt fame homines, et alii super alios cor- 
ruunt. Sic fere Lucretius (VI, 1250, sq.) Athenien- 
sium cadavera, confusa strage in domorum limini- 
bus prostrata, depinxerat, imitatus ipse Thucydidem 
qui haec dixerat : vsxpol sTt'aXXr 4 Xouc inco Gvt^xcvts^ £xsivto. 
Cum quibus Thucydidis et Lucretii locis haec Victo- 
ris conferre non dubito : « Nonnulli, cum domo 
« niterentur egredi, in ipso limine corruentes, cater- 
« vatim, fame debellante, cadebant; stratae vero vel 
« semitae cadaveribus repletae exhalantium fetore 
« mortuorum gradientes vivos omni ex parte neca- 
« bant. Nec deerant quotidie expirantium funera, 
(( et non fuerat virtus, quae miserationis impenderet 
« sepulturam ; neque enim sufficiebant ad sepelien- 
(( dum vivi, fame dominante et ipsi post paululum 
« morituri. Montes et colles, plateae civitatum, viae 
« vel semitae unum omnibus fecerant ubique sepul- 
(( chrum (1). » 

Non minorem movent misericordiam enarratae 
illorum qui supererant calamitates. Isti enim, salu- 
tem desperantes, miserrimam vitam perpetua ser- 
vitute emere conabantur, atque Carthaginem, velut 
« animata cadavera » concurrebant. Qui repulsi,sine 
ulla patriae repetendae facultate, ubique jacebant, 
<c sepulturam suam, ut ait Victor, in vultu portan- 
tes ». 

Tantis calamitatibus Victor memoriam illorum 

(1) Vict. Vit., III, 58. 



— 170 — 

temporum quibus erant in Africa civitates civium 
numero et divitiis insignes, opponit ; quam rerum 
mutationem graviter et expresse depingit : « In tan- 
« tum sibi devastans vindicavit fames dominium, ut 
« loca nonnulla et admodum populosa habitatoribus; 
« extinctis alto nunc silentio, parietibus solis extan- 
« tibus, conquiescant (1). » 

Haec omnia vi sententiarum nos movent, quam- 
vis mendoso sermone sint dicta. Quantum animum 
afficerent, si Sallustiana aut Liviana lingua enarra- 
rentur ! 



(1) Vict. Vit., III, 60. — Alia sunt loca notanda : Vide : II (28-35) ubi 
de episcopis et presbyteris per invia incedentibus Victor loquitur ; III, 26 ; 
III, 49-52 ; III, 53-55 (flabetdeum oratio ad Hunericum) ; III, 64-71. 

CAPUT IV 



TOTIUS THESIS SUMMA 



Huic commentationi, quanquam minus perfectae, 
flnem impositurus, praecipua eorum quae dixi, bre- 
viter repetere et in summam contrahere volo, ut 
plane, quid de Victore sentiam, appareat. 

Movemur et interdum delectamur iis quae Victor 
narrat ; quibus fideliter renovatur in nobis noti- 
tia et sensus aetatis illius qua Barbari, hominum 
generi infensi, spreto omni divino atque humano 
jure, terrarum orbem, prout libido suadebat, ferro 
igneque subvertebant ; atque tantas calamitates, 
lecto Victoris libro, non solum meditamur, sed, 
quasi testes, contemplamur. Hoc fit ut, rebus ipsis 
attracti, quid historicis Victoris artibus desit, inter- 
dum nos fugiat ; et multa tamen in ejus Historia 
desunt, inter quae bene composita narratio, ordo- 
que rerum, servataque temporum series praecipue 
desiderantur. Possumus quoque Victori objicere 
quod proprium animi affectum non satis dissimula- 
vit, iraeque et odio, Vandalorum facinoribus jure 
concitato, aperte indulsit. Attamen, ei non succen- 
sere debemus quod Vandalorum crudelitatem atro- 
cius adumbravit. Tot enim Africae clades, tot christia- 
norum dolores Victor vidit et flevit, ut, in iis 
enarrandis, memoria excruciatus animus, odium 

non effundere nequiverit. In medio rerum specta- 
culo, ut in pugna miles, positus, eas haud facile 
poterat aliis quam quos mens excitata suadebat 
coloribus, depingere. 

Venia igitur donandum duco Victorem, et ideo 
praesertim quod ex iis quae tam atrociter enarravit, 
non minus quam ex aliorum scriptorum operibus 
qui Galliarum et Hispaniarum vastationem retule- 
runt, veritas sincera emergit; atque, narrante Vic- 
tore, revera compertum habemus Afros summa vi 
et assidue Vandalis obnixos, omnia quae possunt 
excogitari mala tolerare debuisse. 

Nec dicat aliquis Victorem quidquam falso dixisse 
aut dicendo amplificavisse. Nam quaedam admira- 
tione digna Victor tacuit quorum nos certiores fecit 
Gregorius Turonensis qui ex divulgatis per Africam 
Martyrum passionibus luculenta documenta excerp- 
serat (1) ; in quibus viri nominanturquorum nomen 
apud Victorem frustra requiras. Quinimo non om- 
nia egregia Eugenii Carthaginiensis facinora Victor 
retulit (2), quanquam eum summopere admiraba- 
tur; quae profecto non neglexisset, si quidquam 
effingere aut in majus extollere voluisset. 

Nunc locus est videndi qualem inter Africae scrip- 
tores locum Victor obtineat. Profecto eum non 
dubitabo in numero eorum reponere apud quos, 



(1) Greg. Tur. Hist. Franc. II, cap. 3. Patrol. lat., LVIII, col. 770 : 

(2) Ut id obiter dicam, nihil dixit de direpla a Vandalis basilica, in qua 
S li Cypriani reliquiee miro honore colebantur (Procopius {opere citato II), 

in Africa, latini eloquii laudes maxime evanuerunt, 
Etenim, cum, eodem fere tempore, apud Gallos, 
in Sidonii Apollinaris et Salviani operibus, quidam 
loci adhuc niterent, Afrorum sermo corruptus et 
lapsus, nihil jam probae latinitatis retinebat. Quan- 
tum Victor differat ab Arnobio, a Lactantio, ab 
Optato Milevitano et ab Augustino facile et statim 
compertum est. Arnobii stylo inest ingens et conti- 
nuus vigor ; atque, etsi saepe maluerit nove quam 
proprie dicere, ut stylum adversus paganos magis 
exacueret, sunt in ejus libro loci quos discipulis 
oratorias laudes appetentibus proponere non dubi- 
taverim. Quid dicam de Lactantio cujus stylus 
nitorem et flumen orationis ciceronianae refert ? 
Arnobio similis videtur mihi Optatus; qui Dona- 
tistas, ut ille paganos, sententiis creberrimis lacessit, 
stylo non semper satis expolito, sed tamen nobili 
et vehemente usus. Inter eos eminuit Augustinus 
qui flexibilem admodum orationem hominibus ad 
quos aut loquebatur aut scribebat accommodavit. 
In contionibus ante populum habitis populari qua- 
dam facilitate et licentia usus est. At rursus, cum 
arduis theologiae et philosophiae quaestionibus men- 
tem intendit, ciceronianum vel platonicum nescio 
quod ejusoratio habuit ; in epistolis vero, sententia- 
rum gravitatem verbis cum quodam mentis acu- 
mine dictis temperavit. Denique affirmari potest 
scriptores illos quamvis maculis non fuerint exper- 
tes, scribendi arte non aspernandos exstitisse, ita 
ut omnes viri theologiae et philosophiae et litterarum 

studiosi, eos non sine delectatione et fructu lecturi 
sint. 

Quis vero eadem dicere audeat de Victore, quam- 
vis, ut vidimus, non omni laude careat? Ejus librum, 
si historiae regulis attendas, mediocrem, gramma- 
tici praesertim considerare possunt ut elocutionis 
monumentum quae, inpuri sermonis vicem, in scrip- 
iH^sese insinuaverat. Illius elocutionis characterem 
satis, credo, in hac commentatione, illustravi, mu- 
tatas in declinatione et in conjugatione vocabulorum 
formas, mutatos etiam sensus substantivorum et 
adjectivorum et verborum, et pravum omnium 
orationis partium usum enumerans ; cujus dissolu- 
tionis exempla nescio an plura apud alium scripto- 
rem quam apud Victorem inveniantur. Quae quidem 
idcirco mihi videntur consideratione digna, quia 
idem ille scriptor plebeius, styli laudem affectavit, 
et multa rhetoricae artis usurpavit instrumenta. Quis 
dicat qua ratione fieri potuerit ut, in Victoris libro, 
neglecta et abjectaplebeii sermonis verba rhetorico 
vel poetico more concinnarentur, et in iisdem locis 
vulgi licentia et rhetorum disciplina appareret ? 

Haec documento sunt quantum in deterius apud 
Afros, Victoris aetate, latinitas lapsa fuerit, quam- 
vis magnopere sive rhetores, qui non omnino 
evanuerant, sive discipuli eniterentur ut aliquam 
celebrium scriptorum imaginem exprimerent. 

Verum illius mali quo latina lingua, in Africa 
laborabat, jam non, multis de causis, erat reme- 
dium. Nam, etsi ditissimorum civium filii, teste 

Ferrando (1), egregie, in media Africa, quinto sae- 
culo, educarentur, credendum est, Vandalis saevien- 
tibus, multas scholas clausas fuisse, multosque 
rhetores et magistros in exsilium actos. Vandali 
enim, quanquam romanam rerum administranda- 
rum rationem conservaverant, aegre patiebantur illas 
quibus praeerant magistri romani scholas,, ubijuve- 
nes alienigenae dominationis odio imbuebantur. His 
causis, in devastatis Africae urbibus obmutuere artes, 
et recte scribendi facultas exaruit. 

(1) Vit. S t! Fulg., cap. I. 

APPENDIX 



DE OPUSCULO QUOD INSCRIBITUR : « PASSIO SEPTEM 

MONACHORUM » 

Victoris Vitensis historiae persecutionis africanae 
provincise subjungitur, tum in codicibus manus- 
criptis, tum in Ruinarti et Halmii et Petschenigii 
editionibus opusculum cui titulus est Passio seplem 
monachorum. 

Quamobrem operae pretium esse duxi breviter 
quasdam de hoc opusculo quaestiones retractare, 
postquam fusius quae ad librum de persecutione 
vandalica pertinebant explanavi, quae mihi praeci- 
pua cura fuit. Quanquam de septem monachorum 
Passione Ruinartus, Halmius, Ebertus (1) et Petsche- 
nigius disseruere, locum esse credidi, etiam post 
eorum elucidationes, nova exquirendi argumenta 
quibus, si fieri possit, videatur num Victor illum 
libellum scripserit. 

Primus omnium, septimo decimo saeculo, Rui- 
nartus argumenta congessit quibus apparet Passio- 



(1) Hist. de la Litterat. lat. chretienne en Occident. Parisiis, Leroux, 
1883. 

nem probabiliter Victori attribuendam esse ; eumque 
nuper Halmius et Ebertus secuti sunt. Petscheni- 
gius autem Passionem monachorum non Victoris 
sed incerti auctoris esse opus probare nisus est 
argumentis quae partim perpendere, partim refellere 
in animo habeo. 

Ruinartus duxit ex eo concludi posse a Victore 
scriptam fuisse Passionem, quod haec in omnibus 
quos ei videre licuit codicibus manuscriptis post 
Historiam inveniatur; immo, in quibiisdam quarta 
aut quinta historiae pars habetur ; in uno illorum 
verbis Explicit historia... haec subjunguntur : Incipit 
Passio septem monachorum superius promissa ; 
quibus si fidat lector, facile colligere possit Victorem 
ipsum posterius scribendae Passionis consilium ape- 
rire voluisse ; quae tamen verba liberius a librario 
fuisse interpolata omnium oculis apparet. 

Illam tamen Ruinarti opinionem Petschenigius 
nimia vi, credo, impugnat. Mihi autem nonnullius 
pretii esse videtur haec codicum congruentia, etsi in 
plerisque nulla de Victore ut Passionis auctore men- 
tio fiat. Ut enim homines qui medio aevo, cognos- 
cendae rerum ecclesiasticarum historise operam da- 
bant, Passionem cum Historia persecutionis vanda- 
licae conjungerent, rationibus ducebantur, quae nos 
fugiunt ; quod nullo modo fecissent, si e tot passio- 
nibus et actis martyrum quae erant divulgata, vel 
unum documentum emersisset quo deorum opinioni 
adversaretur. Itaque, cum Historia et Passio re trac- 
tata et sermonis similitudine germanum quoddam 

haberent, eas in iisdem codicibus naturali vinculo 
consociare illis haud absurdum visum est. 

Minoris quoque esse momenti contendit Petsche- 
nigius hanc linguae similitudinem quam ego, ut olim 
Ruinartus, argumenti loco ponendam censeo. Haud 
infitior, ut passim in hac commentatione annotavi, 
eumdem fere dicendi morem, easdem styli ampullas 
quse simul et in Historia et in Passione animadver- 
tuntur, omnes deteriores Africae scriptores affecta- 
visse. Inveniuntur vero in Passione quaedam quse 
Victori peculiaria sunt ; quod si quaedam alia dis- 
crepant, quis miretur scriptorem eadem non eodem 
modo semper dixisse? 

At, cum illa styli quasi cognatio negari non possit, 
Petschenigius affirmat incertum auctorem ad Victo- 
ris elocutionis imaginem Passionem composuisse. 
Quae causa fuerit cur scriptor quidam suum opus 
alii attribui voluerit non video, cum neque utile nec 
gloriosum esset Victorem, utpote mediocrem histo- 
riarum scriptorem aemulari, liceretque sine laude 
opus, nullo auctoris inscripto nomine, in publicum 
edere. 

Non tam exilia sunt argumenta quae Petscheni- 
gius profert ex rebus quas in Passione ut veritati 
repugnantes considerat. Negat imprimis Hunericum 
furore exarsisse quod septem monachos, dum in 
vinculis Carthagine essent, christianorum multitudo 
frequentissime salutaret ; quo tamen nihil magis 
veritati consentaneum videtur, Vandalorum res ges- 
tas recognoscenti. Legimus saepe apud Victorem 

Genserici et Hunerici iram commotam fuisse, cum 
viderent firmissimam clericorum inter se et cum 
populo, vel in maximis periculis, concordiam ; qua 
in dies crescente majus non fuit apud arianos pres- 
byteros incitamentum ut in eos regis furorem con- 
citarent. 

Alia sunt quae Petschenigium magis offendunt. 
Cum Passionis auctor ecclesiarum portas ccementis 
ingeniibus Hunerici jussu, occlusas fuisse comme- 
moret, in Historia autem simpliciter de portis clau- 
sis mentio est : quse non idem auctor potuit dicere. 
Qui quidem Passionis et Historise loci, ubi verbum 
claudere idem significans ab auctore usurpatur, in- 
terse consentiunt. Hsec enim leguntur : Historia, I, 
41 : Dum in quodam loco, ob diem paschalis honoris, 
nosiri sibimei clausam ecclesiam reserarent, compe- 
rerunt Ariani (I, 41) (1). Passio, 5 : « Post modicum 
quoque iemporis universas simul ecclesias ccementis 
ingentibus claudi mandavit (Hunericus). » Quod 
multo crudelius quam sub Genserico factum fuisse 
credibile est, cum in dies, sub regni fine, extra 
humanum modum Hunerici immanitas cresceret. 

Non minus Petschenigio supra fidem esse viden- 
tur quae illis verbis Passionis auctor subjungit 
(Passio, 5) : ... Universanamque monasteria virorum 
vel puellarum sanctarum gentilibus, id est Mauris, 
cum habitatoribus donare prcecepit. Scriptori talia 
narranti irridet Petschenigius ; at, hercle, pessime 



(1) Hoc cvenit, regnante Genserico. 

errat. Nonne olim catholicos qui post captam a Gen- 
serico Romam (mense junio 455) Italiam fugiebant 
atque navem in Africam appellebant, Vandali Mau- 
ris ut praedam dederant ? Quod videndum est apud 
Victorem(I, 25) : ... Quce dum multitudo captivitatis 
africanum attingeret littus, dividentes Vandali et 
Mauri ingentem populi quantitatem... Alias (I, 35) : 
... Decernit (Gensericus) cuidam gentili regi Mau- 
rorum relegandos debere transmitti (II, 38) : ... Con- 
gregantur universi (4976) episcopi, presbyteri, etc, 
in Siccensem et Larensem civitates, ut illuc occurren- 
les Mauri sibi iraditos ad eremum perduxissent. Pro- 
fecto Vandali Maurorum incursiones, vel Genserico 
regnante, semper reformidaverant; idcirco eos ut a 
suis finibus prohiberent, christianis eorumque divi- 
tiis, ut praeda, donabant. Verisimile est monasteria 
etiam dono data fuisse, quse, principio, christiani in 
desertis regionibus, nec longe a Maurorum gente sedi- 
ficaverunt ; quae Mauris dari jussisse Hunericum 
facile fatebitur quisquis in Vandalorum rebus gestis 
legerit eos, fractis Afrorum contagione viribus, de- 
bilitato et labefactato Hunerici regno, summopere 
turbulentam et minacem Maurorum multitudinem 
horruisse. 

Historiam igitur adulterasse arguitur a Petscheni- 
gio Passionis auctor, praesertim in locis ubi Marty- 
rum supplicium et funera describuntur ; unde in 
rem suam Petschenigius congessit argumenta quae 
facile refelli posse credo. 

Narrat Victor Carthaginis clerum in exsilium 

actum esse (III, 31) antcquam de septem monachis 
brevem mentionem, quasi obiter, facit. Si Victori 
fidas ut scriptori temporum seriem observanti, cer- 
tum est clerum jam non Carthagine degisse, die 
quo, Hunerici jussu, monachi necati sunt. Horum 
autem funera in Passione (15,16) cum hymnis solem- 
nibus el prceeunte clero carlhaginiensi factsi dicuntur. 
Quin etiam Passionis scriptor, ut vult Petschenigius, 
ignorat hujusmodi funera jampridem a Vandalorum 
regibus vetita fuisse(l) ; in quem errorem nonlapsus 
esset qui et Historiam et Passionem conscripsisset. 
Cui maximi quidem momenti argumento respon- 
dere dubitarem, si vir historiae scribendse peritus et 
in singulis rebus secundum tempus enarrandis 
diligentissimusVictorhabendusesset. Atnecesse est, 
ut vidimus, alium de eo ferrejudicium. Itaque, cum 
in iisdem fere libri sui locis de Carthaginis clero et 
de monachis Victor verba facit, credo libenter, non 
multo interjecto tempore, alios exsulasse, alios 
morte occubuisse ; nam illa erant ultima crudeli- 
tatis exempla ab Hunerico mox morituro simul 
edita. Quid igitur refert utrum antean post presby- 
terorum exsilium, monachorum martyrium Victor 
commemoraverit ? Cum enim brevitati, ut ipse fate- 
tur, magnopere consuleret, cumque inter tot Hune- 
rici facinora eodem tempore commissa, aliqua eli- 
genda essent, ea quse pnecipua videbantur, nempe 
totius cleri carthaginiensis exsilium, peculiari cura, 

(1) Vict. Vit., I, 15. 



— 183 — 

caeteris quasi in obscuro relictis, Victor explanavit. 
Tantum igitur, inquies, fuit Victori brevitatis stu- 
dium ut vel ipsa monachorum nomina quae in 
promptu erat citare, negligeret ? Respondeo, ipsius 
Petschenigii verbis fretus, Victorem non semper 
martyres nomine nuncupavisse, atque ut unum in- 
ter tot exempla sumam, Aquae Regiae fratrum no- 
mina omisisse. Dices vero : vetita erant illa marty- 
rum funera, ut ex Victore compertum habemus. 
Esto. Affirmabo tamen catholicos, cum nunquam 
Hunerico cervicem submisissent, contempto regis 
jussu, supremos honores monachis tam bene de 
christiana religione meritis, in publico reddidisse, 
et fortasse inde novam illos persequendi causam 
ab Hunerico quaesitam. 

Quae cum ita sint, cum multa inter Historiam et 
Passionem discrepantia Petschenigius invenerit , 
illustrare aggrediar ea quibus haec opuscula stric- 
tissime inter se cohaerere mihi videntur. 

In Passionis initio de famoso illo Cyrila quaestio 
est qui ita Hunerico utitur ut debilem regis animum 
subvertat et obtineat (Passio, 2). Cum his quae di- 
cuntur de illo Arianorum episcopo confer haec quae 
lego in Victoris Historia (III, 42) : ... Illo tempore 
(sub fine regni Hunerici) crudelius Arianorum epis- 
copi... cum rege et Vandalis sceviebant. Nam ad 
persequendum ipsi cum suis clericis ubique gladiis 
accincti currebant. 

Magis ac magis enim Hunericus Arianis tunc 

praepollentibus aurem praebebat, quod videre est in 
illis Passionis locis qui ultimam persecutionem qua 
catholici vexati sunt breviter et summatim complec- 
tuntur (Passio, 4, 5, 6). Hoc in fine Historiae his 
verbis illustratur : . . . Erat quidem generalis ista vio- 
lentia tyrannorum (III, 47). Non minus congruunt 
quae a Victore passim et in Passione dicuntur de 
Vandalis catholicos promissis honoribus et variis 
blanditiis aggredientibus ut arianam religionem, 
spreto Christi cultu, amplecterentur (Passio, 8). Cf. 
Vict., I, 47, 48 ; III, 27. — Idem dicam de corruptis 
pecunia carcerum custodibus (Passio, 9) : « ...Dato 
munere carcerariis, die ac nocte Christi martyres 
frequentabat. » Cf. Victor., II, 32 : ... « Data ingentia 
munera Mauris... admissi sumus intrare. » 

Venio ad monachorum supplicium quos in navi- 
bus Hunericus jussit necari (Passio, 15-20). Jam 
Gensericus hoc suppliciorum genere usus erat. At, 
cum minus crudelis esset, presbyteros nudos et ex- 
poliatos tantum in navibus fractis, ventorum et 
maris ludibrio permitti jusserat ; qui tamen, contra 
spem regis, Neapolim prospera navigatione perve- 
nerunt (Vict., I, 15). 

Quod si rerum dispositionem in utroque opusculo 
observes, eumdem scribendi morem invenies. Pas- 
sionis auctor non minus longus quam Victor in nar- 
rationibus, non minus otiosus in exponendis rebus 
tibi videbitur. Eadem verba usurpantur tunc, quid 
plura ? ut de alia re ad aliam auctor transeat. De- 
nique, Victor et Passionis auctor eodem in Vandalos 

odio flagrantur, quod videre est in orationibus (Cf. 
Vict., III, 28; Pass., 8), iisdemque fere concitatis 
verbis Hunericum infamem faciunt. 

Verum ex latinitatis cognatione maximi ponderis 
argumentum expromam. Quae inter Historise et Pas- 
sionis stylum qualis fuerit facile indicabitur sequen- 
tibus exemplis : 

a) Vocabulorum similitudo : 

Victor, I, 1 : Sexagesimusnunc.agiturannus ;Passio, 
2 : Septimus agebatur annus. — Vict., III, 63 : Serpentina 
proles ; Passio, 3 : Serpentinam suggestionem. — Victor, I, 
22 : Exsilio trudebatur ; Pass. 4 : Exsilio crudeli detrusit. 
— Victor, I, 12 : Impietatis insanice ; Passio, 4 : Crescente 
impietatis insania. — Victor, III, 27 : Ad modicum glo- 
riari ; Passio, 8 : Ad modicum sufiferre supplicia. — 
Victor, II, 43 ; III, 27, 51 : Mandare = jubere ; Passio, 
5 : Ecclesias claudi mandavit. — V ictor, I, 35 : Gentili 
regi Maurorum ; Passio, 5 : Gentilibus Mauris. — Victor, 
II, 26 : Fluminibus lacrimarum ; Passio, 5 : Flumina la- 
crimarum. — Victor, I, 5, 7 ; III, 24, 28 : Quanti = quod ; 
Passio, 6 : Quanti nobiles et optimi viri. — Victor, II, 
10 ; III, 55, 57 : Cespes = fundus ; Passio, 6 : Lati cespi- 
tis domini. - Victor, I, 35, 48, 50 ; II, 23 ; III, 2, 15, 16, 
53, 63 ; Substantia = bona, Graec. ciata ; Passio, 6 : 
Corpus cum substantia tradiderunt. — Victor, III, 15 : 
Edicta feralia ; Passio, 6 : Edicta feralia. — Victor, I, 
9, 15 ; II, 16, 37 ; III, 19 : Mancipare = tradere ; Passio, 
9 : Jussi sunt carcerali custodiae mancipari. — Victor, 
II, 30 : Festinant ad coronas (= ad martyrium) ; Passio, 
12 : Festinant ad mortem. — Victor, I, 49 : Illecebrosa 
poma ; Passio, 6 : Illecebrosam semitam. 

b) Comparativi et superlativi similiter usurpati. 

Victor, I, 24 ; II, 31, 52, 76 ; III, 7 ; Passio, 4 : Longin- 
quis et extremis, 6 : Nobiles et optimi; delicatce et nobilis- 
simce. 

c) Adjcctiva advcrbii loco posita : 

Victor, I, 12, 14, 29, 47 ; II, 30. Passio, 4 : Crudelissi- 
mus impcravit ; 9 : Facilia subponerent colla. 

d) Adjectiva synonyma : 

Victor, I, 1 ; II, 0, 8, 12, 14,15, 17, 36; III, 44, 56. Pas- 
sio, 4 : Copiosissimam et maximam turbam ; 5 : Integer 
et plenus aflectns; 6 : Ampli et lati cespitis. 

e) Adjectiva in locum substantivi genetivi posita : 

Victor, III, 50 : Auctoritate uxoria, III, 20 : Navibus 
dominicis. Passio, 7 : Dominicce servitutis, 10 : Tyranni- 
cas pervenit ad aures. 

f) Verba : 

Victor III, 28 : Adigite suppliciis. Passio, 10 : Suppliciis 
adigi. — Victor, I, 27 ; III, 6, 20, 37, 43, 63 : Velle pleo- 
nastice positum (voluit liberare = liberavit 7 1, 27). Pas- 
sio, 8 : Serpens voluit sibilare ; 13 : Nos dominus voluit 
congregare. — Victor, I, 15 : Dignari (pleonastice posi- 
tum). . . Doininus Neapolim perducere dignatus est. — Pas- 
sio, 13 : ... Dominus dignabitur omnes... coronare. 

g) Praepositiones : 

In : 

Victor, I, 15 : ... Transmarina in parte projecit. Pas- 
sio, 4 : lnlonginquis et extremis regionibus... detrusit. 
— Viclor, II, 4 : ... Qui in Constantinopolim sunt. Pas- 
sio 10 : in medium pelagus concremari. 

De : 

Victor, III, 5 : De toto orbe pontificibus. Cf. I, 30 ; 
Notit. Prov. Procons. N. 29, 31, 51, etc. — Passio, 7 : De 
territorio Capsensis civitatis. 

Ad : 

Victor, III, 53, 60 ; Passio, 8 : Ad urbem Carthaginem 
attracti. — Viclor, III, 27 : Ad quod (= quo) tyrannus 
excilatus ; Passio, 15 : Ad quod miraculi genus(=quo) 
tyrannus expavit. 

h) Elocutionis figurae : 

Victor, I, 49 ; III, 17, 26 : Serpens = diabolus. Passio 

3 : Anguis — diabolus ; 8 : Serpens = diabolus. Victor, 
III, 71 : Ebulliens vermibus (Hunericus). Passio, 2 : Sca- 
tens ver mibus (idem). Victor, III, 47 : Fallacis aqucegla- 
dio peremissent. Passio, 3 : ... Rebaptizationis sauciare 
machcera. Victor, 1, 6 : Irafuroris. Passio, 10 : Ebrieta- 
te furoris. 

i) 1° Sententiae prave constructae : 

Victor, II, 48 : Qui... surgere noluit ccecus; III, 1 : Qui 
cum noster libellus legeretur oblatus. Passio, 14 : Qui 
dumignis fuisset injectus. 

2° Participium absolutum : 

Victor, I, 2, 3, 25 ; II, 32, etc. (vide exempla multa in 
Commentatione (p. 147). Passio, 7 : Qui attracti, primo 
eis serpens voluit sibilare. 

3° Sententiae quarum constructio non potest ex- 

plicari : 

Victor, II, 52; III, 50, 54 (Vid. Comment., p. 149). 
Passio, 11 : Eductisque illis de custodia multitudo po- 
puli Dei bellatores trinitates quasi agnos innocuos ad 
victimam deducebant. 

Tot exempla in illo brevissimo opusculo collecta 
et cum Historiae stylo conferenda arctae propinqui- 
tatis indicia sunt. Quanto arctior haec videretur, si 
non opusculum sed ampliorem librum Passionis 
auctor composuisset ! 

Cum igitur illa styli propinquitas ea sit ut Passio- 
nem legens Victorem ipsum legere saepissime cre- 
das, cum praeterea quae enarrantur in Passione 
rebus in Historia enarratis non repugnent, pauca 
obstant quominus credamus Passionem Victori ut 
vero auctori posse attribui. 

FINIS 

Vidi ac perlegi : 

Tolosae, ante diem XVII kalendas februarias 
anni MDCCCXCVIII. 

Facultatis Litteramm in Universitate Tolosana 

Decanus, 

Antoine BENOIST. 

Typis mandetur : 

Acad&nice Tolosance Rector, 
Concilii Universitatis Prceses, 

PERROUD. 



CORRIO-END 



Pag. 29, linea 15 : pro Africam venit, lege in Africam venit, 

— 46, — 15 — malent, — mallent. 

— 80, — 13 — Carthagine, — Carthagini. 

— 124, — 11 — evaXXayat — . IvaXXafat. 

